
CHESTIUNI  VITALE. 

IX. 

Ceeace  ne  omoară... 

Alergăm  fără  frică  spre  prăpastie,  după 
ce  am  pus  ceva  înaintea  noastră,  ca  să  ne 
împiedece  de  a  o  vedea .  Pascal. 

Iri  capitolul  precedent,  dupăce  am  constatat  desordinea  uni¬ 
versală,  în  care  e  cufundată  lumea,  am  căutat  să  vedem  care  e 
cauza  acestei  desordini.  Această  cauză,  ascunsă  în  adâncul  oricărei 
inimi  omeneşti,  am  numit-o  păcat.  E  vorba  acum  de  a  analiză 
acest  păcat,  de  a  căută  să  vedem  care  este  esenţa  lui,  spre  a 
ajunge,  dacă  îndrăznesc  să  mă  exprim  aşa,  la  cauza  cauzei.  Unui 
efect  mare  trebuie  să-i  corespundă  o  cauză  mare,  potrivită  cu 
acest  efect.  De  pildă  văd  un  câmp  de  bătaie  presărat  cu  morţi 
şi  răniţi.  Asist  la  un  răsboiu  crud,  oribil  şi  afirm  imediat  că  acest 
răsboiu  trebuie  să  aibă  o  cauză,  li  caut  originea.  Constat  într’un 
ţinut  o  epidemie  grozavă,  care  face  mii  de  victime.  Conchid  de  aci 
că  trebuie  să  existe  un  microb  ascuns,  care  face  aceste  pustiiri; 
iar  acest  microb  va  fi  cu  atât  mai  periculos,  cu  cât  aceste  pu¬ 
stiiri  vor  fi  mai  mari. 

Acum  ne  vom  duce  la  originea  oricărui  rău,  întrebându-ne  în 
ce  constă  propriu  zis  păcatul  acesta,  capabil  de  asemenea  urmări? 
Dupăce  am  privit  de  sus  marea  desordine,  vrem  s’o  exprimăm 
acum  începând  de  jos,  pe  dedesupt,  ca  să  zicem  aşa. 

In  faţa  unui  rău  aşa  de  întins  şi  adânc,  orice  explicaţie  care 
va  tinde  să  micşoreze  gravitatea  păcatului,  ne  va  părea  suspectă. 
Astfel  e,  spre  exemplu,  teoria  evoluţionismului,  după  care,  păcatul 
îşi  are  sediul  în  corp:  omul  devine  cu  atât  mai  bun  cu  cât,  des- 
voltându-se,  se  depărtează  de  animal. 

Dar  nu  cred  eă  un  corp  care  reprezintă  starea  inferioară  a 
desvoltării  omeneşti,  să  fie  mai  rău  decât  al  unui  adult.  Adesea 

se  observă  tocmai  contrarul.  Omul  devine  cu  atât  mai  rău,  cu 
cât  se  desvoaltă  mai  mult.  Pe  când  micul  copil  şi  mai  ales  ani¬ 
malul,  sunt  fiinţe  inocente,  cari,  dacă  fac  răul,  îl  fac  fără  să-şi 
dea  seama;  animalul  în  tot  cazul  e  nevinovat. 

Tot  aşa  de  superficială  e  teoria  ignorării  păcatului,  care  constă 
în  a  spune  că  păcatul  nu  e  decât  o  eroare  şi  că,  desvoltând  in¬ 
teligenţa  omului,  vom  ajunge  să-l  scoatem  din  robia  păcatului. 
Ca  să  vă  convingeţi  de  falşitatea  acestui  sistem,  n’aveţi  decât  să 
observaţi  rezultatele  obţinute  prin  răspândirea  ştiinţei  pure,  des¬ 
părţite  de  educaţia  morală.  S’au  făcut  oameni  instruiţi,  dar  aceşti 
oameni  sunt  mai  vinovaţi  şi  mai  periculoşi,  căci  au  în  mâni  unelte, 
care  le  vor  servi  să  se  ruineze  pe  ei  înşişi  şi  societatea.  Răs- 
boaiele  viitorului  cu  instrumentele  lor  perfecţionate  de  distrugere 
vor  arătă  dacă  omul  civilizat  şi  instruit  e  superior  sălbaticului 
ignorant.  Această  teorie  e  aşa  de  falsă  încât,  întorcându-o  şi 
luând  partea  contrară,  vom  fi  mai  aproape  de  adevăr.  Astfel  eră 
teza  lui  J,  J.  Rousseau,  care  n’a  fost  departe  de  a  afirmă  că  răul 
e  tocmai  cunoştinţa,  iar  binele  ignoranţa. 

Aceste  teorii  sunt  absolut  neîndestulătoare  pentru  a  explică 
mărimea  răului,  care  trebue  să  aibă  o  cauză  mult  mai  adâncă. 

Nu  cred  nici  în  adevărul  explicaţiei,  care  consideră  râul  ca 
indispensabil  şi-l  compară  cu  umbra  trebuincioasă  tabloului,  spre 
a  face  să  se  vadă  lumina.  Nu  e  tablou  fără  umbră,  ni  se  spune; 
deci  nici  bine  fără  rău.  Sub  o  aparenţă  specioasă  şi  această  ex¬ 
plicaţie  e  falsă,  căci  înlătură  caracterul  moral  al  răului,  prin  aceea 
că  răul  e  voit  de  creator  şi  omul  nu  mai  e  responsabil.  Noroc 
că  niciodată  conştiinţa  omenească  nu  va  putea  primi  o  asemenea 
teză.  Afară  numai  dacă  omul  are  o  natură  particulară,  nobilă  şi 
dacă  e  la  adăpost  de  păcat,  sau  trăeşte  aparte,  căci  altminteri 
omul  vede  mult  mai  rău  în  el  şi  în  jurul  lui  şi  constată  că  acest 
rău  are  urmări  prea  supărătoare  ca  să  se  poată  mulţumi  cu  o 
astfel  de  teorie,  oricât  de  seducătoare  ar  putea  fi  ea,  din  punct 
de  vedere  estetic. 

Toate  aceste  concepţii  au  un  a caracter  comun:  ele  vad  în 
păcat  mai  mult  un  deficit,  o  lipsă.  Insă,  se  poate  foarte  bine  să 
fie  un  deficit  în  păcat,  dar  acest  element  negativ  nu  e  nici  sin¬ 
gurul,  nici  cel  mai  important.  Alături  de  ei  există  un  element 
pozitiv,  care  formează,  propriu  zis,  esenţa  păcatului.  Acest  ele¬ 
ment  pozitiv  îl  vom  căută  şi  noi. 

Spre  a  ajunge  la  ţinta  propusă,  vom  constată  mai  întâi  un 
fapt  din  lumea  naturii,  în  totul  recunoscut  astăzi:  pe  măsură  ce 
ştiinţa  progresează,  ea  descopere  numeroase  legi,  care  formează 
un  angrenaj  admirabil  organizat.  Nimic  nu  e  lăsat  la  capriciul 
arbitrarului;  totul  e  coordonat.  Dacă  ar  fi  altfel,  existenţa  ar 

deveni  imposibilă  şi  ştiinţa  deasemenea.  Fiecare  obiect,  fiecare 
fiinţă  îşi  are  legea  ei,  pe  care  trebuie  s’o  urmeze  neapărat.  Dela 
firul  de  iarbă  sau  insecta  cea  mai  de  jos,  pe  care  o  călcăm  în 
picioare  şi  până  la  astrele  imense,  cari  se  rostogolesc  în  infinit, 
toate  trebue  să  se  supună  unei  legi.  A  te  sustrage  dela  ea,  în¬ 
semnează  să  cazi  în  desordine  şi  moarte. 

Iată  câteva  exemple  luate  la  întâmplare  din  lumi  diferite :  O 
piatră  se  desprinde  din  vârful  unui  munte  şi  se  rostogoleşte  în 
prăpastie.  O  lege  imperioasă  o  târăşte  fără  voia  ei.  Sfărâmă  tot 
ce  întâlneşte  în  cale,  căci  legea  greutăţii  trebuie  satisfăcută.  De 
asemenea,  s’a  putut  afirmă  că  piatra  din  vârful  marei  piramide  a 
Egiptului  conţine,  în  stare  latentă,  le  mii  de  ani,  suma  exactă  a 
forţelor  cheltuite  spre  a  o  transporta  acolo,  unde  e  astăzi.  Această 
sumă  e  greutatea  ei,  pe  care  o  găsim  imediat,  lăsând-o  să  cadă. 

In  anul  1892,  o  teribilă  catastrofă  a  distrus  în  câteva  mo¬ 
mente  băile  de  St.  Gervais.  într’un  gheţar  masiv  al  muntelui 
Blanc  se  formase  cu  încetul  un  rezervor  lăuntric.  Când  masa  de 
apă  a  atins  o  anumită  greutate,  păretele  rezervorului  plesni,  iar 
torentul  se  aruncă  în  chip  irezistibil  în  vale,  distrugând  totul  în 
cursul  lui. 

Cu  câteva  luni  înainte,  aproape  de  Bâle,  un  tren  ticsit  de 
lume  ajunse  pe  un  pod.  In  urma  prea  multei  întrebuinţări,  acesta 
nu  mai  avea  forţa  necesară  de  rezistenţă,  O  catastrofă  grozavă 
avu  loc,  ca  urmare  a  legii  greutăţii.  Puţin  impoartă  suferinţele, 
strigătele  de  desnădejde  ale  victimelor ;  puţin  interesează  lacrimile 
cari  vor  curge...  legea  trebuie  să-şi  urmeze  mersul  ei. 

In  lumea  vegetală  e  banal  să  mai  spunem  că  omul  nu  seceră 
decât  ceeace  a  sămânat.  Un  câmp  sămânat  cu  neghină,  nu  va 
da  niciodată  grâu;  spinii  n’au  produs  niciodată  struguri.  Puneţi  o 
plantă  acuatică  într’un  pământ  uscat  şi  îndată  va  pieri.  Fiecare 
plantă  îşi  are  o  lege,  căreia  trebue  să  se  conformeze.  încercaţi 
apoi  să  scoateţi  pe  un  animal  din  legea  vieţii  lui.  Vieaţa  va  încetă 
pentru  el.  Un  peşte  n’a  putut  trăi  niciodată  afară  din  apă.  Dacă 
trecem  Ia  om,  găsim  exact  acelaş  lucru.  Corpul  lui  nu  poate  fi 
scutit  de  anumite  legi.  Cel  care  s’ar  închide  într’o  cameră  plină 
de  accid-carbonic,  ar  încetă  îndată  de  a  trăi.  Opriţi  câtva  timp 
una  din  funcţiunile  vitale  ale  organismului  şi  veţi  peri. 

Dintre  toate  legile  e  una,  legea  vieţii,  care  le  rezumă  pe  toate. 

După  această  lege,  vieaţa  e  un  schimb  neîntrerupt  între  or¬ 
ganism  şi  mediul  ambiant.  Trebuie  ca  fiinţa  vie  să  primească 
neîncetat  din  acest  mediu  elementele  de  care  are  trebuinţă,  eli¬ 
minând  de  asemenea  pe  acelea,  care  n’au  putut  fi  asimilate.  Astfel 
corpul  nostru  e  mereu  în  comunicaţie  cu  lumea  exterioară,  cu 
aerul  atmosferic,  pământul  etc.,  prin  respiraţie,  transpiraţie  şi  nu- 

triţie.  Suprimaţi  schimbul  acesta,  fie  numai  pentru  un  moment, 
şi  vieaţa  devine  imposibilă.  Ca  să  fie  astfel,  trebuie  natural  ca 
mediul  ambiant  să  fie  compus  din  aceleaşi  elemente  ca  organismul. 

Ceeace  spunem  cu  privire  la  legile  lumii  fizice,  e  tot  aşa  de 
adevărat  şi  cu  privire  la  legile  morale.  Acestea  au  acelaş  caracter 
viguros  ca  cele  dintâiu.  In  fiinţa  omenească  spiritul,  ca  să  trăiască 
are  şi  el  nevoie  de  un  mediu  ambiant.  Acest  mediu  nu  poate  fi 
materia,  care  se  deosebeşte  cu  totul  de  el.  Mediul  ambiant  al 
spiritului  trebuie  să  fie  spirit,  adecă  Dumnezeu;  căci  Dumnezeu 
e  marele  Spirit,  Spiritul  absolut.  Spre  a  trăi  o  vieaţă  spirituală, 
omul  trebuie  să  fie  în  contact  cu  Dumnezeu,  trebuie  să  existe 
un  schimb  între  creator  şi  creatura  sa,  trebuie  să  existe  o  comu¬ 
niune  între  unul  şi  altul.  Suprimaţi  acest  schimb,  întrerupeţi  această 
comuniune  şi  vieaţa  spiritului  devine  imposibilă:  mai  curând  sau 
mai  târziu  va  muri.  Observaţi  că  nu  e  nimic  supra-natural  în 
asta,  nimic  arbitrar,  ci  o  lege  naturală,  care  trebuie  să-şi  urmeze 
cursul  ei. 

Am  ajuns  astfel  Ia  subiectul  meu:  păcatul.  Păcatul  e  ruperea 
legăturii  cu  Dumnezeu.  Omul  n’a  mai  voit  să  comunice  cu 
Dumnezeu,  a  crezut  că  poate  stă  independent  de  El  şi  că  poate 
trăi  ca  atare.  El,  savantul,  şi-a  închipuit  că  are  în  sine  un  izvor 
propriu  de  vieaţă. 

A  încercat  să  concentreze  în  el  toate  energiile,  mulţumin- 
du-se  numai  să  primească,  fără  însă  ca  să  dea  ceva  în  schimb, 
şi  urmarea  fatală  a  fost  că  moartea  l-a  surprins. 

Acî  e  esenţa  păcatului,  şi  esenţa  lui  este  egoismul  adânc, 
grozav,  crud  uneori,  egoism  individual  şi  colectiv,  pe  care-1  găsim 
şi  la  cei  bogaţi,  ca  şi  la  cei  săraci,  în  toate  clasele  societăţii  dând 
naştere  tuturor  desordinilor.  Să  nu  credeţi  că  şefii  noştri  socia¬ 
lişti,  cu  teoriile  lor  frumoase,  sunt  lipsiţi  de  el.  Ştiţi  istoria  unui 
socialist,  care,  fiind  condamnat  la  închisoare,  se  bucură  văzând 
lângă  el  pe  unii  din  aceşti  şefi,  şi  că  e  tovarăş  la  captivitatea 
lor.  Abia  fuse  închis,  şi  observă  că  eroii  nu  se  gândeau  decât 
la  ei  înşişi  şi  se  îngrijeau  foarte  puţin  de  noul  lor  tovarăş.  Dacă 
s’ar  putea  smulge  egoismul  din  inima  tuturor  oamenilor,  s’ar 
schimbă  nu  numai  societatea,  ci  întreaga  suprafaţă  a  planetei  noastre. 

Cum  vedeţi,  păcatul,  adecă  egoismul  e  mai  mult  un  fapt 
decât  o  stare,  e  o  revoltă  contra  lui  Dumnezeu,  care  are  ca  re¬ 
zultat  o  stare :  depărtarea  de  Dumnezeu.  Această  stare  se  poate 
manifestă  în  afară  prin  vorbe  sau  fapte,  prin  beţie,  necurăţie,  furt, 
mânie,  ceartă,  dar  acestea  nu  sunt  decât  simptomele  unui  rău 
adânc  şi  foarte  grav.  Aceste  simptome  pot  să  n’aibă  o  mare  în¬ 
semnătate  în  ele  însele,  însă  ceeace  le  face  mai  de  temut  e  ceeace 
iese  din  ele.  Noi  nu  suntem  pierduţi  sau  condamnaţi  la  moarte 

fiindcă  ne-am  făcut  vinovaţi  de  cutare  sau  cutare  păcat  parti¬ 
cular,  ci  pentruca  am  comis  păcatul,  adecă  ne-am  despărţit  de 
Dumnezeu. 

Oamenii  cinstiţi  aruncă  uşor  cu  piatra  asupra  unui  nenorocit 
condamnat  de  tribunale  şi  nu  înţeleg  că,  în  aceleaşi  împrejurări, 
şi  ei  ar  fi  făcut  poate  tot  ca  el.  Germenul  tuturor  păcatelor 
există  în  fiecare  inimă  omenească,  însă  e  în  stare  latentă.  Fiind 
împedecat  de  împrejurări  sau  educaţie,  acest  germene  nu  se  va 
putea  desvoltâ;  stă  însă  ca  un  început  de  moarte.  Râdem  uneori 
văzând  la  copil  primele  simptome  de  păcat.  Găsim  amuzante 
accentele  de  mănie  subită;  şi  socotim  drept  nimicuri,  micile  min¬ 
ciuni.  Departe  de  a  râde,  ar  trebui  să  tremurăm.  Aţi  văzut  vreo¬ 
dată  pe  un  tată,  pe  o  mamă  râzând,  când  îşi  vede  copilul  muşcat 
de  un  câne  turbat?  Microbul  e  în  el,  grozav,  deşi  invizibil,  şi 
gata  să  distrugă  pe  acest  copil,  pe  care-1  iubeşte.  Să  ştiţi  să  în¬ 
trevedeţi,  vă  rog,  în  acest  prim  simptom  catastrofa,  care  vă  ame¬ 
ninţă  şi  să  nu  mai  râdeţi. 

Din  cele  ce  preced  se  înţelege,  că  păcatul,  fiind  aşa  de  grav 
şi  desordinea  care-i  urmează  e  tot  aşa  de  mare.  Această  desor- 
dine,  de  altminteri,  cu  suferinţele,  ca  urmări  ale  ei,  e  mai  degrabă 
un  bine  decât  un  rău.  Căci,  prin  suferinţă,  omul  ajunge  să  recu¬ 
noască  că  e  într’o  stare  anormală,  din  care  trebuie  să  iasă.  Du¬ 
rerea  îi  deschide  ochii,  şi  îl  duce  la  liberare.  Presupuneţi  că  în- 
tr’un  moment  dat  suferinţa  ar  fi  suprimată  din  lumea  noastră  şi 
că  omul  ar  putea  face  păcatul  fără  rezervă.  Atunci  planeta  noastră 
n’ar  mai  putea  fi  locuită,  corupţia  ar  domni  pretutindeni,  şi  vieaţa 
ar  fi  imposibilă.  Cu  cât  păcatul  e  mai  grav  şi  urmările  lui  sunt 
mai  grele. 

Această  gravitate  se  vede  şi  mai  bine,  când  începem  să  ju¬ 
decăm  din  punct  de  vedere  al  omului,  sau  din  punct  de  vedere 
al  lui  Dumnezeu.  Din  punct  de  vedere  al  omului,  fiindcă  el  e  o 
fiinţă  conştientă,  care  ştie  ce  face  şi  care  se  revoltă  de  bună 
voie  contra  lui  Dumnezeu. 

Dacă  legile  naturii,  în  cursul  lor,  lovesc  fără  milă  în  fiinţe 
oarbe  şi  inconştiente,  —  ce  va  fi  când  cel  care  le  calcă,  are  de¬ 
plină  cunoştinţă  de  cauză,  uneori  chiar  lăudându-se  cu  asta? 

Din  punct  de  vedere  al  lui  Dumnezeu,  căci  acela  pe  care 
îl  ofensează  omul,  e  o  Fiinţa  atotputernică,  care  poate  face  ce 
vrea,  care  ne  stăpâneşte  în  aceiaşi  măsură  în  care  infinitul  stă¬ 
pâneşte  finitul,  care,  cu  cuvântul  său,  a  creat  cerul  şi  pământul 
şi  care,  cu  un  cuvânt,  le-ar  putea  nimici  cu  toate  splendorile  lor. 
Ce-aţi  zice  de  o  furnică  care  ar  încercă  să  vă  oprească  în  drum 
şi  ar  căută  să  vă  opună  o  rezistenţă  nebună?  Iată  ce-a  făcut 
omul  faţă  de  Cel  Atotputernic,  el  imperceptibilul  —  atom,  pierdut 

pe  un  grăunte  de  praf,  care  se  învârteşte,  aşa  de  repede  încât 
abia  se  vede,  în  spaţiul  infinit!  Şi  revolta  lui  să  nu  fie  vinovată? 

Mai  mult:  Dumnezeul,  pe  care  l-a  ofensat,  e  un  Dumnezeu 
al  sfinţeniei  şi  al  iubirei.  Sfinţenia  lui  e  de  aşa  natură,  încât  el 
are  ochi  prea  curaţi  spre  nu  a  vedea  răul;  îl  ureşte  şi  nu-1  poate 
suferi,  căci  răul  e  contrar  voinţei  Sale,  şi  voinţa  Sa  e  voinţă 
perfectă.  De  altă  parte,  iubirea  Sa  e  infinită  ca  şi  sfinţenia.  El 
îşi  iubeşte  toate  făpturile,  pe  care  le-a  creat  din  iubire.  Simte 
plăcere  faţă  de  fericirea  lor.  O  comparaţie  îndoită  ne  va  face  să 
înţelegem  lucrul  acesta  mai  uşor.  Intr’o  zi  un  om  şi-a  luat  o  soţie 
iubită;  a  pregătit  totul  spre  a  o  face  fericită;  eră  pornit  să  facă 
pentru  ea  cele  mai  mari  sacrificii,  li  dedese  chiar  vieaţa  sa.  Toată 
bucuria  lui,  întorcându-se  dela  lucru,  eră  de  a-şi  găsi  femeia 
iubită  acasă,  spre  a-i  arătă  iubirea  lui.  intr’o  seara  auzi,  oh! 
grozavă  noutate,  că  iubita  lui  fugise,  amăgită  de  un  alt  om.  In 
această  zi  inima-i  fu  sdrobită !  lată  însă  ceeace  am  făcut  noi  lui 
Dumnezeu,  când  l-am  părăsit ...  şi  să  nu  fim  vinovaţi  ? 

Altă  comparaţie :  voi  părinţi  care  citiţi  aceste  rânduri,  veţi 
fi  avut,^  poate,  vreun  fiu  iubit.  Veţi  fi  făcut  totul  spre  a-1  face 
fericit.  Ii  veţi  fi  dat  educaţia  cea  mai  îngrijită.  Spre  a-i  asigură 
fericirea,  îl  veţi  fi  pregătit  pentru  o  chemare  onorabilă.  Purtă 
numele  vostru,  eră  fala  voastră.  Intr’o  zi,  zi  nefastă,  vine  să  vă 
spună  că  s’a  plictisit  acasă,  că  s’a  săturat  de  desmierdările  şi  iu¬ 
birea  voastră.  Vrea  să  se  ducă  sa  trăiască  departe  de  voi,  inde¬ 
pendent,  în  tovărăşia  prietenilor  săi.  Şi  pe  acest  fiu  l-aţi  văzut 
plecând  în  depărtare!  Ce  durere  pentru  tatăl  părăsit!  Iată  totuş 
ce-aţi  făcut  voi  lui  Dumnezeu,  când  l-aţi  părăsit.  Nu  sunteţi 
vinovaţi  ? 

Dar  par’că  v’aud  zicând,  poate,  că  omul  nu  e  aşa  de  râu. 
Credeţi  că  exagerez  ?  Amintiţi-vă  atunci  de  natura,  cu  legile  ei 
imperioase,  de  care  omul  trebue  să  asculte,  vrând  nevrând,  sub 
pedeapsă  de  moarte. 

Citiţi  Scriptura  cea  Sfântă.  Orice  părere  aţi  avea  despre  ea, 
puteâ-veţi,  oare,  să  tăgăduiţi  că  ea  e  una  din  cărţile  ^cele  mai 
morale,  care  există?  Ştiţi  ce  spune  ea  despre  om?  II  declară 
grozav  de  rău.  Ea  afirmă  că  mânia  lui  Dumnezeu  atârnă  deasupra 
capului  păcătosului. 

Exagerez  ?  Ascultaţi  experienţa  făcută  de  oamenii  cei  mai 
înaintaţi  în  perfecţiune:  Toţi  vă  vor  spune,  unanim,  că  sunt  nişte 
bieţi  păcătoşi,  condamnaţi  de  Dumnezeul  ce!  întreit  sfânt.  Şi,  cu 
cât  progresează  mai  mult,  cu  atât  sunt  mai  convinşi  de  lucrul 
acesta,  căci  îşi  văd  din  ce  în  ce  mai  limpede  starea  inimii  lor 
naturale.  Din  contră,  duceţi-Vă  în  închisori,  întrebaţi  pe  cei  mai 
mari  vinovaţi  şi  vă  vor  răspunde  cu  capul  sus,  că  ei  sunt  oameni 
cinstiţi,  cu  care  societatea  a  fost  în  totul  nedreaptă. 

Dacă  nu  sunteţi  convinşi  încă,  priviţi,  vă  rog,  la  vieaţa  sin¬ 
gurului  om,  din  istorie,  care  a  fost  drept,  şi  sfânt:  priviţi  la  lisus 
Hristos.  Comparaţi  puterea  voastră  cu  a  lui ;  faptele,  cuvintele  şi 
gândurile  voastre,  cu  ale  sale,  iubirea  voastră,  ce  zic?  egoismul 
vostru  cu  iubirea  lui.  El  n’a  trăit  decât  pentru  alţii  şi  pentru 
Dumnezeu.  Voi  pentru  cine  trăiţi? 

Veniţi  mai  ales  cu  mine  pe  colina  din  Golgota,  veniţi  să 
vedem  felul  cum  au  tratat  oamenii  pe  acest  Sfânt  şi  Drept:  lată-1, 
dat  chinului  celui  mai  infam,  murind  între  doi  tâlhari.  Mâinile 
Iui,  care  n’au  făcut  decât  bine,  sunt  găurite.  Găurite  sunt  şi  pi¬ 
cioarele,  care-1  duceau  din  loc  în  loc,  numai  cu  scopul  de  a  uşura 
suferinţele.  Inima  lui  care  n’a  bătut  decât  pentru  alţii,  a  primit 
lovitura  lăncii  unui  soldat  roman . . .  lată  capo-dopera  omului. 
Iată  centrul  istoriei  rasei  noastre,  lată  punctul  culminant  a!  desor- 
dinii !  Şi  ni  se  mai  spune,  că  neamul  omenesc  nu  e  aşa  de  stricat, 
când  vieaţa  cea  mai  sfântă  a  devenit  imposibilă  pe  pământ!?... 

Un  neam  care  a  putut  săvârşi  o  astfel  de  crimă  e  un  neam 
blestemat,  căci  s’a  condamnat  însuş  şi  avea  mare  dreptate  marele 
Vinet,  când  zicea:  «Ea  a  scos  în  evidenţă  toată  răutatea  de  care 
e  capabil  neamul  omenesc». 

Dar,  observaţi  bine:  unele  din  cuvintele  ieşite  din  gura  Iui 
lisus:  «Dumnezeul  meu,  Dumnezeul  meu,  pentruce  mai  lăsat?» 
rup  vălul  care  ne  împiedecă  să  vedem  limpede  şi  ne  arată  că 
păcatul  este  despreţuirea  lui  Dumnezeu.  Dacă  Hristos  a  murit, 
a  vrut  ca,  în  iubirea  lui,  să  se  facă  solidar  cu  omenirea  noastră 
şi  să  se  supună  urmărilor  grozave  ale  păcatului  şi  între  altele  des¬ 
părţirii  de  Dumnezeul  Sfinţeniei,  despărţire  care  ucide  corpul 
înainte  de  a  ucide  sufletul.  Această  despărţire  e  destul  de  gravă 
spre  a  aduce  toate  desordinile,  pe  care  trebue  să  le  constatăm 
pe  pământ. 

Crucea  din  Calvar  e,  dar,  revelaţia  supremă  a  stării  inimii 
naturale. 

In  faţa  acestei  cruci,  omul  decide  de  soarta  lui  veşnică.  în¬ 
cepând  dela  scena  din  Golgota,  s’a  făcut  o  alegere  între  oameni. 
S’au  format  două  cortegii:  unul  e  compus  din  acei,  cari  deschid 
ochii  în  faţa  stării  lor  naturale  şi  înţeleg  că  au  meritat  condam¬ 
narea  şi  moartea  ca  urmare  a  păcatelor  lor.  Ei  ar  strigă  ca  acel 
Rechuana,  care  pe  când  ascultă  istoria  răstignirii  lui  lisus,  ex¬ 
clamă:  «Fugi  de  acolo,  o!  Hristoase,  acolo  e  locul  meu!»  Dacă 
se  condamnă,  ei  ajung  la  mântuire,  scăpând  de  moarte. 

Un  alt  cortegiu  e  format  din  aceia,  mult  mai  numeroşi  vai! 
care  pot  privi  cu  indiferenţă  pe  lisus  în  ceasul  morţii,  —  atât  de 
mult  i-a  orbit  şi  învârtoşat  starea  lor  de  păcat.  Nu  dau  crucii 
de  cât  o  uşoară  atenţiune,  fiind  absorbiţi  cu  totul  de  lucrurile 


336 


sau  plăcerile  lor.  Uneori  chiar  ei  blasfemează  contra  Celui  ce 
moare  pentru  ei  şi  se  unesc  cu  călăii  săi.  Aceştia  despreţuesc 
mântuirea  şi  cad  sub  lovitura  blestemului  dumnezeiesc. 

Nu  ştiu,  iubite  cetitor,  dacă^ai  avut  trista  ocaziune  de  a  asistă 
la  moartea  unui  copil  iubit.  în  caz  afirmativ,  vei  fi  trecut  tu 
însuţi  printr’o  agonie  grozavă,  privind  lupta  supremă  care  se  da 
pentru  copil  între  vieaţă  şi  moarte.  Imposibil  de  spus  dinainte  de 
partea  cui  va  fi  victoria.  Pentru  asta  ar  îi  trebuit  să  observi 
ceeace  se  petrece  în  inima  sărmanului  copilaş.  întreaga  luptă  se 
concentrează  în  aceasta :  atât  cât  îi  palpită  inima,  putem  nădăjdui. 
Dacă  ea  încetează  de  a  mai  bate,  s'a  isprăvit!... 

Mă  întreb,  dacă  printre  cetitorii  mei  nu  e  vreunul  care,  ca 
şi  acest  copil,  se  sbate  între  vieaţă  şi  moarte:  păcatul  care-1  ucide, 
îl  ţine  ca  o  pradă.  Nimic  din  afară  nu  ne  poate  face  să  vedem 
victoria. 

Totul  e  concentrat  în  acest  organ  interior,  numit  inimă. 
Dacă  înaintea  crucii,  unde  moare  Cel  sfânt  şi  drept,  această  inimă 
bate  plină  de  emoţiune,  dacă  se  căeşte  şi  începe  să  iubească, 
vieaţa  revine,  e  mântuit  şi  moartea  e  învinsă.  Dimpotrivă  dacă 
rămâne  rece,  moartea  a  învins!... 

Dim.  I.  Cornilescu. 


DESPRE  BISERICA  LUI  IISUS  HRISTOS. 

II. 

Doctrina  revelată. 

Cuprinsul:  După  sf.  ap.  Pave],  credincioşii  formează  un  templu  zidit  pe  lisus  Hristos.  Bi¬ 
serica  n’are  decât  un  cap,  pe  Sisus  Hristos-,  şi  diferiţi  dregători,  al  căror  caracter  este 
acelaş,  cu  toatecă  atribuţiile  sunt  diferite. 

In  sfintele  cărţi  ale  Noului  Testament,  Biserica  este  adese¬ 
ori  asemănată  cu  un  templu,  adecă  cu  un  edificiu  religios.  lisus 
Hristos  este  piatra  fundamentală  a  edificiului;  apostolii  sunt  în- 
tâiele  temelii  (aşezături)  ale  acestuia;  păstorii  şi  credincioşii  sunt, 
oarecum,  materialurile,  ce  întră  în  construcţia  Iui.  Această  doctrină 
e  desvoltată  de  sf.  Petru  (1.  epistolă,  cap.  II).  Credincioşii  sunt, 
în  ochii  lui,  ca  nişte  pietre  vii,  cari  zidesc  casa  duhovnicească  şi 
preoţia  sfântă ,  consfinţite  închinării  de  Dumnezeu. 

Tot  aceasta  este  şi  învăţătura  sf.  Pavel,  care  se  exprimă 
astfel  în  epistola  cătră  Efeseni:  «Zidiţi  fiind  pe  temelia  aposto¬ 
lilor  şi  a  prorocilor,  fiind  piatra  cea  din  capul  unghiului  însuş 
lisus  Hristos;  Intru  care  toată  zidirea  alcătuindu-se  creşte  întru 
locaş  sfânt  întru  Domnul;  Intru  care  şi  voi  împreună  vă  zidiţi 
spre  locaş  ai  lui  Dumnezeu  întru  Duhul  .  (Efes.  II,  20,  21,  22). 

Sf.  Pavel  se  adresează  acî  credincioşilor  din  Efes,  Biserica, 
în  ochii  lui,  se  alcătuieşte  din  toţi  fiii  lui  Dumnezeu.  El  nu 
deosebeşte  pe  păstori  de  credincioşi;  toţi  formează  împreună 
acelaş  locaş,  în  care  se  aduce  lui  Dumnezeu  adevărata  închinare, 
care  i-se  cuvine. 

In  acelaş  loc,  sf.  Pavel  vorbeşte  despre  profeţi  tot  aşa  ca  şi 
despre  apostoli ;  ca  despre  cele  dintâi  aşezături,  temelii  ale  Bise¬ 
ricii.  Putem  crede,  că  el  înţelegea  prin  aceştia  profeţii  Vechiului 
Testament,  cari,  ca  şi  apostolii  Noului  Testament,  primiseră  dela 
Dumnezeu  o  misiune  specială  pentru  zidirea  şi  păstrarea  Bise¬ 
ricii  vechi  sau  a  poporului  lui  Dumnezeu,  însărcinat  să  păzească 
în  lume  speranţa  despre  Mesia;  atunci  drepţii  Vechiului  ca  şi  ai 
Noului  Testament  nu  formau,  decât  una  şi  aceeaş  Biserică,  având 
de  unicul  cap  pe  lisus  Hristos,  aşteptat  de  unii  sub  numele  de 
Mesia;  adorat  de  ceilalţi  cu  Cuvântul  dumnezeesc,  îmbrăcat  cu 
omenitatea;  şi  formând  în  chipul  acesta  piatra  unghiulară,  piatra 
principală,  cheia  boltiturii,  care  dă  monumentului  mistic  toată 
soliditatea. 

Se  poate  crede  şi  aceea,  că  sf.  Pavel  voia  să  numească  pe 
profeţii  Noului  Testament,  cari  trebue  consideraţi,  ca  temelia  Bi¬ 
sericii,  cu  aceeaş  numire,  ca  şi  pe  apostoli,  din  cauza  misiunei 
foarte  înalte,  ce  o  avură  ei  în  Biserica  primitivă.  Despre  aceasta 
găsim  o  dovadă  în  acest  Ioc  din  Faptele  apostolilor:  (c.  XIII,  1 
şi  urm.):  «Şi  erau  oarecarii  la  biserica  cea  din  Antiohia,  proroci 
şi  învăţători;  Varnava  şi  Simon,  ce  se  chemă  Nigher,  şi  Luchie 
Chirineanul,  şi  Manain,  care  era  crescut  împreună  cu  tetrarhul 
Irod  şi  Sau!». 

Oricare  ar  fi  înţelesul,  ce  se  atribue  cuvântului,  de  care  s’a 
slujit  sf.  Pavel,  e  sigur,  că  în  veacul  întâi,  apostolii  şi  prorocii 
au  primit  dela  Dumnezeu  o  misiune  imediată  pentru  întemeierea  şi 
conducerea  Bisericii;  dar  singura  piatră  fundamentală  a  acestei 
Biserici  a  fost  lisus  Hristos.  A  se  da  altă  temelie  Bisericii,  e 
contrar  adevărului.  «Că  altă  temelie  nimeni,  zice  sf.  Pavel  (I.  Cor. 
III.  11),  nu  poate  să  puie  afară  de  ceeace  este  pusă,  care  este 
lisus  Hristos». 

Pavel  propunea  Corintenilor  acest  adevăr  cu  prilejul  desbi- 
nărilor,  ce  se  ridicaseră  în  Biserica  lor.  Printre  cei  cari  evanghe- 
lizară  Biserica  aceasta  erau  Petru,  Pavel  şi  Apolfo. 

«Mi-s’a  arătat,  le  scrie  Pavel,  mie  pentru  voi,  fraţii  mei,  că 
pricini  sunt  între  voi.  Unui  zice,  eu  sunt  al  lui  Pavel;  altul,  eu 
sunt  al  lui  Apollo;  al  treilea,  eu  sunt  al  lui  Petru;  un  altul,  eu 
sunt  al  lui  Hristos.  Au  doară  s’a  împărţit  Hristos?  Au  Pavel 
s’a  răstignit  pentru  voi?» 

Astfel,  după  sf.  Pavel,  credincioşii  din  Corint  nu  puteau  să 
se  proclame  ucenici  ai  lui  Petru  şi  nici  ai  celorlalţi,  cari  le  ve¬ 
stiseră  Evanghelia.  Toţi  bărbaţii  apostolici  nu  erau  în  ochii  săi, 
decât  nişte  lucrători,  nişte  slujitori  ai  lui  Iisus  Hristos.  Hristos 
singur  eră  învăţător,  de  ai  căruia  discipoli  erau  datori  să  se  pri¬ 
vească  creştinii. 

Acest  adevăr  de  căpetenie  şi  fundamental  reiese  în  chip 
deosebit  dintr’un  alt  pasaj  al  epistolei  cătră  Efeseni  (IV.  11  — 16). 
«Hristos,  zice  sf.  Pavel,  a  dat  pe  unii  apostoli;  iar  pe  alţii  pro¬ 
roci;  iar  pe  alţii  evanghelişti  ;  iar  pe  alţii  păstori  şi  dascăli  spre 
săvârşirea  sfinţilor  spre  lucrul  slujbei,  spre  zidirea  trupului  lui 
Hristos.  Pânăce  vom  ajunge  toţi  la  unirea  credinţii  şi  a  cuno¬ 
ştinţa  lui  Dumnezeu,  întru  bărbat  desăvârşit  la  măsura  vârstei 
plinirei  lui  Hristos.  Ca  sa  nu  mai  fim  prunci,  învăluindu-ne  şi 
şi  purtându-ne  de  tot  vântul  învăţăturei,  întru  amăgitura  oame¬ 
nilor,  întru  vicleşug  spre  meşteşugirea  înşelăciunii.  Ci  adevăraţi 
fiind  întru  dragoste,  să  creştem  toate  întru  el,  care  este  capul 
Hristos. 

Din  care  tot  trupul  potrivit  alcătuindu-se  şi  încheindu-se 
prin  toată  pipăirea  dărei,  după  lucrare  întru  măsura  fiecărui  mă¬ 
dular,  face  creşterea  trupului  spre  zidirea  sa  singur  întru  dra¬ 
goste». 

Aşadară  Biserica  este  una  în  generalitatea  ei,  după  cum 
trupul  omenesc  este  unul.  Hristos  este  capul  trupului;  căpete¬ 
niile,  înţelegând  aci  şi  pe  apostoli,  sunt  membrele  trupului,  în 
aceeaş  măsură  ca  şi  simplii  credincioşi ;  unii  laolaltă  cu  ceialalţi 
alcătuesc  trupul  întreg;  slujba  căpeteniilor  serveşte  Ia  zorirea 
desvoltării  vieţii  creştine,  însă  singurul  principiu  al  acestei  vieţi, 
pentru  trupul  întreg,  este  Hristos,  căci  singur  este  capul  acestuia. 

Biserica  n’are  prin  urmare  decât  un  cap,  pe  Iisus  Hristos; 
şi  pentru  a  lucră  la  compunerea  acestei  Biserici,  el  a  aşezat  di¬ 
feriţi  slujitori. 

Sf.  Pavel  numeşte  cinci  feluri :  apostoli,  proroci,  evanghelişti, 
păstori  şi  dascăli. 

In  Biserica  primitivă,  găsim,  într’adevăr,  aceste  categorii  di¬ 
ferite  de  slujbaşi  bisericeşti.  Afară  de  apostolii  aleşi  de  către 
Iisus  Hristos,  se  vede,  din  fapte,  că  au  fost  ridicate  mai  multe 
alte  persoane  la  această  demnitate,  potrivit  arătării  lui  Dum¬ 
nezeu.  In  chipul  acesta  s’a  ales  Matia  pentru  a  înlocui  pe  Iuda 
Iscarioteanul ;  Saul  şi  Varnava  au  fost  de  asemenea  în  mod  di¬ 
rect  indicaţi  de  Dumnezeu  pentru  slujba  apostolească.  (Fapte  XIII. 
2)  «Osebiţi  mie  pe  Varnava  şi  pe  Saul  la,  lucrul  la  care  i-am  che¬ 
mat  pe  ei». 

Lucrul,  cu  care  a  însărcinat  Dumnezeu  în  mod  special  pe 
cei  doi  apostoli  noi,  eră  evanghelizarea  păgânilor. 

Apostolii  erau  totdeauna  însoţiţi,  în  misiunile  lor,  de  oameni 
evlavioşi,  cari  luau  parte  la  lucrările  lor,  cari  îi  sprijineau  în 
opera  lor  de  propoveduire;  câteodată  le  încredinţau  misiuni  par¬ 
ticulare  pe  lângă  alte  Biserici,  sau  îi  îndatorau  sâ  vestească  evan¬ 
ghelia  sub  conducerea  lor  şi  în  locul  lor.  In  felul  acesta  Marcu 
însoţiâ  pe  Sf,  Petru,  şi  Luca  pe  Sf.  Pavel.  Găsim  un  mare 
număr  de  împreună  muncitori  de  ai  apostolilor  numiţi  în  Epi¬ 
stole.  Aceşti  apostoli  de  a  doua  mână  erau  evangheliştii.  In 
veacul  întâi,  nu  se  dedea  acest  nume  numai  autorilor  celor  4 
Evanghelii;  Sf.  Luca  îl  dă  diaconului  Fiiip;  pentrucă  el  vestea 
Evanghelia,  ca  şi  apostolii.  (Fapte  XXI.  8). 

Când  se  întemeia  o  Biserică  şi  ea  avea  trebuinţă  de  un 
păstor  care  eră  întâiul,  apostolii  lăsau  acolo  pe  unul  din  Evan¬ 
gheliştii  lor.  Pavel  lăsă  pe  Timotei  în  Efes  şi  pe  Tit  în  Creta; 
în  înţelegere  cu  sf.  Petru,  el  aşeză  pe  Linus  păstor  al  Bisericii 
din  Roma. 

Cât  priveşte  pe  apostoli,  ei  n’avură  conducerea  nici  unei 
Biserici  particulare,  făcând  excepţie,  totuş,  cu  Sf.  lacob  din  Ie¬ 
rusalim,  în  cazul  c’am  consimţi  potrivit  să  admitem,  că  acest 
apostol  a  fost  cel  aşezat  pe  scaunul  amintit,  şi  nu  un  alt  lacob, 
care  să  nu  fi  aparţinut  la  colegiul  apostolesc.  Părerea  aceasta 
este  viu  desbătută.  Noi  vom  examinâ-o  în  cercetările  noastre 
istorice  privitoare  la  Biserica  primitivă.  Singura  chemare  a  apo¬ 
stolilor  eră  să  întemeieze  Biserica,  să  răspândească  peste  tot 
locul  sămânţa  cea  bună  a  Evangheliei,  în  numele  lui  Iisus  Hrî- 
stos,  care  întăreâ  predicarea  lor  prin  manifestarea  exterioară  a 
puterii  sale  dumnezeeşti.  Ei  nu  trebuiau  să  formeze  o  dregătorie 
permanentă  în  Biserică.  Şi,  în  istoria  bisericească,  nu  mai  vedem 
ivindu-se  apostoli,  după  moartea  Sf.  loan  Evanghelistul,  cu  alte 
cuvinte  începând  cu  veacul  al  doilea. 

Profeţii  şi  dascălii  nu  erau  decât  nişte  oameni  luminaţi  de 
străluciri  superioare,  pe  cari  Dumnezeu  li-le  împărtăşea  pentru 
binele  general  al  Bisericii  sale,  în  modul  acesta,  după  Sf.  Pavel 
(2  Timotei  1.  18)  prorocii  designaseră  pe  Timotei  ca  pe  un  bărbat 
care  merita  să  fie  ridicat  la  cea  mai  înaltă  slujbă  in  Biserică,  Sf. 
loan  fu  în  aceiaş  timp  apostol  şi  proroc.  Apocalipsa  i-a  fost  dic¬ 
tată,  în  parte,  de  Duhul  Iui  Dumnezeu,  pentru  a  înştiinţa  pe  cei 
dmtâi  păstori  ai  Bisericilor  de  scăderile  ocârmuirii  lor.  Nu  cu¬ 
noaştem  decât  un  prea  neînsemnat  număr  de  proroci  ai  Bisericii 
primitive.  Sf.  loan  este  singurul,  care  a  lăsat  după  el  o  scriere. 
Nu  vedem  să  formeze  o  categorie  de  slujbaşi  în  Biserică. 

Nu  tot  astfel  sta  lucrul  cu  păstorii. 

Sfintele  Cărţi  le  dau  două  numiri  diferite:  ele  îi  numesc 
când  supraveghetori  sau  episcopi  (inioxonot),  şi  când:  Bătrâni 
sau  preoţi  In  mod  greşit  s’au  văzut,  sub  aceste 

două  numiri,  două  feluri  de  păstori. 

Când  Sf.  Pavel  trecu  prin  Milet,  pentru  a  merge  Ia  Ieru¬ 
salim  el  trimise  la  Efes,  chemă  pe  cei  mai  bătrâni  din  această 
Biserică,  şi  ie  adresă  un  discurs,  în  care  aflăm  aceste  cuvinte : 

Drept  aceea,  luaţi  aminte  de  voi,  şi  de  toată  turma,  întrucare 
Duhul  Sfânt  v’a  pus  pe  voi  episcopi  (nioxo.ioi),  ca  să  păstoriţi 
biserica  lui  Dumnezeu,  care  o  a  câştigat  cu  sângele  său.» 
(Fapte,  XX,  17,  28). 

Sf.  Pavel  dă  numele  de  supraveghetori  sau  episcopi  celor 
mai  vechi  (bătrâni)  (majores  natu)  din  Bisericile  Asiei-Micf  pe 
care  îi  chemase  la  sine. 

In  epistola  sa  cătră  Filipeni,  S  .  Pavel  dă  să  se  înţeleagă, 
că  în  una  şi  aceeaş  Biserică  existau  mai  mulţi  episcopi  sau  su¬ 
praveghetori,  şi  tot  acolo  nu  face  pomenire  decât  despre  episcopi 
şi  despre  diaconi  (Filip  I.  1). 

In  capitolul  al  treilea  din  întâia  Epistolă  cătră  Timotei,  Sf. 
Pavel,  expune  mai  întâi  de  toate  calităţile,  virtuţile,  ce  trebue  să 
le  poseadă  episcopul,  apoi  el  trece  la  însuşirile  şi  la  virtuţile,  ce 
trebue  să  le  aibă  diaconii,  fără  a  aminti  de  bătrâni. 

In  Epistola  sa  cătră  Tit,  Sf.  Pavel  învaţă  aceeaş  doctrină. 
«Pentru  aceasta  te-am  lăsat  pe  tine  în  Creta  îi  zice  el,  ca  cele 
ce  lipsesc  să  le  îndreptezi,  şi  să  aşezi  prin  cetăţi  preoţi,  precum 
eu  ţi-am  poruncit;  că  se  cuvine,  adaogă  el,  episcopului  să  fie 
fără  de  prihană,  etc.»  (Tit.  I.  5,  7).  El  confundă  pe  Preoţi  şi  pe 
Episcopi ;  atât  unii  cât  şi  alţii  nu  formează  în  ochii  săi,  decât  un 
corp  de  păstori. 

Sf.  Petru  scriind  preoţilor  din  bisericile  Asiei,  nu-şi  dă  lui-şi 
decât  titlul  de  preot. 

Trebuie  aşadară  să  recunoaştem,  că  lumea  a  abuzat  de  cu¬ 
vintele  (ir.r'ioxoTuu  şi  .iţjbOi'li-îinot)  cărţilor  Sfinte,  când  i-a  plăcut 
să  vadă  în  ele  două  trepte  de  păstori. 

Apostolii,  dupăce  evanghelizări  un  ţinut,  încredinţau  îngri¬ 
jirea  comunităţii  creştine  acelora  dintre  credincioşi,  cari  se  arătau 
mai  recomandabili  prin  vrâsta  lor  şi  cari  puteau  fi  consideraţi  ca 
nişte  părinţi  ai  familiei  celei  noi.  Aceşti  preoţi  exercitau  o  îngri¬ 
jire  plină  de  evlavie  şi  părintească  asupra  acestei  familii;  de  aci 
numirile  de  Bătrân-Preot  şi  de  Supraveghetor  cari  li  se  dedeau 
fără  deosebire.  Când  o  comunitate  creştină  luă  o  întindere  mai 
mare,  apostolul,  care  o  înteineiase,  punea  în  fruntea  ei  pe  unul 
din  evangheliştii  săi,  cari  îl  reprezenta  şi  care  folosea  autoritatea 
în  numele  lui.  Aşa  se  explică,  că  Sf.  Pavel  puse  pe  Timotei  în 
fruntea  Bisericii  din  Efes,  pe  Titus  în  fruntea  celeia  din  Creta. 

Sf.  Ioan,  în  Apocalipsa  sa,  numeşte  îngeri  ai  Bisericilor  aceste 
căpetenii  dintâi,  cari  urmaseră  apostolilor  în  conducerea  Comu¬ 
nităţilor  creştine.  «Cele  şapte  stele,  care  le-ai  văzut  în  dreapta 
mea  sunt  îngerii  celor  şapte  biserici,  şi  cele  şapte  sfeşnice  sunt 
aceste  şapte  biserici....  îngerului  Bisericii  Efesului  scrie.  —  în¬ 
gerului  bisericei  Smirnenilor  scrie....  îngerului  bisericei  cei  din 
Pergam  scrie...  îngerului  bisericei  cei  din  Tiatira  scrie.  —  înge¬ 
rului  bisericii  cei  din  Sardes  scrie...  îngerului  bisericei  cei  din 

Filadelfia  scrie _  îngerului  bisericii  cei  din  Laodichia  scrie.  — 

(Apocalipsa,  I,  20;  II,  1,  8,  12,  18;  III,  1,  7,  14). 

Cuvântul  înger  (ayytkoc)  înseamnă  trimis;  el  are  aşadară 
aceeaş  însemnare  ca  şi  cuvântul  Evanghelist,  care  vrea  să  zică 
vestitor  bun ,  vestitor  al  bunei  noutăţi  a  Evangheliei. 

Se  poate  deci  crede,  că  la  început  nu  s’a  dat  şefilor  de  că¬ 
petenie  ai  Bisericilor  decât  titlul  de  Evanghelişti  sau  de  îngeri , 
pe  cari  le  purtau,  când  sprijineau  pe  apostoli  în  lucrările  lor. 

Sf.  Pavel  face  cunoscute  în  detail  funcţiunile  acestor  con¬ 
ducători  primi  ai  Bisericilor.  El  zice  cătră  Timotei,  că  l-a  lăsat 
la  Efes,  ca  să  combată  oarecari  dascăli,  cari  propuneau  o  altă 
doctrină  decât  ceea,  care  li  se  predicase,  şi  cari  se  îndeletniceau 
prea  mult  cu  chestiuni  mai  curând  răpitoare  de  timp,  decât  folo¬ 
sitoare;  el  îi  încredinţează  grija  de  a  organiză  rugăciunile  în 
această  Biserică  şi  de  a  face  regulamente  disciplinare;  să  exa¬ 
mineze,  dacă  aceia,  cari  se  prezentau  pentru  Episcopat  sau  pentru 
diaconat  aveau  calităţile  recerute;  (I.  Ep.  cătră  Timotei  1.  3,  4; 
II,  8,  9;  III,  1  et  suio,  8  et  suio)  «Acestea  scriu  ţie  având  nă¬ 
dejde,  că  voiu  veni  la  tine  fără  zăbavă:  Iar  de  voiu  zăbovi,  ca 
să  şti  cum  trebueşte  în  casa  lui  Dumnezeu  a  petrece,  care  este 
biserica  Dumnezeului  celui  viu,  stâlp  şi  întărire  a  adevărului^. 
(III,  14,  15). 

In  capitolele  IV,  V,  VI  din  aceeaş  Epistolă,  el  înştiinţează 
pe  Timotei  de  erorile,  cari  ameninţau  doctrina  cea  adevărată; 
el  chema  purtarea  lui  de  grije  asupra  acestui  punct;  şi  îi  dă  toate 
amănuntele  asupra  acelora,  ce  e  dator  să  înveţe  şi  să  porun¬ 
cească.  (IV,  11). 

Aşa,  după  Sf.  Pavel,  şeful  unei  Biserici  e  dator  să  vegheze, 
ca  nu  cumva  doctrina  Evangheliei  să  fie  alterată  în  această  Bi¬ 
serică;  el  are  să  facă  regulamente  şi  porunci,  pentru  ca  morala 
evanghelică  să  fie  observată  cu  stricteţă,  şi  să  se  aducă  lui  Dum¬ 
nezeu  o  închinare  adevărată;  în  sfârşit  el  are  să  dea  pildă  tuturor 
virtuţilor  în  raporturile  sale  cu  diferiţii  membrii  ai  Bisericii  sale, 
şi  mai  ales  faţă  cu  preoţii.  Să  aibe  grije  să  nu  ridice  la  această 
demnitate  pe  aceia,  cari  n’ar  fi  demni;  nu  trebue  să  primească 
împotriva  unora  ca  acestora  prea  uşor,  acuzaţiunile. 

Capul  unei  Biserici  se  bucura  deci  de  o  autoritate  mai  înaltă 
decât  cea  a  Preoţilor ;  el  eră,  care  întăriâ  alegerea  acestor  Preoţi, 
îi  ridică  în  slujbă  şi  îi  judeca.  în  caz  că  se  făceau  vinovaţi. 

Acestea  sunt  funcţiunile  principale,  cari  după  Sf.  Pavel,  deo¬ 
sebeau  pe  capii  (şefii)  Bisericilor  de  simplii  Bătrâni  sau  Supra¬ 
veghetori.  Dar  dacă  slujbele  lor  erau  mai  înalte,  în  virtutea  de- 
legaţiunii  apostolice ,  ce  o  primiseră,  caracterul  lor  eră  acelaş,  şi 
nu  vedem,  în  Sfintele  Cărţi,  decât  o  singură  cale  d’a  ridică  pe 
cineva  Ia  deregătoria  bisericească,  şi  care  constă  din  punerea 
măriilor . 

Când  Saul  şi  Varnava  fură  aleşi  de  Dumnezeu  la  apostolie, 
prorocii  şi  învăţătorii,  cari  erau  Ia  biserica  cea  din  Antiohia 
se  rugară,  postiră,  îşi  puseră  mânile  pe  ei,  şi  îi  trimiseră  să  în¬ 
deplinească  lucrul,  la  care  îi  chemase  pe  ei  Dumnezeu.  (Fapte 
XIII,  1,  2,  3). 

Acest  loc  din  Faptele  Apostolilor  este  foarte  însemnat.  Saul 
fusese  deja  ales  de  Dumnezeu  într’un  mod  miraculos  pentru  a 
fi  unul  din  stâlpii  Bisericii  sale;  el  îşi  manifestă  din  nou  voinţa 
de  a-1  trimite  să  evanghelizeze  pe  păgâni. 

Cu  toată  această  îndoită  chemare,  Dumnezeu  vrea  ca  păs¬ 
torii  Bisericii  din  Antiohia  să-l  înalţe  la  aceatsă  slujire  prin  pu¬ 
nerea  mânilor,  şi  să  se  pregătească  pentru  acest  act  prin  postire 
şi  rugăciuni.  Toate  aceste  împrejurări  dovedesc,  că’u  ochii  păs¬ 
torilor  celei  dintâi  Biserici,  în  care  a  fost  admis  numele  de  creştin 
punerea  mânilor  eră  un  act  de  cea  mai  mare  însemnătate,  şi  care 
n’aveă  nimic  comun  cu  un  simplu  rit  ceremonial. 

Sf.  Pavel  avea  o  ideie  tot  aşa  de  înaltă  despre  punerea  mâ¬ 
nilor ,  când  recomandă  cu  atâta  stăruinţă  lui  Timotei  să  nu  se 
grăbească  când  va  vrea  să  o  îndeplinească.  (I.  Tim.  V,  22): 
«Mânile  degrab  să  nu -ţi  pui  pe  nimeni». 

Punerea  mânilor  împărtăşeşte  darul  lui  Dumnezeu,  după  Sf. 
Pavel,  care  se  exprimă  în  modul  următor  în  Epistola  întâi  cătră 
Timotei:  (IV.  14)  «Nu  fii  nebăgător  de  seamă  de  darul,  ce  este 
întru  tine,  care  ţi  s’a  dat  prin  prorocie,  cu  punerea  mânilor 
preoţiei » 

Preoţia  (presbiterul)  eră  adunarea  Bătrânilor  sau  a  slujitorilor 
unei  Biserici.  Toţi  îşi  puneau  mânile  împreună  cu  întâiul  păstor 
asupra  capului  aceluia,  care  fusese  ales  pentru  slujire,  şi  un  dar 
special  i-se  comunică  celui  ales  prin  această  punere  a  mânilor. 

In  a  doua  Epistolă  adresată  lui  Timotei,  Sf.  Pavel  învaţă  în 
mod  expres  această  doctrină:  «Iţi  aduc  aminte,  îi  zice  el,  ca  să 
aprinzi  darul  Iui  Dumnezeu,  care  este  întru  tine  prin  punerea  mâ¬ 
nilor  mele »  (11.  Tim.  I.  6). 

Nu  poate  aşadară  nime  trage  la  îndoială,  că  punerea  mă- 
nilcr  a  fost  instituită  pentru  a  sfinţi  într’un  mod  special  pe  slu¬ 
jitorii  Bisericii  şi  că  acest  act  le  împrumută  un  dar  particular. 

Punerea  mânilor  este  ea  oare  din  aşezare  dumnezeească  sau 
simplaminte  bisericească?  Noi  suntem  de  părerea,  că  ţinându-ne 
chiar  exclusiv  de  Sfânta  Scriptură,  suntem  datori  să  afirmăm,  că 
ea  a  fost  aşezată  de  lisus-Christos,  sau  de  apostoli,  potrivit, 
conform  cu  poruncile  lui. 

Locurile  pe  cari  le-am  citat  dovedesc  că  nu  se  poate  con¬ 
fundă  punerea  mânilor  cu  o  simplă  normă  disciplinară.  însemnă¬ 
tatea  ce  i  se  atribuie  în  venerabila  biserică  a  Antiohiei  şi  grija 
ce  o  are  însuşi  lisus  Hristos  de-a  trimite  la  păstorii  acestei  bi¬ 
serici  pe  cei  doi  aleşi  ai  săi  pentru  a  li  se  pune  manile,  aceste  fapte, 
după  noi,  dovedesc  că  pentru  a  întră  în  adevăratul  spirit  al 
Sfintelor  Scripturi,  trebuie  a  privi  punerea  mânilor  ca  fiind  din 
instituţie  dumnezeească. 

Această  credinţă  a  fost  totdeauna  cea  profesată  de  cele  mai 
vechi  Biserici  răsăritene  şi  apusene. 

Pentruca  să  resumăm  această  lucrare,  ni  se  pare  lucru  sta- 
torit  de  cărţile  Noului-Testament:  că 

1.  Biserica  lui  lisus  Hristos  este  una,  compusă  în  chip  ne¬ 
împărţit  din  păstor  şi  din  credincioşi; 

2.  Capul  ei  este  lisus  Hristos; 

3.  lisus  Hristos  a  aşezat  pentru  conducerea  Bisericii  Sale, 
un  corp  de  păstori; 

4.  Printre  aceşti  păstori  sunt  unii,  cari  au  o  autoritate  mai 
superioară,  în  calitate  de  delegaţi  ai  apostolilor; 

5.  Punerea  mânilor  este  un  act  instituit  de  cătră  lisus  Hristos 
pentru  a  sfinţi  (consacră)  pe  păstorii  în  vederea  slujirei  bisericeşti 
şi  că  acest  act  le  dă  un  har  special. 

Ne  rămâne  să  culegem  învăţăturile  Sfintei-Scripturi  cu  pri¬ 
vire  la  natura  autorităţii  în  Biserică. 


După  R.  F.  Guettee. 


(Sfârşitul  va  urmă). 


I.  Belenţâ. 

PROPAGANDA  UNAŢIE1. 

C.  La  Români. 

După  căderea  Ungariei  la  Mohâcs  (1526)  Turcii  purcezând 
mai  departe  ocupară  pe  rând  oraşele  şi  ţinuturile  dunărene  până 
la  Buda  (1529),  Visegrad  (1544),  Agria  (1596)  etc.,  —  apoi  cele 
din  regiunile  Tisei  precum  Oradia,  Arad  etc.,  —  ca  şi  ale  Ba¬ 
natului,  precum  Timişoara,  (1552)  dimpreună  cu  oraşele  Lipova, 
Lugoş,  Caransebeş,  Orşova  etc.,  încât  numai  părţile  superioare 
ale  Ungariei  mai  rămaseră  sub  stăpânirea  habsburgică,  dară  şi 
acestea  revoltate  prin  partida  protestantă  a  lui  Tokoly  şi  Râkoczy 
etc.  Ardealul  şi  altcum  stă  sub  suzeranitatea  şi  tributul  Turciei, 
şi  sub  principii  reformaţi  contrari  de  moarte  ai  catolicismului 
imperial. 

Intre  astfel  de  împrejurări  Ungaria  trântită  la  pământ,  sfâ¬ 
şiată  prin  egoismul  oligarhiei  sale,  şi  slăbănogită  cu  totul  prin 
sărăcia  poporului,  —  nu  s’ar  mai  fi  putut  reculege  şi  ridică  în 
picioare  din  propriile  sale  puteri  niciodată,  —  dacă  nu-i  săriâ 
într’ajutor  alianţa  împăratului  Leopold  cu  toţi  domnitorii  Ger¬ 
maniei,  şi  nu  dădeau  cu  peptul  faţă  de  inimic  eroi  ca  Carol  de 
Lotharingia,  Ludovic  de  Baden,  Max  de  Bavaria,  August  de 
Saxonia,  Eugen  de  Savoia,  precum  şi  vestiţii  generali  Stahren- 
berg,  Leiningen,  Salm,  Hăuszler,  Rabutin,  Caraffa,  Veterani,  Ca- 
prara  etc.  —  Dintre  Unguri  de  abia  aflăm  vr’o  câţiva  precum: 
Pâlffy,  Eszterhâzy  ş.  a.  cari  luptau  pe  lângă  împăratul,  —  cei  mai 
mulţi  se  aflau  în  castrele  inimice. 

Dară  dela  căderea  Turcilor  înaintea  Vienei  la  a.  1683  a  fost 
destul  un  deceniu  şi  jumătate  până  la  pacea  dela  Carlovitz  din 
a.  1699,  ca  armele  imperiale  să  alunge  steagurile  semilunei  peste 
Dunăre,  şi  să  reocupe  Ungaria  şi  Transilvania  pentru  coroana 
Ungariei,  —  iară  pacea  din  Passarovitz  1718  şi  cea  din  Bălgrad 
1736  puse  iară  mâna  pe  Banatul  Timişan  pentru  totdeauna. 

Doi  bărbaţi  epocali  s’au  ivit  pe  atunci  pe  Orizontul  politic, 
în  a  căror  spirit  s’a  rezolvit  destinul  Ungariei  şi  Transilvaniei 
atât  în  privinţa  politică  cât  şi  religioasă.  —  Unul  împăratul  Leo¬ 
pold  I.  —  crescut  ca  cleric,  dar  ajuns  erou  militar,  si  altul  can- 
celariul  Collonich  crescut  pe  cariera  militară,  dar  ajuns  cardinal 
şi  Primate  al  Ungariei,  —  unul  cu  arma,  iară  celalalt  cu  crucea 
în  mână! 

La  anul  1687  Carol  de  Lotharingia  cu  armele  imperiale  răs- 
beşte  până  la  Cluj,  şi  ocupă  oraşele  mai  însemnate  ale  Ardea¬ 
lului  cu  garnisoane  habsburgice,  iară  la  anul  1689  comandantele 
Lodovic  de  Baden  contra  lui  Tokoii  ocupă  Ardealul  întreg  în 
numele  împăratului. 

După  armele  victorioase  ale  lui  Leopold  I.  —  urmează  cele 
convertitoare  la  catolicism  ale  cancelarului  Collonich,  cari  mai 
cu  seamă,  după-ce  succeseră  la  Rutenii  din  Ungaria  superioară, 
se  îndreptară  acum  şi  asupra  şismaticilor  Români.  —  Aceştia 
trebuiau  cu  tot  preţul  câştigaţi  nu  numai  pentru  împărăţia  ceriului, 
dar  şi  ca  contrapond  asupra  reîormaţiunii  întinse  peste  Ardeal 
şi  peste  părţile  adnexe.  —  Deoarece  însă  acţiunea  proselitistică 
—  îndreptată  în  contra  Românilor  se  începu  la  diferite  locuri  în 
diferite  timpuri  şi  în  diferite  moduri,  o  vom  împărţi  şi  noi  aicea 
în  cea  ardeleană,  apoi  cea  din  Parţium,  şi  în  fine  cea  din  Bănat. 

a)  La  Românii  din  Ardeal. 

După  căderea  Turcilor  la  Viena  în  a.  1683,  principele  Ar¬ 
dealului  M.  Apaffi,  carele  participă  la  acel  asediu  ca  supus  Tur¬ 
cilor  în  partea  acestora,  temându-şi  pielea,  îndată  şi  trimise  solie 
la  Leopold  1.  pentru  supunerea  Ardealului  sub  protecţiunea  îm¬ 
păratului.  Dară  solia  neputându-se  acolo  înţelege  cu  imperialii, 
Leopold  trimite,  spre  ajungerea  acestui  scop  pe  jezuitul  Dunod  în 
Ardeal  (1685)  cu  3  proiecte  de  pactare,  unul  pentru  o  convenţiune 
militară  în  companie  cu  România  în  contra  Turcilor,  altul  ase¬ 
menea  cu  Polonia  şi  Veneţia,  şi  al  treilea  pentru  supunerea  Ar¬ 
dealului  la  coroana  Ungariei. 

La  acestea  staturile  ardealului  dau  un  răspuns  în  30  de  puncte 
în  cari  îngrădindu-se  între  barierile  constituţiunii  Ardealului  de 
trei  naţiuni  şi  patru  confesiuni  recepte,  mai  pretind  şi  adnexarea 
părţilor  ungare,  —  sub  titlu  de  regnurn  incorporatuni  totius  im¬ 
perii ,  va  să  zică  o  confederaţiune  cu  imperiul  —  întreg. 

Cu  aceste  concluze  dieta  Ardealului  trimite  o  deputaţiune 
regnicolară  de  patru  inşi:  Haller,  Perneszi,  Inczedi  şi  Miles  la 
Viena  spre  a  Ie  validitâ. 

Intre  aceea  armele  imperiale  înaintând  tot  mai  afund  spre 
Ardeal,  acum  Dunod  păşi  cu  cunoscuta  sa  maximă :  « Vollentes 
nolentes  protegit  i ros  sua  Maiestas  /»  şi  pretinde  supunere  necon¬ 
diţionată,  şi  pentru  trupe:  bani  naturalii,  şi  cuartire,  ceeace  re¬ 
voltă  pe  Ardeleni  şi  mai  tare  unindu-se  cu  pretendentele  Tokoli 
confederat  cu  Turcii.  —  M.  Apaffi  acum  apucă  drumul  pertrac¬ 
tărilor  confidenţiale  cu  curtea  din  Viena,  ceeace  ajutată  prin  îna¬ 
intarea  armelor  imperiale,  accelera  rezultatele  aşteptate. 

Deputaţiunea  regnicolară  —  strâmtorită  prin  aceste  eveni¬ 
mente  —  încheia  la  1687  cu  plenipotenţiarii  curţii  imperiale  pro¬ 
iectul  de  convenţiune  numit  Hallerian,  —  pe  carele  însă  dieta 
din  Făgăraş  îl  respinge,  şi  votează  pentru  Turci  tributul  anual 
de  50,000  taleri. 

faţă  de  acestea  Caro!  de  Lotharingia  —  după  învingerea 
asupra  Turcilor  la  Mohâcs  —  plecă  spre  Ardeal  şi  în  16  Oct. 
1687  ocupând  Clujul,  de  aci  răsbî  cu  armata  până  la  Blaj,  unde 
în  formă  de  preliminariu  se  încheiă  un  tractat  despre  supunerea 
Ardealului,  la  ceeace  succesiv  se  acomodară  mai  toate  oraşele 
(afară  de  Braşov,  carele  ocupat  fiind  de  armata  lui  Veterani,  arse 
cu  totul  1689).  Ajungând  armele  imperiale  la  Sibiiu,  acolo  Ar¬ 
delenii  fură  constrânşi  a  subscrie  supunere  1698. 

Intr’aceea  în  a.  1688  şi  1689  continuându-se  răsboiul  cu  Turcii 
—  cari  în  urma  căderii  lor  la  Zeuta  reportată  de  eroul  Eugeniu 
de  Savoia,  acum  deveniră  cu  totul  neputincioşi,  —  moare  principesa 
Anna  Bornemissa,  carea  purtase  pantalonii  politici  ai  bărbatu-său 
M.  Apaffi,  —  iară  acesta  căzând  în  melancofiă  asemenea  moare 
la  15  Aprilie  1690,  lăsând  de  următor  în  domnie  pe  fiiul  său  Mi- 
hail  II.  deabiâ  de  15  ani. 

Aşa  Ardealul  —  între  astfel  de  împrejurări  grele  —  deveni 
pe  mâna  oligarhilor,  cari  văzând  corabia  ţării  cufundându-se, 
fiecare  cercă  a  prinde  de  câte  un  os  de  ros,  în  bani,  în  moşii, 
în  titluri  şi  funcţiuni,  —  lăsând  interesele  ţării  în  mila  lui  Dum¬ 
nezeu.  Cel  puţin  istoricul  ocular  Cserei  aşa  ne  înfăţişază  tabiout 
timpului.1 

In  fine  după  repeţite  negocieri  în  decursul  aproape  a  unui 
deceniu  percurse  între  plenipotenţiarii  imperiali  şi  oligarhii  Ar¬ 
dealului,  urmă  diploma  Leopoldină  din  4  Decemvrie  1691  în  15 
puncte  ca  contract  bilateral  şi  lege  fundamentală  a  principatului 
ardelenesc  ca  aparţinător  coroanei  Ungariei,  în  puterea  căruia  se 
garantară  drepturile  celor  patru  confesiuni  recepte;  catolică,  re¬ 
formată,  unitară  şi  luterană,  şi  a  celor  trei  naţiuni  politice,  adecă 
a  nobililor,  Secuilor  şi  Saşilor,  legile  verbocziane,  legile  apro- 
batale  şi  Compilatare,  apoi  statutele  Saşilor,  a  Secuilor,  a  ora¬ 
şelor  şi  muncipielor  şi  a  altor  privilegii  şi  îndreptăţiri  la  decime, 
robote,  funcţiuni  etc.,  —  guvern  şi  tablă  judiciară,  comiţii  anuale, 
tributul  ţării  şi  comandante  general  denominând  din  partea  îm¬ 
păratului  etc. 

Această  diplomă  la  insistenţa  calvinului  Alvinczi  căpătă  în 
a.  1693  şi  comentarul  său  numit  rezoluţiunea  Alvincziană. 

Ardealul  se  administra  acum  în  numele  împăratului  ca  rege 
al  Ungariei  şi  principe  al  Ardealului  prin  un  guvern  sub  prezi¬ 
diul  lui  G.  Banffy,  organizat  cu  12  consilieri  luaţi  din  cele  trei 
naţiuni  indigene  şi  patru  confesiuni  recepte. 

La  a.  1697  se  restaură  şi  episcopia  catolică  în  Alba-Iulia. 


1  De  atunci  datează  cele  mai  multe  grofii  şi  baronii  în  Ardeal. 

Apaffy  junior  resigna  mai  întâi  la  a.  1696,  apoi  definitiv  la 
pacea  dela  Carlovitz  din  a.  1699,  —  şi  de  aci  încolo  regele  Un¬ 
gariei  eră  totdeodată  şi  principe  al  Ardealului  de  facto! 

Aşa  încetă  seria  principilor  indigieni  ai  Ardealului  inauguraţi 
după  căderea  dela  Mohăcs,  carea  a  durat  177  de  ani. 

După  toate  aceste  evenimente  memorabile  decurse  între  a. 
1683  până  Ia  anul  1700,  cari  au  croit  şi  sigilat  soartea  Ardea¬ 
lului  —  întrebăm:  Unde  au  fost  pe  atunci  şi  ce  au  făcut  Ro¬ 
mânii  din  Ardeal? 

Cercat-au  şi  întreprins-au  şi  ei  vre-un  pas,  ca  la  reformarea 
aşa  de  esenţială  a  stării  politice  a  ţării  să  între  şi  ei  în  cadrul 
sistemei  constituţionale  a  statului  bazată  pe  naţiuni  politice  şi 
confesiuni  recepte? 

Trimis-au  ei  —  ca  Ungurii,  Săcuii  şi  Saşii  —  reprezentaţiuni  şi 
deputaţiuni  Ia  curte  şi  la  dieta  ţării  pentru  sforţarea  egalei  îndrep¬ 
tăţiri  naţionale  şi  confesionale,  pentru  eliberarea  bisericii  române 
şi  emanciparea  poporului  de  jugul  sclăviei  ? 

Nu!  nu!  nimic  din  acestea  toate!  Ei  au  stat  morţi,  morţiţi 
şi  amorţiţi  cu  totul!  au  perseverat  într’o  pasivitate  neexplicabilă 
până  nu  i-au  scormonit  iezuiţii  cu  ademeniri  proselitistice  ca  să-i 
facă  lipituri  Catolicilor.  Şi  faţă  de  aceste  ademeniri  întrebăm: 
avut-au  ei  cauză  justă  şi  equivalent  sigur  de  a-şi  părăsi  credinţa 
străbună  şi  de  a  trece  la  biserica  papistă? 

Ce  frică  mai  puteau  ei  purtă  de  superintendenţii  calvini  cum 
erau  Tofeu,  Veszpremi  et  compagnie  când  dupăce  ajunse  ţara  în 
domnia  habsburgică  nici  ei  nu  mai  ştiau  unde  le  sta  capul? 

N’au  văzut  Românii,  că  după  privilegiile  şi  libertăţile  ce  Ie 
căpătaseră  Sârbii  tocmai  pe  timpul  acela,  şi  bisericei  ortodoxe 
i  s’a  deschis  prospectul  că  va  avea  un  viitor  mai  ferice? 

N’au  avut  ei  în  vedere,  că  cu  toate  prigonirile  de  sute  de 
ani  biserica  lor  a  rămas  neclătită? 

Au  trebuit  ei,  ca  neconsequenţi  acestei  perseveranţe,  acum 
sub  pretext,  cum  susţin  unii,  ca  să  scape  de  jugul  calvin  să  se 
bage  în  jugul  bisericei  papiste? 

N’au  mai  putut  ei  persistă  în  credinţa  lor,  precum  au  fost 
persistat  mai  un  secol  întreg  acei  ce  au  rămas  neuniţi  pânăcând 
cum  vedem  s’au  eliberat  şi  aceştia? 

Nu,  nu!  pu-s  de  vină  la  acestea  toate  nici  Catolicii,  nici 
Calvinii  şi  nici  poporul  român,  ci  a  fost  de  vină  clerul  cel  pă¬ 
cătos  al  Românilor,  carele  credul  pentru  unele  promisiuni  neba¬ 
zate,  în  interesul  curat  numai  al  popilor  şi-a  părăsit  biserica,  şi-a 
părăsit  credincioşii  săi. 

Dar  să  justificăm  această  sentinţă  gravă  trecând  la  partea 
istorică. 

Sub  domnia  principilor  reformaţi  Mihail  Apaffy  I  şi  II  după- 
cum  am  arătat  mai  sus  —  după  Sava  Brancovici  au  urmat  în 
metropolia  română  de  Alba-Iulia  Iosif  B udai  (1680  —  1682),  Ioasaf 
1682,  Sava  II  Vestemianu  1686  şi  Varlaamll  1687 — 1690  fără 
de  a  fi  fost  beliţi,  fripţi  şi  traşi  în  frigare  din  partea  reformaţilor, 
ci  din  contră  îngăduiţi  şi  recomandaţi  de  a  merge  la  exarhul  lor 
în  Bucureşti  spre  a  fi  sfinţiţi  după  toate  normele  bisericei  orientale, 
şi  de  a  purtă  titlul  canonic  de  ex.  ca  Varlaam,  arhiepiscop  şi 
mitropolit  al  sfintei  mitropolii  a  Belgradului,  a  Vadului,  a  Silva- 
şului  şi  a  episcopilor  din  ţara  ungurească  —  iproci ! 

Teofil  1692—1697. 

După  moartea  lui  Varlaam  a  urmat  ca  mitropolit  Teofil 
1692—1697  (Toma  Seremi  din  Tovis),  carele  fu  sfinţit  de  arhiereu 
pentru  mitropolia  Ardealului  prin  Teodosie  mitropolitul-exarh  din 
Bucureşti  30  Sept.  1693. 

Teofil  om  de  o  cultură  inferioară  şi  de  un  caracter  debil, 
se  mai  feştelise  şi  prin  o  purtare  imorală,  (vezi  Hurmuzachi  Gesch. 
der  Rumănen  II  pag.  29  etc.),  ceeace  îl  făcu  imposibil  de  o  păşire 
autoritativă,  ce  era  de  trebuinţă  tocmai  pe  timpul  transformării 
politice  de  atunci  a  Transilvaniei. 

Pe  când  faţă  de  această  parte  infirmă  a  capului  bisericesc 
al  Românilor,  iezuitul  Dunod  influinţâ  deslegarea  soartei  politice 
a  ţării,  pe  atunci  in  urma  armelor  imperiale  victorioase,  Vizkeleti, 
Hevenesi,  Barânyi  şi  alţi  iezuiţi  inundară  ţara  cu  propagarea  ca¬ 
tolicismului  între  Români  în  mână  cu  catehismul  catolic  a  lui 
Collonich,  tipărit  în  limba  ruteană,  apoi  română  prin  St.  Ivani 
a.  1692/3. 

Păcătosul  de  Teofil  ameninţat  fiind  —  pe  drept  sau  pe  ne¬ 
drept  —  de  o  parte  prin  reformaţi  pentru  purtarea  sa  imorală, 
iar  de  altă  parte  prin  protectorul  său  principele  Brancovean  pentru 
călcarea  canoanelor,  se  aruncă  în  braţele  parohului  catolic  din 
Alba-Iulia  Barânyi,  carele  la  îndemână  fiind  se  îmbiâ  ca  mântuitor 
de  toate  nevoile  lui,  dacă  va  trece  la  unire  cu  biserica  catolică, 
pe  lângă  condiţiunile  şi  beneficiile  promise  în  diploma  dată  Ru¬ 
tenilor  uniţi  la  a.  1692. 

Barânyi  capacită  lesne  pe  Teofil,  că  trecerea  aceasta  se  poate 
face  cu  atât  mai  lesne,  cu  cât  că  pe  lângă  cele  patru  puncte  de 
uniune  încolo  dogmele  fiind  identice  şi  ritul  nealterându-se  întru 
nimic,  poporul  nu  va  simţi  nici  o  schimbare,  iar  preoţii  vor  de¬ 
veni  în  toate  beneficiile,  de  cari  se  bucură  catolicii  sub  protec- 
ţiunea  împăratului  etc. 

Teofil  ajutat  în  acest  mod  de  sfătuitorul  şi  protectorul  său 
intim  Bârânyi,  mai  câştigând  pentru  această  idee  şi  vreo  câţiva 
protopopi  şi  preoţi,  convoca  şi  ţinu  într’una  din  zilele  lui  Fe- 

bruarie  1697  un  fel  de  consistor  sau  sinod  mai  confidenţial,  adecă 
mai  pe  ascuns,  carele  acceptă  unirea  cu  biserica  catolică. 

Dar  în  ce  ziuă  anumită  a  lui  Faur,  s’a  ţinut  acest  sinod  ? 
Cine  a  fost  de  faţă?  şi  cum  s’a  formulat  trecerea  la  unire?  nu 
se  ştie,  pentrucă  în  privinţa  aceasta  lipseşte  actul  original  şi 
autentic.  însă  în  urma  acestui  sinod  Teofil  ca  episcop  al  mitro¬ 
poliei  în  numele  său  şi  a  tot  clerului  subscrie  în  21  Martie  1697 
un  act  testimonial,  prin  care  declară:  «că  voieşte  a  se  întoarce 
în  sânul  sfintei  maice  biserici  romano-caiolice  şi  se  reuneşte  cu 
dânsa ,  primind ,  mărturisind  şi  crezând  toate  cele  ce  primeşte, 
mărturiseşte  şi  crede  aceea! 

Va  să  zică  —  toate  — -  fără  rezervă!  Apoi  mai  adaugă,  că 
primeşte  şi  cele  patru  puncte  controverse,  adecă :  primatul  papal, 
purgatorul ,  asirna  şi  filioque. 

Aceste  adause  —  însă  după  orice  logică  sănătoasă  —  au  fost 
cu  totul  de  prisos,  pentrucă  dacă  s’au  întors  în  sânul  maicii  bi¬ 
serici  catolice,  eo  ipso  a  fost  recunoscut  şi  primaţiatu!  papa! ; 
şi  dacă  au  primit,  mărturisit  şi  crezut  tot  ce  primeşte,  mărturi¬ 
seşte  şi  crede  biserica  catolică,  ce  lipsă  mai  eră  de  a  mai  primi, 
mărturisi  şi  crede  în  special  şi  purgatorul,  asirna  şi  filioque? 

lntr’adevăr  asta  seamănă  mult  cu  aceea  că  dacă  am  dat  cuiva 
punga  cu  toţi  banii  —  să  zicem  una  miie  florini,  —  nu  mai  eră 
de  lipsă  de-a  mai  pomeni  şi  de  cei  patru  cruceri  ce  se  aflau  în 
miia  aceea  de  florini  cuprinşi  —  şi  legaţi  în  punga  dăruită. — 

Asta  a  fost  o  adevărată  sofismă  jesuitică,  să  creadă  Ro¬ 
mânii,  că  ei  au  jertfit  numai  patru  cruceri,  şi  să  uite  că  pe  lângă 
aceştia  au  pierdut  toată  averea. 

Acum  să  vedem  ce  equivalent  cere  episcopul  Teofil  în  nu¬ 
mele  clerului  său  în  actul  din  21  Martie  1697  înaintat  la  locu¬ 
rile  mai  înalte  pentru  unirea  cu  biserica  catolică? 

Cere  dela  Maiestatea  imperială  şi  regală  următoarele: 

1.  Ca  preoţii  şi  dregătorii  bisericeşti  de  ritul  grecesc,  să  se 
bucure  de  toate  acele  privilegii  şi  drepturi,  de  cari  se  bucură  nu 
numai  preoţii  romano- catolici,  ci  şi  arianii,  lutheranii  şi  calvinii. 

2.  Ca  în  fiecare  sat,  unde  se  află  preoţi,  să  aibă  biserică 

şi  casă  parohială,  ca  preotul  să  nu  fie  silit  a  şedea  în  casă  sau 

pe  loc  străin,  şi 

3.  Ca  preoţii  să  depindă  şi  să  dispue  (?)  de  episcop,  iar  nu 
de  laici  ca  până  acum. 

Atâta  tot!!  —  cu  acestea  a  plătit  paterul  Barânyi  preţul  is- 
cariotean!  va  să  zică  cu  nişte  favoruri  vage  pentru  preoţi,  iară 
pentru  popor  nimic! 

Apoi  dacă  popii  în  punctul  prim  în  general  pretind  privi¬ 
legii  şi  drepturi  ca  cei  de  alte  confesiuni,  ce  lipsă  mai  aveau 

de  cele  cuprinse  special  în  cele  două  puncte  următoare?  Cine 
să  le  facă  biserici  şi  case  parohiale?  şi  în  ce  privinţă  să  de¬ 
pindă  preoţii  dela  episcop  ?  Alte  dureri  şi  trebuinţe  n’au  mai 
avut  ei  —  nici  clerul  —  nici  poporul? 

Unde  a  fost  mintea  episcopului  Teoîil  şi  a  clerului  său  să 
creadă  că  vor  ajunge  la  îndreptăţirea  egală  cu  celelalte  confe¬ 
siuni  recepte,  fără  de  a  întră  în  sistema  constituţională  de  trei 
naţiuni  politice  şi  de  patru  confesiuni  recepte? 

Intr’adevăr  ei  au  vrut  să  zidească  o  biserică  nouă  pe  năsip 
şi  fără  de  nici  un  fundament. 

Cu  toate  acestea  hotărîrile  sinodului  au  provocat  resens  nu 
numai  la  staturile  ardelene,  cari  constând  din  diferite  confesiuni 
recepte,  fiecare  voia  să  atragă  pe  Români,  deveniţi  în  desolu- 
ţiune,  la  confesiunea  sa,  dară  chiar  şi  la  popor,  carele  în  instinctul 
său  natural  vedea  în  acele  agitaţiuni  numai  urmări  rele  pentru 
biserică  şi  pentru  existenţa  lor,1  precum  şi  la  mitropolitul  din 
Bucureşti  ca  exarh  canonic  al  mitropoliei  ardelene,  încercând 
fiecare  a  zădărnici  sau  a  trage  pentru  sine  ceie  mai  convenienţe 
rezultate. 

Intre  astfel  de  agitaţiuni  şi  sfâşieturi  ale  naţiunii  române 
Teofil,  după  ce  în  10  Iunie  1697  mai  adresă  cătră  cardinalul 
Collonich  o  dechiaraţiune  scurtă  de  adicţiune  subscrisă  şi  de  12 
protopopi  (v.  Nilles  I  174)  moare  în  luna  lui  Iulie  1897  între 
împrejurări  suspicioase  şi  misterioase. 

Unii  susţin  că  lesuiţii,  alţii  că  Calvinii,  iară  alţii  că  chiar  or¬ 
todocşii  i-ar  fi  accelerat  calea  cătră  judeţul  etern,  ca  să  îşi  ia 
acolo  răsplata  meritată.2 3 

Unaţia  începută  de  Teofil  nu  apucase  a  fi  regulată,  nici  re¬ 
cunoscută  şi  confirmată  dela  locurile  competente,  pentrucă  gu¬ 
vernul  şi  staturile  ardelene  tocmai  pentru  unaţia  Românilor  erau 
sfâşiate  între  sine,  temându-se  ca  nu  cumva  Românii  prin  aceea 
să  se  facă  părtaşi  de  drepturile  constituţionali  ale  Ardealului  ca 
atari,  sau  să  înmulţească  şi  să  întărească  numai  elementul  catolic 
în  detrimentul  acatolicilor,  iară  curtea  imperială  eră  ocupată 
încă  cu  operaţiunile  belice  în  contra  Turcilor,  prin  părţile  bana- 
tice  şi  acum  şi  legată  fiind  prin  diploma  leopoldină  din  a.  1 691  aveâ  să 
deslege  şi  cestiunea  unaţiei  fără  de-a  vătăma  constituţiunea  ţării, 
faţă  de  care  trebuia  mai  întâiu  a-şi  trage  seama  de  acestea  toate. 

Intr’ atâta  —  însă  —  eră  recunoscută  din  toate  părţile  nece¬ 
sitatea  de-a  se  împlini  scaunul  metropolitan  român  cât  mai  în 

1  Protopopul  Nicolae  Bianu  drept  s’a  exprimat  când  a  zis  :  «tare  mă  tem  că  nu 

vom  aveâ  alt  folos  din  unirea  aceasta,  care  o  am  făcut,  ci  vom  rămânea  numai  cu  ura 
între  fraţi  şi  cu  mustrarea  cugetului! 

3  Din  Nilles  I  179-181  reese,  că  mitropolitul  Ungro-VIahiei  Theodosie  aveâ 
intenţiunea  de-a  destitui  pe  Theofil. 

grabă,  contând  fiecare  partidă,  că  va  da  de  o  unealtă  oarbă 
pentru  scopurile  sale. 

Atanasie  Anghelu  (1698 — 1713). 

Atât  eră  de  săracă  biserica  română  de  bărbaţi  apţi  de 
această  chemare,  încât  nu  s’a  aflat  alt  individ  potrivit  decât  un 
băieţandru  cu  numele  Atanasie  (1698 — 1713),  fiiul  preotului 
Anghel  din  Ciugud,  carele  având  foarte  puţină  pregătire,  şi  fără 
praxă,  se  afla  aplicat  ca  scriitor  în  cancelaria  mitropolitană,  şi 
totdeodată  ascultător  în  clasele  gramaticale  din  şcoala  calvină 
în  Alba-Iulia.  —  Cum  şi  prin  cine  a  fost  el  ales  la  scaunul  me¬ 
tropolitan?  nu  se  ştie  pentrucă  lipseşte  orice  act  electoral. — 
Atâta  însă  se  ştie  că  la  mandatul  absolut  al  comandantelui  mi¬ 
litar  Rabutin  aiegându-se  Atanasie,  şi  recomandat  fiind  şi  din 
partea  guvernului  ţării  stătător  din  catolici,  reformaţi,  unitari 
şi  luterani,  a  mers  după  vechiul  obiceiu  la  Bucureşti  spre  sfin¬ 
ţirea  de  arhiereu. 

Atanasie  fu  consacrat  de  arhiereu  prin  mitropolitul  exarh 
Teodosie  în  22  Ianuarie  1698  —  însă  nu  fără  de  oarecari  difi¬ 
cultăţi  şi  precauţiuni  din  partea  ortodoxismului  de  acolo. 

Mai  întâiu  e  de  însemnat,  că  Atanasie  s’a  sfinţit  cu 
abatere  dela  praxa  anterioară  —  de  arhiereu  nu  ca  mai  înainte  — - 
da  sânta  mitropoliă  a  Belgradului»,  ci  numai  la  sfânta  episcopiă 
a  Ardealului. 1 

Această  anomalie  e  bătătore  la  ochi,  şi  nu  fără  consecinţe 
păgubitoare.  De  unde  vine  asta?  —  Ori  că  e  o  simplă  eroare 
de  stil,  —  ori  că  s’a  făcut  cu  intenţiune.  Cuvântul  uzitat  — 
Vlădica  —  se  poate  aplica  şi  la  mitropoliţi  şi  ia  simpli  episcopi 
şi  arhierei.  Deci  ori  că  a  fost  o  traducere  greşită  în  actul  de 
recomandaţiune,  ori  că  atât  catolicii  cât  şi  reformaţii  dela  guvern 
—  sub  rezervaţiunea  mentală,  ca  mitropolitul  să  devină  numai 
ca  vicar  subordinat  episcopului  catolic,  —  eventual  al  superin- 
tendentului  calvin,  au  întrebuinţat  acest  expedient ;  ori  în  fine  — 
că  factorii  ortodoxismului  din  Bucureşti  —  având  înaintea  ochilor 
un  bărbat  prea  tânăr  pentru  mitropolia  Ardealului  faţă  de  ten- 
taţiunile,  de  proselitismul  d’o  parte  catolic,  de  altă  parte  reformat, 
au  aflat  expedientul  unei  rezerve  pentru  orice  eventualităţi,  destul 
ca  Atanasie  fu  consacrat  nu  de  mitropolit  al  Belgradului,  ci 
simplu  de  un  Arhiereu  în  Ardeal. 

Ori  şi  cum  însă  s’a  întâmplat  lucrul,  destul  că  Atanasie  în 
nici  un  caz  nu  a  fost  următor  în  arhiepiscopia  de  Alba-Iulia,  şi 

’  La  biserica  din  Bobohalma  am  văzut  un  chiriacodromion  tipărit  în  Belgrad  la 
a.  uy.oO  sub  Atanasie,  carele  se  întitulează  arhiep.  şi  mitr.  scaunului  Belgradului,  al 
Vadului,  al  Maramurăşului  şi  al  Silvaşului,  al  Făgăraşului  şi  a  toată  ţara  Ardealului  şi 
părţilor  ţării  ungureşti,  Vidicului.  Chivariului,  Sălagiului  şi  al  Crasnei,  de  Mihai  Istva- 
novics,  tipograful  Ungrovlachiei. 

aceasta  s’a  constatat  nu  numai  prin  dechiaraţiunea  următorului 
episcop  Pataki,  că  o  metropoliă  unită  din  Ardeal  nu  e  canoni¬ 
zată  de  Papa,  dar  şi  prin  denumirile  posteriori  până  Ia  a.  1850. 

Alt  moment  înseninător  de  situaţiune  e  împrejurarea,  că 
factorii  ortodoxismului  în  Bucureşti  şi-au  dat  toată  silinţa  de  a 
câştigă  pe  Atanasie  pentru  perseveranţa  în  credinţa  avitică.  Mai 
întâiu  de  toate  Dositeiu  patriarhul  Ierusalimului  în  coînţelegere 
cu  exarhul  şi  cu  alţi  arhierei  din  Bucureşti  ţinând  sinod  arhieresc, 
aa  aflat  de  lipsă  de- a  consaciâ  pe  Atanasie  numai  sub  condi- 
ţiumle  cuprinse  în  o  instrucţiune  stătătoare  din  22  de  puncte, 
cari  culminează  într’acolo,  ca  el  să  rămână  ortodox,  şi  să  se 
ţină  de  ritualele  obicinuite  în  biserica  orientală. 

între  aceste  condiţiuni  sunt  de  relevat  punctul  2,  în  care  se 
demândă  propoveduirea  cuvântului  tui  Dumnezeu  1a  Sârbi  şi  Ruşi 
sloveneşte,  iară  la  Români  româneşte,  —  punctul  6  ca  evanghelia 
să  se  cetească  nu  sloveneşte,  ci  româneşte  din  cărţile  tipărite  sub 
Vodă  Constantin  Brancoveanu;  punctul  21  ca  încât  s’ar  arăta 
lipsa  unei  interpretări  aceasta  să  se  facă  după  textul  grecesc;  şi 
în  fine  punct  5  încât  unele  cărţi,  precum  Octoihui,  Mineele  sau 
alte  cărţi  bisericeşti  nu  ar  fi  traduse  în  limba  română  sub  auto¬ 
ritatea  ortodoxă,  acelea  mai  bine  să  se  cetească  sârbeşte  sau 
elineşte,  iară  nu  româneşte  din  niscari-va  cărţi  heterodoxe,  —  între 
cari  se  considerau  cărţile  bisericeşti  tipărite  sub  principii  refor¬ 
maţi  ai  Ardealului,  toate  aceste  rezerve  se  văd  a  fi  emanate  din 
oarecare  precauţiune,  ca  să  nu  cadă  în  eresuri.  Din  toate  acestea 
e  evident  şi  aceea,  că  Patriarhul  Ierusalimului  nu  a  eliminat  limba 
română  din  biserica  Ardealului  —  precum  vor  unii  a  face  capital 
mântuitor  de  Unaţie,  ci  numai  o  a  restrâns  la  cărţi  ortodoxe 
autorizate. 

De  altă  parte  principele  Constantin  Brancoveanu,  carele  mai 
bine  a  suferit  martirul  morţii  dimpreună  cu  patru  fii  de  mare 
speranţă  ai  săi,  decât  să  se  altereze  în  dreapta  lor  credinţă  — 
necum  să  fie  întinat  de  Simonia  intentată  prin  agentul  Dindar 
—  cum  vor  unii  a-1  înfieră,  dar  el  a  încercat  a  face  orice  jertfă 
ca  să  susţină  pe  Atanasie  în  credinţa  ortodoxă.  El  nu  numai 
a  investit  pe  Atanasie  cu  toate  odoarele  bisericeşti,  dar  i  a 
promis  şi  o  dotaţiune  anuală  de  6000  aspri,  şi  moşia  Merişeni 
din  judeţul  Argeşului.  Afară  de  aceea  el  a  mai  zidit  şi  biserica 
din  Făgăraş,  apoi  mănăstirea  dela  Sâmbăta. 

Dela  Atanasie,  —  reîntors  din  Bucureşi  şi  încărcat  de  acolo 
cu  toate  onorurile  şi  darurile  apte  de  a-1  conservă,  în  legăturile 
bisericei  dreptcredincioase  —  se  aşteptă,  ca,  instalat  în  scaunul 
său  mitropolitan,  să  ia  poziţiune  deamnă  de  chemarea  sa! 

Insă  altcum  eră  scris  în  cartea  sorţii! 


353 


Atanasie  nu  mai  avea  mâna  liberă  de  a  purcede  independent! 

El  strâmtorat  de  pretensiunile  Iesuiţilor  bazate  pe  actele  de 
uniune  ale  predecesorului  său  Teofil,  inteţit  de  reacţiunea  orto¬ 
docşilor  şi  de  reclamările  protestanţilor  —  fu  nevoit  a  ţinea  mai 
multe  sinoade,  intre  cari  însemnăm  aci  pe  cel  din  7  Oct.  1 698, 1 
în  care  se  statorî  din  nou  declararea  şi  manifestul  de  uniune; 
—  ce!  din  24  Maiu  1699,  în  care  se  vota  bani  de  călătorie  la 
Viena  lui  Atanasie;  cel  din  4 — 5  Sept.  1700,  la  care  54  protopopi 
şi  1 563  preoţi  ar  fi  acceptat  din  nou  uniunea,  după  care  Atanasie 
subscrie  singur  manifestul  din  5  Sept.;2  cel  din  6  Ianuarie  1701 
pentru  pornirea  lui  Atanasie  la  Viena  spre  a  se  justifică  faţă  de 
pârile  în  contra  iui  cuprinse  în  22  puncte  şi  a  exoperâ  confir¬ 
marea,  depunând  şi  jurământul  credinţei  după  formula  tridentină; 
cel  din  16  şi  25  Iunie  1701  pentru  instalarea  lui  Atanasie  reîntors 
dela  Viena  plin  de  onoruri  şi  decoraţiuni,  şi  în  fine  cel  din  16 
Iulie  1701,  în  care  uniunea  fu  din  nou  recunoscută  emitându-se 
pastorala  de  admoniţiune  cătră  credincioşi  de  a  persistă  în  unirea 
făcută,  subscrisă  de  vlădica  Atanasie  şi  de  trei  adjutanţi  iezuiţi. 

Actele  de  uniune  atât  ale  lui  Teofil,  cât  şi  ale  lui  Atanasie 
ajungând  la  cunoştinţa  guvernului  şi  a  dietei,  acestea,  în  prepon- 
deranţă  din  protestanţi,  temându-se,  ca  prin  trecerea  Românilor 
la  Catolicism,  aceasta  devenind  în  precumpenire  în  afacerile 
ţării,  remonstrară  la  curte,  că  sistema  constituţională  a  Ardealului 
garantată  în  diploma  din  a.  1791,  devine  periclitată  etc. 

împăratul  —  ca  principe  constituţional  al  Ardealului  —  şi 
altcum  ocupat  încă  în  bătăliile  cu  Turcii  prin  părţile  banatice  şi 
cu  revolta  lui  Francisc  Rakoczy,  răspunde  guvernului  ardelenesc 
în  mai  multe  rânduri  şi  anume  cu  decretul  din  14  Aprilie  1698, 
din  26  August  şi  12  Dec.  1699,  din  12  Dec.  1701  şi  din  13  Fe¬ 
bruarie  1702,  de  înţeles,  că  Românilor  le  stă  în  voie  d’a  trece  la 
oricare  din  confesiunile  recepte,  sau  a  rămânea  în  vechea  lor 
credinţă  şi  stare  politică. 

1  Subscris  de  27  protopopi  (v.  Nilles  I.  250). 

-  Acest  sinod  se  numeşte  de  dascălii  uniţi  —  cel  mare  şi  ar  fi  fost  subscris  de  51 
protopopi  din  Ardeai  şi  3  din  Marmaţia,  de  asemenea  cuprins,  ca  formula  de  unire  a 
lui  Teofil.  Dar  e  bătător  la  ochi,  câ  îndată  peste  9  zile  adecă  la  14  Sept.  se  ţine  alt 
sinod  şi  e  întrebarea,  că  cutn  a  putut  aţâţi  protopopi  şi  preoţi  într’o  săptămână  să 
meargă  p’acasă  şi  sâ  se  rentoarcă  iară?  oare  avut-a  Atanasie  atâta  mâncare  şi  beutură 
sâ-i  ţină  acolo?  De  aceea  muiţi  susţin  actul  sinodal  din  4—5  Sept,  1700  de  apocrif, 
(vezi  Ai.  Pop,  Desbinarea,  Bucureşti  1892)  Şincai  (la  a.  1700)  reproducând  actul  acesta 
de  uniune  datat  din  12  (?)  Dec,  1700  -  adaugă:  «Pe  hârtia  ce  se  ţine  în  Arhivul  Vlâ- 
diciei  Făgăraşului,  de  pe  care  s’a  luat  această  scrisoare,  nu  sunt  iscăliţi  mitropolitul 
Atanasie  şi  protopopii  cu  preoţii  de  sub  dânşii,  ci  într'un  protocol  de  sub  acelaşi  Ata¬ 
nasie  se  vede,  câ  pe  vremea  aceea  aceştia  au  fost  protopopi  peste  atâţia  preoţi  câţi  se 
înseamnă  după  dânşii  (urmează  numele  protopopilor  cu  numărul  preoţilor).  Şi  aşa 
peste  tot  erau  protopopi  55,  preoţi  1582,  cari  ar  fi  trebuit  să  iscălească  cu  mitropolitul 
Atanasie  şi  să  fie  tot  clerul,  ce  ştiu  câ  n’a  tost,  ci  numai  căpeteniile  l-au  iscălit.; 

De  altă  parte  Insă  cabinetul  curţii  prin  mijlocirea  primatelui 
-  -  cardinalul  Collonieh,  Şi  prin  instrucţiunile  confidenţiale  cătră 
generalul  comandante  Rabutin,  dispune  serios,  ca  Românii  să  nu 
treacă  ia  alta  decât  la  confesiunea  catolică. 

Aşa  Collonieh  în  2  Iunie  1698  emite  enciclica  sa  pentru 
unirea  Românilor  pe  lângă  favorurile  date  clerului  rutean  în  di¬ 
ploma  din  1692,  —  iară  la  16  Februarie  1699  mijloceşte  diploma 
subscrisă  de  împăratul  şi  de  c-1  prin  care  se  garantează  dreptu¬ 
rile  clerului  român  promise  pentru  trecerea  lor  la  unaţiă;  —  sub 
pressiunea  acestor  promisiuni  şi  a  tunurilor,  ce  spicuiau  murii 
Belgradului  —  sinoadele  ţinute  acolo  se  supuserâ  la  toate,  şi 
pretindeau  numai  realizarea  promisiunilor  ce  li-s’au  făcut. 

Dar  mai  toate  aceste  promisiuni  se  zădărniciseră  parte  prin 
dispoziţiunile  contrare  ale  guvernului  şi  ale  staturilor  ardelene, 
apoi  prin  păşirile  egoistice  ale  Catolicilor,  parte  însă  şi  prin  reac- 
ţiunea  internă  a  poporului. 

Staturile  ardelene  cu  concluzele  lor  din  8  şi  26  Sept.  1699 
şi  din  Ianuarie  -  Martie  1701  restrâng  scutinţeîe  preoţilor  români 
deia  sarcinile  publice  numai  cu  privire  la  moşiile  bisericeşti  (cari 
de  regulă  lipsiau)  —  iară  în  privinţa  averii  şi  a  posesiunei  par¬ 
ticulare  releagă  pe  preoţi  în  rândul  celorlalţi  supuşi. 

Ele  trimit  comisiuni  prin  ţară  să  conscrie  pe  Români  şi  să 
constate  care  dintre  ei  la  ce  confesiune  a  trecut?  Această  mă¬ 
sură  având  de  scop  a  deochiâ  trecerea  poporului  la  unaţiă  — 
Atanasie  protestează  contra  ei. 

Iezuiţii  pretind  ca  episcopul  unit  să  fie  subordinat  ca  vicar 
celui  catolic,  —  la  care  —  urmând  diploma  de  confirmare  din 
19  Martie  1701,  —  prin  aceasta  pe  lângă  beneficiile  garantate  în 
1.  diplomă  de  a.  1699,  ---  episcopia  unită  se  subordinează  pri¬ 
matelui  din  Strigon,  iară  episcopului  —  căruia  i-se  asignă  un 
salar  de  4,000  fl.  i-se  pune  în  coaste  un  teolog  iezuit,  şi  un  — 
causarum  auditor  generatis,  adecă  doi  spioni,  fără  de  care  să  nu 
poată  face  nimic.  La  8  Nov.  1701  Atanasie  în  numele  sinodului 
şi  clerului  întreg  trimite  adresă  de  supunere  la  Papa  (vezi  Nilles 
1.  125).  —  Pe  lângă  acestea  toate  Catolicii  exoperează  la  5 
Sept.  1699  şi  aşanumitele  puncla  Leopoldina ,  prin  cari  se  regu¬ 
lează  din  nou  împărţirea  tuturor  funcţiunilor  şi  foloaselor  pu¬ 
blice  între  cele  trei  naţiuni  şi  patru  confesiuni  recepte,  iară  Ro¬ 
mânii  cu  toată  unaţia  — -  rămaseră  şi  aici  buzaţi ! 

!n  fine  mai  întrevine  şi  moartea  lui  Leopold  în  a.  1705  şi 
a  lui  Collonieh  în  a.  1707  —  prin  cari  unaţia  pierde  cele  mai 
puternice  sprijiniri,  —  mai  cu  samă  că  losif  I.,  bărbat  de  prin¬ 
cipii  liberal,  şi  ocupat  cu  revolta  Rakocziană  —  puţin  s'a  cuprins 
cu  afacerile  proselitistice,  şi  curând  şi  moare  la  a.  1711  —  ur- 
mându-i  Carol  III  până  la  a.  1740. 


355 


După  aceste  adversităţi  şi  dezastre  Românii  desiluzionaţi  în 
speranţele  lor  începură  din  toate  părţile  a  se  pune  în  grevă  faţă 
de  Unaţie.  Mai  înainte  de  toate  e  de  însemnat,  că  concurentele 
lui  Atanasie  la  scaunul  arhieresc  cu  numele  loan  Circa  nobil  din 
Gambucz,  un  preot  de  o  cultură  şi  inteligenţă  mai  relevantă,  despre 
carele  vom  tracta  mai  pe  larg  in  partea  II  a  acestui  op,  se  pune 
în  capul  opoziţiunii  în  contra  unaţiei,  pentru  care  fu  şi  prins  şi 
deţinut  legat  ia  mitropolie,  de  unde  scăpând  află  refugiu  în  păr¬ 
ţile  Hunedoarei  între  Calvini.  Dar  nici  aci  sigur,  se  vede  că  a 
trecut  în  tabera  Curutzilor  lui  Râkoczi,  stătători  mai  cu  seamă 
din  protestanţi  şi  ortodocşi  malcotenţi,  cu  cari  ajungând  până  în 
părţile  Marmaţiei,  aci  sub  domnia  lui  Francisc  Rakoczyi  figurează 
ca  episcop  cu  numele  călugăresc  de  Dositeiu,  ţine  sinod  şi  din 
acesta  emite  un  protest  în  contra  unaţiei. 

Pe  lângă  acestea  se  ridicară  proteste  în  contra  Unaţiei  din 
partea  ortodocşilor  Braşoveni,  Făgărăşeni,  Sibieni,  Haţegani  etc. 
până  şi  la  reşedinţa  metropolitană  în  Alba-Iulia  se  începură  cer¬ 
tele  între  uniţi  şi  neuniţi  pentru  folosirea  bisericilor  de  acolo.  La 
a.  1711  adunându-se  sinod,  membrii  acestuia  dimpreună  cu 
Atanasie  subscriu  respingerea  unaţiei;  dar  după  disolvare, 
Atanasie  revoacă  subscrierea  (om  cu  2  bani  în  3  pungi). 

Toate  acestea  şi  alte  multe  asemenea  reacţiuni  înse  se  su¬ 
grumară  parte  mare  prin  puterea  armată,  mai  cu  samă  şi  în  urma 
prinderii  agitatorilor:  Circa,  Nagyszegi,  Sârosi  etc.,  mai  cu  samă 
după  eşirea  diplomei  din  17  Februarie  1702  despre  libera  trecere 
a  Românilor  la  oricare  confesiune,  sau  rămânerea  lor  în  vechea 
credinţă! 

Faţă  de  faptul  unirii  aşa  complinit  n’a  mai  rămas  alta  decât 
actul  de  protestare  al  Patriarhului  —  cum  se  întitula  —  a  toată 
lumea,  Calmic  şi  excomunicarea  lui  Atanasie  din  sinul  bisericei 
ortodoxe  prin  Dositeiu  al  Ierusalimului  numindu-J :  Atanasie- 
Satanasie ! 

Atanasie  moare  la  a.  1713  încă  tinăr  fiind  între  împrejurări 
suspecte,  analoage  alor  lui  Teoîil  (după  altă  versiune:  a  murit 
de  idrofiă  în  urma  beuturilor  spirtuoase),  lăsând  în  urma  sa  turma 
sufletească  desolată  şi  amărîtă,  —  mitropolia  degradată  la  o 
simplă  episcopie  supusă  ierarhiei  catolice,  autonomia  bisericei 
române  devenită  sub  arbitriul  teologului  iezuit  pus  în  coastele 
episcopului  şi  a  cauzarum  defensorului  în  capul  clerului;  —  preo- 
ţimea  nedotată,  avizată  şi  mai  departe  la  prescurile  credincioşilor, 
şi  supusă  la  sarcinile  publice  ca  şi  mai  nainte,  —  poporul  vă¬ 
tămat  în  cele  mai  sfinte  sentimente  ale  credinţei  sale,  şi  divizat 
în  două  confesiuni,  ce  se  combăteau  acum  una  pe  alta,  răpind 
una  dela  alta  suflete  şi  averi  bisericeşti;  -  ortodocşii  români  des- 

poiaţi  mai  un  seclu  întreg  de  arhierei  proprii,  cari  să  li  conducă 
biserica,  —  iară  naţiunea  română  părăsită  şi  lăsată  cu  totul  afară 
de  beneficiile  constituţionali  ale  ţării,  ca  cămaşa  lui  Hristos,  peste 
care  dau  sorţi  naţiunile  şi  confesiunile  privilegiate. 

Şi  pentruce  toate  acestea?  Pentrucă  clerul  român  —  fără 
ştirea  sau  voia  credincioşilor  săi  —  a  trebuit,  să  între  în  sinul 
maicii  biserici  romano-catolice,  ce  se  numiâ  singura  mântuitoare, 
primind,  mărturisind  şi  crezând  toate  cele  ce  primeşte,  mărturi¬ 
seşte  şi  crede  aceea,  cu  adausul  de  aldamaş  al  celor  patru  puncte 
dogmatice  adecă:  despre  locotienţa  lui  Hristos  pe  pământ  a  Papei, 
despre  asima,  purgator  şi  filioque,  pe  cari  nu  le-a  putut  deslegâ 
nimeni  pe  pământ,  şi  nici  nu  le  va  putea  rezolvă  nici  chiar  pe 
lumea  ceealaită!  —  dară  cari  dau  material  de  dispută  între  teologii 
uniţi  şi  neuniţi,  —  se  vadă  de  ce  s’au  despărţit  unii  de  alţii? 

Faţă  de  toate  acestea  astăzi  sunt  irrelevante  şi  de  prisos 
cestiuniie,  dacă  au  primit  ori  nu  toţi  Românii  Unaţia  sub  Teofil 
şi  Atanasiu?  Dacă  la  sinoadele  unionistice  au  luat  parte  toţi 
protopopii  şi  preoţii  au  nu?  Dacă  la  acelea  au  fost  chemaţi  şi 
au  participat  şi  câte  trei  laici  din  fiecare  comună,  sau  s’au  adunat 
la  sinod  dintre  mireni  numai  niscariva  gure  căscate  din  comu¬ 
nele  vecine?  Dacă  texturile  române  despre  actele  unaţiei  coincid 
cu  traducerile  latine  ale  lesuiţilor?  Şi  dacă  uniunea  făcută  de 
Teofil  şi  Atanasie  a  fost  numai  o  confederaţiune  cu  biserica 
latină  (cum  rezonează  N.  Densuşianu)  sau  a  fost  o  fuziune  per¬ 
fectă  (cum  susţin  teologii  români  eşiţi  din  propaganda  fide)  etc.  ? 

Destul,  că  ne  vedem  până  astăzi  divizaţi  în  —  două!!  — 

Divide  et  impera!!  (Va  urmă). 

CREŞTEREA  Şl  FORMAREA  CARACTERELOR 

CREŞTINE. 

Se  zice,  şi  cu  drept  cuvânt,  că  «condiţiunea  vieţii  e  munca».  Insă, 
ca  munca  noastră  să  nu  fie  zadarnică  şi  să  nu  rămână  fără  roade,  trebue 
să  fie  conştientă;  celce  munceşte  trebuie  să  urmărească  un  scop  bine 
precizat,  trebuie  să  aibă  un  ideal  pentru  care  trăieşte  şi  munceşte.  Având 
omul  o  ţintă,  un  ideal  la  care  tinde  să  ajungă  din  toate  puterile,  putem 
zice  «omul  acesta  trăieşte»,  şi  invers  a  nu  avea  ideal  pentru  care  să 
munceşti,  a  te  forţă  înzadar,  înseamnă  a  nu  trăi. 

Ocupaţiile  oamenilor  sunt  însă  diferite,  diferite  fiind  şi  chemările  lor, 
precum  şi  armele  cu  cari  luptă  în  această  vieaţă;  diferite  sunt  şi  idea¬ 
lurile  lor. 

Ocupând  preoţimea,  sub  raportul  moral,  locul  prim  în  marea  re¬ 
ţeaua  a  omenimii,  întrebarea:  care  trebuie  să  fie  ţinta,  scopul  suprem  a 
activităţii  noastre,  care  trebuie  să  fie  idealul  suprem  a  preotului  ortodox 
român?  e  de  cea  mai  mare  însemnătate. 


357 


Titlul  acestui  articol  indică  încâtva  acest  ideal,  dar  numai  în  parte, 
căci,  pentruca  răspunsul  la  întrebarea:  «care  trebuie  să  fie  idealul  preo* 
ţimii  noastre»  să  fie  încâtva  complet,  trebuie  să  mai  adaugem  încă  multe. 
Dar  în  tot  cazul,  idealul  care  trebuie  să  însufleţească  pe  fiecare  preot  în 
locul  prim  este:  înzestrarea  fiecărui  suflet  ce  i  s’a  încredinţat  cu  un  pu¬ 
ternic  fond  moral  —  baza  tuturor  lucrărilor  edificătoare,  —  pătrunderea  în 
acel  suflet ,  trezirea  şi  cultivarea  conşiiinţii  şi  a  răspunderii  morale,  —  che¬ 
marea  oamenilor  la  o  vieaţâ  creştinească  curată,  trezirea  şi  cultivarea  sen¬ 
timentelor  bune,  înăbuşirea  pornirilor  rele  şi  aflarea  metoadelor  pe  cari 
aplicându-le  păstorul  sufletesc  să  aibă  nădejde  de  succes  sigur. 

(n  aceasta  trebuie  să  culmineze  idealul  unui  preot  din  punct  de  ve¬ 
dere  pastoral,  pentru  întruparea  căruia  fiecare  în  parte  va  şti  şi  va  află 
elementele  alcătuitoare  şi  ducătoare  la  scop.  Trebuie  însă  să  avem  în 
vedere,  că  munca  ce  o  va  depune  preotul  pentru  atingerea  idealului  său, 
numai  atunci  va  fi  trainică ,  dacă  haina  sufletelor  ce  te  va  creşte  va  fi  ţe¬ 
sută  cu  astfel  de  colori,  cari  să  o  distingă  de  cea  a  sufletelor  de  alt  neam. 

Având  în  vedere  cele  mai  sus  zise,  mă  voiu  ocupă  aici  cu  modali¬ 
tăţile  şi  mijloacele  pe  cari  aplicându-le  păstorii  sufleteşti,  să  poată  zice 
«odată»,  idealul  nostru  începe  a  ni-se  realiză» ! 

înainte  de-a  întră  în  tratarea  obiectului  ales,  permitămi-se  să  amintesc 
motivul  ce  mă  îndeamnă  să  scriu  aceste  rânduri. 

Munca  păstorilor  sufleteşti  azi  în  multe  privinţe  —  rog  să  fiu  scuzat 
la  caz  că  aş  greşi  —  e  cam  fragmentară,  cu  aceasta  nu  voesc  să  zic,  că 
nu  se  lucia  destul  sau  cu  destulă  stăruinţă  din  partea  păstorilor  sufle¬ 
teşti  ;  nu !  Doamne  fereşte,  ci  că  nu  se  simte,  nu  se  vede  că  s’ar  lucră 
după  un  sistem  binechibzuit  şi  adoptat  de  întreaga  preoţime !  Pentru  întru¬ 
parea  idealului  nostru  azi  nu  lucrăm  sistematic;  pentru  creşterea  gene¬ 
raţiilor  viitoare  în  cari  să  avem  deplină  nădejde,  azi  nu  se  vede  că  s’ar 
lucră  conştient  şi  unitar.  Fie  cât  de  lăudabilă  o  muncă,  dacă  e  fragmen¬ 
tară,  e  incontestabil  că  şi  rezultatul  ei  va  fi  tot  fragmentar,  lucru  de  care 
prcoţimea  trebuie  să  se  ferească!  O  unitate  în  muncă,  o  coheziune  mai 
mare  între  munca  de  azi  şi  cea  de  mâine  a  preotului,  ar  înlesni  foarte 
mult  stăruinţele  celorce  doresc  să-şi  vadă  roada  muncii  lor! 

Conştiu  fiind  de  aceea,  că  datorinţa  noastră  este  îngrijirea  sufletelor 
încredinţate  nouă  din  partea  atotputernicului  Dumnezeu  dela  «leagăn  până 
la  moarte»,  ca  să  pot  satisface  îndatorire!  ce  mi-am  luat  împart  vieaţa 
omului  din  punct  de  vedere  pastoral,  în  IV.  perioade:  I-ul  e  până  la  6 

ani,  al  ll-a  dela  6—16  ani,  al  II(-a  dela  16 — 24  ani  şi  lV-a  dela  24  până 

la  finea  vieţii.  Aceasta  o  fac  pentruca  ţinând  cont  de  desvoltarea  sufle¬ 
tească  a  păstoriţilor  mei,  ca  ţinând  cont  de  mediul  în  care  trăiesc  ei,  ca 

ţinând  cont  de  păcatele  ce-i  ameninţă  la  diferitele  etăţi,  ca  având  în  ve¬ 

dere  înclinările  diferitelor  stadii  din  vieaţa  lor,  să  aflu  mai  uşor  modalită¬ 
ţile  şi  factorii  prin  cari  şi  cu  cari  să  lucrez  pentruca  să  cresc  caractere 
creştine,  deci  ca  să  pot  lucră  sistematic  şi  conştiu  la  ajungerea  idealului 
meu  de  preot. 

Dupăcum  am  amintit,  munca  noastră  nu  e  iertat  să  fie  fragmentară 
şi  ca  să  nu  fie  fragmentară,  nu  vom  lucră  numai  pentru  oamenii  maturi, 
ci  vom  începe  munca  noastră  dela  cei  tineri  şi  vom  continua-o  cu  cei 
maturi  şi  în  etate,  avându-ne  scopul  nostru  pururea  înaintea  ochilor.  Vom 
legă  astfel  munca  de  azi  strâns  cu  cea  de  mâine,  aşa,  ca  în  totalitatea  ei 
să  fie  un  lanţ,  iar  părţile  alcătuitoare  ale  lanţului,  să  fie  părticelele  muncii 
noastre  depuse  Ia  diferitele  etăţi  ale  credincioşilor.  Vom  legă  astfel  zală 
de  zală,  ca  neperind  nici  una,  în  urmă  să  avem  un  lanţ  puternic,  să  avem 
un  suflet  bine  cultivat  şi  format  după  perceptele  evangheliei  lui  I.  Hristos! 

Să  analizăm  deci  fiecare  period  în  parte  şi  să  vedem  cum  vom  lucră 
pentru  creşterea  şi  formarea  caracterelor  creştine  «dela  leagăn  până  la 
moarte». 

Primul  period  e  cel  până  la  anul  al  6-lea  al  etăţii  fiilor  noştrii  su¬ 
fleteşti.  In  aceasta  etate  copiii  cresc  în  familie.  Privirile  mele  ca  educator 
trebuiesc  deci  să  se  îndrepteze  spre  familie  şi  in  urmare  spre  locţiitorul 
meu  ca  educator  în  aceasta  etate,  asupra  părinţilor  şi  îndeosebi  asupra 
mamelor. 

Sufletul  păstoriţilor  mei  în  această  etate  eu  mi-l  închipuesc  ca  o 
tabletă  de  ceară,  pe  care  primele  linii  le  va  imprimă  mama!  Ca  educaţia 
copiilor  în  această  etate  să  fie  corectă,  ca  micile  odrasle  să  nu  fie  nevoite 
a  primi  impresii  rele,  chiar  acum  când  inconştient  imitează  pe  cei  mari 
şi  când  sufletul  lor,  caracterul  începe  a  se  ivi  prin  porniri  osebite,  trebuie 
ca  educatorii  să  fie  buni,  trebuie  ca  mamele  însăşi  să  fie  educate.  Ni  se 
impune  deci  în  mod  categoric  dorinţa  de  a  ne  creşte  mame  bune,  edu¬ 
catori  buni,  conştii  de  sfânta  lor  chemare.  Aceasta  este  calea  pe  care 
mergând  vom  satisface  indirect  îndatoririi  noastre  cu  privire  la  creşterea 
şi  formarea  caracterelor  creştine  în  acest  period.  Aici  direct  noi  nu  putem 
lucră,  ci  ne  vom  ocupă  cu  fii  noştrii  sufleteşti  indirect,  prin  mamele  lor. 

Pentruca  să  putem  înţelege  pedeplin  necesitatea  cultivării  şi  a  edu¬ 
cării  mamelor  dela  sate  din  punctul  nostru  de  vedere,  să  vedem  cum  ni 
se  prezintă  ele  azi,  ce  urme  de  educaţie  lasă  ele  azi  asupra  sufletului  co¬ 
pilaşilor  lor?  în  privinţa  aceasta  ar  fi  multe  de  spus,  căci  la  noi  mamele 
lucrează  aproape  numai  prin  instinctele  lor  fireşti  de  mamă,  sădite  de 
Dumnezeu  în  sufletele  lor,  dar  de  o  educaţie  conştientă  în  rari  cazuri 
poate  fi  vorba.  întreb  câte  dintre  mame  îşi  duc  azi  copii  la  biserică  cu 
scopul  ca  să  devie  din  ei  credincioşi  buni  şi  iubitori  de  acest  aşezământ 
sfânt?  Câte  din  mame  ştiu  altoi  dorul  de  rugăciune  în  inimele  copilaşilor, 
ca  ei  să  simtă  trebuinţa  rugăciunii  când  se  scoală,  se  culcă,  înainte  sau 
după  mâncare  etc.?  Cât  de  mic  este  numărul  acelora,  cari  dând  elemozină 
unui  sărac  arată  şi  copilaşilor  că  şi  ei,  aşa  trebuie  să  facă,  cultivăndu-le 
astfel  sentimentul  milii!?  Câte  mame  îşi  păzesc  copiii  ca  să  nu  audă  şi 
vadă  certe,  cuvinte  rele  şi  înjurături,  ca  nu  cumva  să  şi-le  însuşească  şi  ei? 
Câte  mame  ştiu  să  trezească  sentimentul  milii  faţă  de  cel  slab  şi  nepu¬ 
tincios,  faţă  de  paseri  şi  animale?  Ştiu  multe  mame  să  inăbuşasca  senti- 

meniul  urii  şi  al  răsbunării  —  dacă  observă  astfel  de  porniri  la  cei  micuţi  — 
coriştii  fund  că  ura  şi  răsbunarea  e  mama  a  multor  păcate  ?  Câte  mame 
sunt  conştîi  de  aceea,  că  fericirea  copiilor  depinde  dela  felul  cum  vor  ştî 
să  le  dea  direcţie  desvoitării  sufletului  lor?  Iată  tot  atâtea  întrebări,  al  căror 
răspuns  va  fi  onoare  excepţiunilor,  cari  doresc  să  fie  multe  —  negativ. 
Şi  fără  supărare  putem  zice,  că  pentru  cultivarea  mamelor,  la  noi  s'a  lucrat 
puţin.  Ici-colea  sporadic  da,  sistematic  însă  nu!  Deci  puţin  am  lucrat  şi 
pentru  punerea  unei  baze  sănătoase  desvoitării  micilor  membrii  ai  familiei, 
dependenţi  de  mame. 

Cred  că  nu  e  greu  să  înţelegem  rostul  datoriei  noastre  de  a  da  o 
educaţie  bună  mamei  române,  şi  dc-a  ne  creşte  locoţiitori  buni  pentru 
educarea  fiilor  noştri  sufleteşti  în  primul  period  a!  etăţii  lor. 

întrebarea  e  insă,  cum  să  se  facă  această  educaţie?  Eu  cred  că  prin 
înfiinţarea  reuniunilor  de  femei  a  căror  scop  suprem  să  fie  formurea  ade¬ 
văratelor  mame,  cari  să  satisfacă  punctului  nostru  de  vedere,  am  putea 
lucră  cu  bun  succes. 

S’ar  părea  că  cercul  de  activitate  a  acestor  reuniuni  e  îngust,  rog 
însă  puţină  paciinţă  şi  vom  vedea  că  acest  cerc  de  activitate  poate  fi  făcut 
cât  de  larg.  Dar  să  precizăm  puţin  cercul  de  activitate  ai  reuniunilor  de 
femei  dela  sate.  Prima  dată,  fireşte  vom  lucră  din  punctul  nostru  de  vedere, 
adecă  acomodat  scopului  de-a  ne  creşte  «mame  evlavioase»,  «mame  conştii 
de  chemarea  lor  ca  educatoare»  —  cultivându-le  sentimentele  aşa,  ca  şi 
ele  să  le  poată  infiltra  in  inima  şi  sufletul  generaţiilor  viitoare.  Vom  cercă 
să  străbatem  în  cele  mai  adânci  părticele  ale  sufletului  lor  ca  să-l  curăţim 
de  tot  ce  ar  fi  rău  în  el  şi  compunându-1  din  nou  purificat  să  ne  putem 
apoi  bucură  de  opera  noastră!  Şi  ar  fi  sublimă  această  operă,  când  din 
părticele  prelucrate  şi  străbătute  de  cuvântul  lui  Hristos  alcătuim  suflete 
de  mame,  izvoare  de  credinţă!  Dragostea  ce  o  simte  mama  faţă  de  ai 
săi  ne  pune  în  poziţia  ca  să  ne  putem  îndeplini  scopul  ce-1  urmărim  prin 
înfiinţarea  acestor  reuniuni!  E  superflu  sâ  mai  descriu  materialul  ce  trebuie 
să-i  predee  conducătorii  acestor  reuniuni;  ceice  voiesc  să  înţeleagă  rostul 
lor  şi  au  dorul  de  a  munci  pe  acest  teren,  vor  ştî  să  !  aleagă,  vor  ştî  să 
afle  căi  şi  mijloace  ducătoare  la  scop.  Se  vor  ţinea  întruniri  biseptămânale 
sau  lunare,  în  cari  se  vor  face  astfel  primii  paşi  pentru  creşteiea  şi  for¬ 
marea  caracterelor  creştine. 

Lucrând  însă  exclusive  numai  pentru  cultivarea  sufletului  la  urmă 
prelegerile  noastre  fie  cât  de  instructive  şi  frumoase  pot  să  devie  plicti¬ 
sitoare  pentru  auditori.  Trebuie  deci,  şi  din  punctul  de  vedere  al  varietăţii 
care  delectează  şi  din  punctul  de  vedere  al  strămoşilor  că  «mens  sana,  numai 
în  corpore  sana»  poate  fi  să  lărgim  puţin  cercul  de  activitate  al  acestor 
reuniuni.  Pentrucă  înzadar  vom  avea  suflete  cultivate  şi  purtătorii  sufle¬ 
telor,  corpurile,  vor  fi  periclitate  din  punct  de  vedere  sanitar,  munca  noa¬ 
stră  va  fi  unilaterală.  Trebuie  să  ne  îndreptăm  deci  privirile  şi  asupra 
creşterii  şi  desvoitării  trupeşti  a  micilor  dela  sate. 

Limitele  ce  mi-le  impune  titlul  acestui  articol  nu-mi  permit  să  mă 
extind  şi  asupra  întrebării  «Cum  stăm  !a  sate  din  punct  de  vedere  sa¬ 
nitar»  ?  Aceasta  întrebare  ni-o  desleagă  cu  multă  competinţă  şi  dragoste 
de  cauză  medicul  şi  fostul  profesor  seminarial  de  higiena  din  Sibiiu  dl 
Dr.  Beu.  Ceice  citesc  «Telegraful  Român»  vor  fi  înţeles  nobila  intenţie  a 
Dr-ului  Beu,  când  cere  înfiinţarea  «Carităţii  publice»  pe  întreaga  linie. 
Vor  şti  care  e  cauza  ce-1  îndeamnă  oa  să  lucreze  în  aceasta  direcţie.  Vor 
ştî  că  dacă  este  ram  pentru  care  nu  se  lucră  nimic  sau  foarte  puţin  ia  sate, 
atunci  higiena  este  acela!  Poate  nu  ne  interesează  destul  starea  sanitară 
a  generaţiilor  de  azi,  nădejdea  noastră  de  mâine?  Sau  nu  ne  supără  mor¬ 
talitatea  izbitoare  a  pruncilor  dela  sate  la  etatea  de  1  an  —  Ia  10  ani? 
Azi-mâine  se  va  vorbi  ca  despre  un  mit  că  noi  Românii  eram  odată  po¬ 
porul  care  înainta  cel  mai  repede  din  punct  de  vedere  numeric.  Şi,  dacă 
cererei  Dr-ului  Beu  azi  nu  i  se  poate  satisface  pe  deplin,  atunci  cel  puţin 
recunoscând  necesitatea  înfiinţării  «Carităţii  publice»  să  aflăm  metodul 
prin  cari  deocamdată  am  putea-o  înlocui.  Nu  cred  că  greşesc  când  zic, 
câ  aici  în  cercul  de  activitate  a  reuniunilor  de  femei,  s’ar  putea  propagă 
cu  bun  succes  noţiunile  elementare  aie  higienii,  pentrucă  mamele  sunt 
acelea  cari  şi  din  acest  punct  de  vedere  au  să  lucre  mai  mult.  E  atât  de 
arzătoare  aceasta  cerinţă,  încât  nesatisfăcându-i,  de  sigur  în  viitorul  cel 
mai  apropiat  ne  vom  căi  amar. 

Desvoltarea  sufletească  şi  mentală  trebuie  necondiţionat  să  meargă 
paralel  cu  desvoltarea  trupească,  ca  Românul  de  mâine,  pe  lângă  aceea 
că  va  fi  bun  şi  credincios,  să  fie  şi  puternic  şi  sănătos.  Ambiţionând  şi 
îmbărbătând,  iar  uneori  şi  părinteşte  cercetând  in  aceasta  direcţie,  fără  ca 
să  uităm  şi  datorinţa  de  a  supraveghea,  vom  avea  mulţumirea  sufletească 
că  ne-arn  înţeles  şi  îndeplinit  o  frumoasă  misiune  de  preoţi. 

Iar,  ca  activitatea  reuniunilor  de  femei  dela  sate  să  fie  completă, 
vom  întregî-o  cu  alt  ram  « edificator  de  suflete »  cu  cultivarea  lor  din  punct 
de  vedere  economic.  Munca  să  le-o  facem  dragă,  explicându-le  bucuria 
ce  o  simte  cel  ce  vede  lucrul  pregătit  de  el,  arătând  cum  trebuie  să-şi 
împartă  timpul  raţional,  deşteptându-le  plăcerea  pentru  industria  casnică, 
trezindu-le  dragoste  faţă  de  portul  frumos  pe  care  azi  încep  în  unele  lo¬ 
curi  să-l  înlocuiască  cu  altul  mai  puţin  frumos  şi  străin  de  gustul  lor,  le 
vom  trezi  interesul  faţă  de  ordinea  şi  curăţenia  ce  trebuie  să  se  ţină  în 
biserici  etc.  —  părticele  din  munca  noastră  pentru  creşterea  şi  formarea 
mamelor. 

Astfel  primul  educator,  care  după  cum  am  zis  are  să  imprime  primele 
linii  pe  sufletul  candid  al  pruncilor  va  fi  educat  —  impresiile  vor  fi  bune, 
direcţia  desvoltării  va  fi  sănătoasă,  săpându-se  astfel  fundamentui  creşterii 
religios-morale  în  teren  solid. 

In  primul  period  am  lucrat  deci  mediat,  deaici  încolo  rolul  ni-se 
schimbă,  noi  vom  lucră  imediat,  iar  mama  va  rămânea  ajutorul  nostru 
permanent. 

Trecem  !a  periodul  al  11-a  ca  să  vedem  care  va  fi  direcţia  muncii 
noastre  pentru  creşterea  şi  formarea  caracterelor  creştine  a  fiilor  noştrii 
sufleteşti  în  etatea  de  6  —  16  ani. 

In  periodul  prim  începutul  poate  a  fost  greu,  dar  toate  greutăţile  ce 
le-am  întâmpinat  şi  cari  sub  loviturile  puternice  a  stăruinţei  şi  dragostei 
noastre  s’au  prăbuşit  rând  pe  rând,  în  loc  să  ne  descurajeze  ne  vor  în¬ 
curaja,  punându-ne  în  vedere  putinţa  de  a  ne  suî  treptat  pe  scara  ce 
duce  la  ţinta  noastră  ca  educatori. 

In  calea  omului  cu  o  voinţă  şi  credinţă  tare,  obstacole  nu  există, 
zelul  şi  abnegaţia  delătură  orice  bariere,  lăsând  loc  liber  dc  trecere  stă- 
ruinţii  şi  muncii  conştiente. 

In  primul  period  ne-a  preocupat  familia,  respective  centrul  aceleia 
«mama».  La  finea  anului  al  6-lea,  micile  odrasle  trec  peste  pragul  familiei 
şi  intră  într’o  lume  nouă,  în  şcoală.  Şcoala  le  face  cunoscut  că  de-acum  înainte 
ei  vor  aveă  pe  lângă  bucuriile  din  familie  şi  şcoală  şi  datorinţe.  învăţă 
torul  îşi  va  începe  deci  munca  sa  pentru  cultivarea  minţii. 

Să  ne  oprim  puţin  la  acest  stadiu  şi  să  ne  stabilim  şi  noi  păstorii 
sufleteşti  planul  de  muncă  ce-1  vom  urmă  pentru  cultivarea  sufletului  — 
păstoriţilor  noştri. 

Avem  să  pornim  în  această  privinţă  cu  deviza  sfântă  că  «pentru  fe¬ 
ricirea  indivizilor  şi  pentru  armonia  vieţii  lor,  şcoala  numai  atunci  va 
putea  lucră  cu  bun  succes,  dacă  deodată  cu  cultivarea  minţii  va  merge 
parale!  şi  cultivarea  inimei».  Trebuie  să  grijim,  tare  să  grijim,  ca  nu  cumva 
mintea  cu  vecinile  ei  vaccilari  să  ajungă  stăpânul  absolut  al  omului,  pen- 
trucă  atunci  fericire  nu  va  avea.  In  trecut  poporul  nostru  a  avut  puţină 
carte,  puţină  ştiinţă,  —  a  avut  însă  multă  credinţă,  multă  morală,  stăpânul 
lui  a  fost  inima  şi  vedem  că  aceasta  l-a  scutit  deia  petre  şi  l-a  păstrat 
integru  până  azi.  Azi  se  dă  mai  multă  învăţătură,  dar  în  aceeaş  măsură 
nu  i  se  dă  şi  destulă  credinţă  şi  vedem  cum  elementul  «cel  nou»  începe 
a  sguduî  temelia  acelei  instituţiuni  prin  cari  a  trăit  până  azi  —  biserica. 

Azi  intelectul  e  cultivat  prin  şcoalele  poporale  elementare;  copilul 
învaţă  a  ceti  şi  scrie,  ascultă  cu  drag  geografia,  istoria  etc.,  dar  oare  se 
cultivă  în  aceiaş  măsură  şi  inima?  Pe  lângă  cunoştinţe  i  se  dă  fiecăruia 
tăria  şi  un  fond  moral,  pe  care  bazându-se  să  se  ştie  folosi  de  învăţătură? 
Este  inima  pruncilor  cultivată  şi  nobilitată  astfel,  ca  ajungând  pruncii 
oameni  maturi  să  fie  nunumai  ştiutori  de  carte,  ci  şi  temători  de  Dumnezeu? 
Ca  să  nu  primească  învăţături  contrare  credinţi!  şi  bisericii  lor?  Sunt  oare 
preparaţi  ca  să  fie  capabili  a  învinge  ispitele  rele?  Este  conştiinţa  lor  cul¬ 
tivată  astfel,  ca  ea  să  devie  pentru  ei  un  povăţuitor  drept  în  vieaţă?  Sunt 
pruncii  astfel  educaţi  prin  sistemele  de  azi,  ca  ajungând  ei  membrii  maturi 
ai  bisericei  lui  Hristos,  să  nu  mai  auzim  tângueiile  de  azi  că  poporul  e 
râu,  e  imoral,  e  neascultător?  Ce  vom  răspunde  la  aceste  întrebări?  Dacă 
vom  fi  drepţi  şi  iubitori  de  adevăr,  trebuie  să  constatăm  că,  azi  partea  a 
doua  a  fiinţii  omeneşti,  inima,  în  şcoale  nu  se  cultivă  şi  creşte  aşa,  ca  să 

putem  răspunde  la  întrebările  sus  puse  afirmativ.  Azi  nu  se  catehizază  aşa 
cum  o  cere  aceasta  timpul  şi  împrejurările. 

Prin  constatarea  acestui  adevăr  am  semnalat  direcţia  muncii  noastre 
în  periodul  H-lea.  Aceasta  activitate  se  poate  reasumâ  într'un  singur  cuvânt 
Catehizare. 

Să  catehizăm!  dar  Doamne,  oare  cercat-am  vre-odată  să  pătrundem 
în  misterul  acestui  cuvânt?  Cercat-am  să-i  înţelegem  adevărata  menire? 
Fost-a  sufletul  nostru  vre-odată  pătruns  de  Duhul  acestui  cuvânt?  Cuvânt 
mult  vorbitor!  Auziţi  ce  ne  spune:  «Eu  sunt  mijlocul  prin  care  ai  să  pui 
bază  la  fericirea  temporală  şî  viitoare  a  sufletelor,  pentru  care  fericire  eşti 
responsabil  duhovnice  şi  iubite  catihet  înaintea  lui  Dumnezeu.  Prin  mine 
puteţi,  iubiţi  păstori  sufleteşti,  să  stabiliţi  armonie  între  minte  şi  inimă, 
două  facultăţi  din  care  una  e  tare  şi  feroce,  iar  cealaltă  e  blândă  şi  sim¬ 
ţitoare  ;  prin  mine,  dacă  mă  veţi  aplică  la  timp,  veţi  avea  lângă  suflete  o 
sentinelă  neadormită,  care  va  păzi  sufletul  de  orice  ispită,  de  orice  păcat. 
Prin  mine,  veţi  legă  credincioşii  strâns  de  sfânta  noastră  biserică,  de  legile 
ei,  de  slugitorii  ei  prin  mine  veţi  stăpâni  pururea  credincioşii  voştri,  pentrucă 
eu  din  adâncul  sufletelor  voiu  răspunde  totdeauna  glasului  vostru  chemător. 
Eu  cer  stăruinţă,  eu  cer  să  fiu  aplicată  cu  devotament  şi  în  schimb  vă  promit 
o  răsplată  împărătească,  dându-vă  darul  scump  ce-1  numiţi  voi:  mulţămire 
sufletească». 

Şi  nu  e  glas  de  sirenă  acest  glas  chemător.  Nu !  ci  e  glasul  curat 
al  conştiinţii  noastre,  care  ne  îndeamnă  să  muncim,  pentrucă  la  urmă  să 
ne  dea  răsplata  promisă. 

Planul  nostru  de  muncă  cere  deci  ca  în  periodul  al  il-lea  să  se  aplice 
conştienţios  şi  stăruitor  mijlocul  cel  mai  eficace,  catehizarea. 

Dar  abstrăgând  dela  planul  nostru  de  creştere,  datorinţa  de  a  cate- 
hizâ  este  una  din  datorinţele  cardinale  ale  chemării  preoţeşti.  E  ştiut  că 
una  din  întreita  chemare  a  Domnului  a  fost  cea  învăţătorească.  (Isus  a 
fost  învăţător,  arhiereu  şi  împărat).  Tot  aşa  şi  urmaşii  lui,  apostolii  şi  în¬ 
văţăceii,  au  fost  învăţători,  propoveduind  tuturor  stărilor.  Azi  preotul  e 
acel  apostol,  care  trebuie  să  fie  şi  învăţător  şi  prin  urmare  să  propove- 
duiască  la  toate  stările. 

Mărturisesc,  mi-a  fost  şi  îmi  este  un  studiu  predilect  studiul  catehizării 
şi  m’am  ocupat  cu  acest  ram  bucuros  încă  pe  băncile  şcolii. 

Credinţele  ce  mi  le-am  format  şi  câştigat  atunci,  îmî  sunt  in  aceasta 
privinţă  şi  azi  nestrămutate  şi  din  acest  motiv  îmi  iau  voia  a  reproduce 
din  o  lucrare  a  mea  intitulată  «Despre  catehizare,  câştigarea  şi  cultivarea 
fondului  moral  prin  catehizaţie»  scrisă  în  1910  pe  când  eram  student  în 
teologie,  următoarele: 

«Pe  acest  teren  vom  începe  a  munci  atunci,  când  pruncii  în  etate  de 
6 — 7  ani  păşesc  pentru  prima  dată  pragul  şcoalei.  Paralel  cu  învăţătorul 
să  lucreze  şi  preotul.  Sufletul  pruncilor  în  această  etate  este  atât  de  acce¬ 
sibil  pentru  de-a  primi  tot  ce  e  bun  şi  pentru  de-a  prinde  în  el  rădăcini 

sigure  învăţăturile  Mântuitorului,  încât  munca  noastră  va  avea  cele  mai 
bune  rezultate.  Pas  de  pas  şi  cu  o  tactică  bună,  cu  o  dragoste  şi  răb¬ 
dare  mare  să  purcedem  în  activitatea  noastră  de  catihet.  Cu  blândeţe  şi 
convingerea  izvorîtă  din  îndemnul  sincer  şi  desinteresat  al  sufletului,  are 
să  catehizeze  fiecare  preot.  Ideal  să  ne  fie  creşterea  copiilor  în  spirit  re- 
ligios-moral.  In  fiecare  catehumen  să  vedem  un  fiu  sufletesc,  căruia  trebuie 
să-i  dăm,  suntem  datori  să-i  dăm  prin  catehizare  un  puternic  fond  moral, 
punându-i  bază  solidă  pentru  o  vieaţă  creştinească  curată. 

Oara  de  religie  să  nu  o  înrolăm  între  celelalte  oare  de  studiu,  cu 
scopul  de  a  o  lăsă  în  sarcina  învăţătorului,  ci  ea  să  ne  fie  un  «memento» 
nouă  preoţilor,  care  ne  face  atenţi  la  împlinirea  chemării  noastre  de  în¬ 
văţători.  Să  purcedem  aşa,  ca  orele  de  religie  în  ochii  tuturora,  îndeosebi 
în  a  catehumenilor,  să  devie  oara  principală.  Să  fie  deci  oara  de  religie 
pretutindenea  tractată  ca  o  oară  de  căpetenie,  ca  cea  mai  de  căpetenie. 
In  planul  oarelor,  atunci  când  avem  oară,  să  nu  fie  religia  oara  a  4-a  sau 
cum  e  azi  a  5-a,  când  spiritul  copiilor  e  obosit  şi  epuizat,  ci  să  întocmim 
aşa,  ca  dimineaţa,  în  oara  primă,  când  mintea  şi  atenţiunea  copiilor  e  re¬ 
creată,  să  catehizăm  şi  să  catehizăm  astfel,  ca  copii  să  stea  ziua  întreagă 
sub  influinţa  binefăcătoare  a  catehizării. 

Să  nu  ne  fie  puse  interesele  particulare  înaintea  celor  de  obşte  şi 
să  nu  ne  căutăm  de  economie  etc.,  când  oara  de  religie  ne  chiamă,  Re¬ 
muneraţiile  mari,  ştiu,  nu  ne  îmbulzesc,  dar  nici  sa  nu  le  aşteptăm,  căci 
răsplata  o  vom  primi  dela  ceice  ne  sunt  azi  elevi.  «Ceice  voeşte  să-mi 
urmeze  mie,  să  se  iapede  de  sine»  —  zice  Domnul,  ceeace  în  cazul  no¬ 
stru  înseamnă  «ceice  voieşte  să  fie  educator,  să  aibă  tărie  şi  abnegaţie». 

In  oara  de  religie  să  fie  preotul  model  întru  toate,  prin  tact,  prin 
bunătate  faţă  de  fiecare  catehumen,  să  străbatem  la  mintea  şi  inima  fie¬ 
căruia.  Plăcută,  atrăgătoare  să  le  fie  elevilor  oara  de  religie,  şi  ie  va 
fi  plăcută  şi  atrăgătoare  atunci  când  catihetul  va  şti  să  le-o  facă  astfel. 
In  acest  caz  învăţăturile  auzite  vor  fi  primite  din  partea  elevilor  şi  vor 
găsi  pământ  prielnic,  ca  să  poată  slobozi  rădăcini  trainice,  rămânând  un 
adevăr  nerăsturnabil  «că  numai  aceea  va  prinde  rădăcini  în  inima  elevilor 
şi  va  aduce  roade,  ce  este  primit  din  partea  lor  cu  drag  şi  atenţie». 

O  îngrămădire  a  spiritului  cu  lucruri  lor  neplăcute,  respective  rău 
predate,  provoacă  resens.  Aşa  cum  se  catehizează  azi  din  partea  multora 
învăţăturile  creştineşti  pe  cari  bieţii  catehumeni  trebuie  să  le  buchizeze 
fără  ca  să  le  înţeleagă  cât  de  cât,  nu  vor  fi  nutremânt  pentru  suflet,  ci 
adevărate  torturi.  Când  aceşti  elevi  vor  eşî  în  vieaţă,  cu  greu  te  vei  apropia 
de  ei  cu  învăţături  şi  poveţe  creştineşti,  ei  nu  vor  căută  să  te  asculte, 
reamintindu-şi  oara  de  religie  unde  astfel  de  învăţături  şi  credinţa  le  în¬ 
văţau  de  rost  şi  de  multeori  plângând.  Ceice  a  ştiut  însă  prin  catehizaţie 
să  facă  credinţele  şi  învăţăturile  Domnului  plăcute  înaintea  elevilor,  acela 
îşi  va  culege  roadele  prudenţii  sale  cu  belşug,  pentrucă  în  vieaţă  glasul 

lui  nu  numai  că  va  fi  ascultat  cu  drag,  dar  el  va  fi  şi  urmat,  învăţăturile 
Iui  vor  fi  şi  aplicate». 

Aşa  judecam  când  eram  pe  băncile  şcoalei  şi  aşa  judec  şi  acum. 

Că  fără  oameni  morali  o  societate  morală  nu  poate  există,  e  ştiut; 
şi  că  oameni  morali  fără  să  fie  crescuţi  ca  să  fie  morali,  încă  nu  pot 
există  încă  e  ştiut.  Deci  ca  să  avem  o  societate  morală,  membrii  ei  trebuie 
crescuţi  ca  să  fie  morali  şi  aceasta  o  vom  ajunge  mai  ales  prin  o  bună 
catehizajie.  Stările  abnormale  de  azi,  din  punct  de  vedere  moral  ce  ne  do¬ 
vedesc?  au  nu  aceea,  că  avem  de-aface  cu  oameni  necultivaţi  sufleteşte? 
Oare  opintirile  noastre  zadarnice,  depuse  pentru  cultivarea  poporului,  nu 
sunt  dovezi  eclatante  că  nu  avem  fundamentul  sufletesc  pe  care  să  clădim? 
De  ce  azi  plângerile  că  poporul  e  neascultător  şi  îndărătnic,  sunt  generale? 
Penirucă  tineretul  de  odinioară,  oamenii  maturi  de  azi,  n’au  fost  crescuţi 
ca  sa  fie  ascultători  şi  buni.  Lipsa  catehizării  se  simte  tot  mai  mult,  ur¬ 
mările  negligenţii  din  trecut  azi  ne  fac  greutăţi  incalculabile.  Departe  să  fie 
insă  de  mine  dorul  de  a  critica,  tinereţa  mea  mă  opreşte  ca  să  fac  aceasta ; 
n'am  să  dau  învăţături  practice  celor  cu  o  praxă  mai  multă  decât  mine; 
îmi  este  insă  permis  de  a-mi  exprimă  părerile  şi  credinţele  mele  formate 
despre  datorinţa  preotului,  de  a  contribui  prin  catehizaţie  la  creşterea  şi 
formarea  caracterelor  creştine,  fiind  aceasta  o  muncă  ce  duce  spre  idealul 
nostru.  Şi  tocmai  din  acest  motiv  desaprob  la  acest  Ioc  părerea  greşită 
a  unora  că:  în  şcoalele  confesionale  dela  sate  deaceea  trebuie  să  cate- 
hizeze  învăţătorul  şi  nu  preotul,  pentrucă  prin  aceasta  învăţătorul  să  fie 
legat  şi  mai  strâns  de  biserică. 

învăţătorul,  am  convingerea,  s’ar  iegâ  mult  mai  tare  de  biserică, 
dacă  din  partea  preotului  ar  vedea  bunăvoinţă  şi  sprijin  în  munca  sa 
enormă.  Dacă  preotul  prin  aceea  că  ar  catehizâ  el,  ar  uşura  puţin  po¬ 
ziţia  bietului  învăţător  confesional,  lucrând  mână  în  mână  eu  el  şi  asigu¬ 
rând  progresul  normal  şi  a  lui,  lanţul  ce  trebuie  să  lege  pe  învăţător  de 
biserică  ar  fi  mult  mai  puternic  decât  cel  de  azi.  Un  sprijin  frăţesc,  o 
bunăvoinţă  şi  bunălnţelegere,  o  conlucrare  sinceră  pentru  binele  obştesc 
sunt  zale  mai  tari  decât  o  indiferenţă  şi  nepăsare  condamnabilă. 

Să  judecăm  puţin  şi  din  punct  de  vedere  psihologic  acest  lucru. 
Poate  fi  oare  învăţătorul  însufleţit  pentru  o  cauză,  a  cărei  rezolvire  e  lă¬ 
sată  din  partea  dreptăţii  pe  seama  noastră?  Religia  e  ceva  solemn,  a  ca¬ 
tehizâ  e  lucru  nu  de  toate  zilele,  cu  preotul  copilaşii  nu  se  întâlnesc  în 
toate  zilele,  deci  preotul  şi  nu  învăţătorul  e  pus  în  poziţia  de-a  putea 
lucră  pe  acest  teren  cu  succes.  Când  vine  preotul  la  şcoală  să  catehîzeze 
e  pentru  copii  ceva  solemn,  deci  şi  ceeace  va  predă  el  va  deveni  în  ochii 
lor  ceva  foarte  important.  Dar  şi  din  alt  punct  de  vedere  judecând,  trebuie 
să  constatăm  că,  catehizarea  reclamă  o  pregătire  specială,  mult  studiu  şi 
mult  tact  pastoral  —  lucruri  pe  cari  şi  pentru  cari  se  pregăteşte  preotul 
şi  nu  învăţătorul.  Şi  stabilind  odată  adevărul  că,  pentru  o  creştere  bună 
în  munca  noastră  trebuie  să  se  observe  continuitate,  nu  putem  admite  ca 

în  decurs  de  6 — 8  ani  creşterea  şi  formarea  caracterelor  să  se  lase  în  mâna 
unor  factori  nepregătiţi  în  special  pentru  aceasta. 

E  vast  studiul  asupra  întrebării  «cum  să  catehizăni»?  şi  ar  cuprinde 
prea  mult  spaţiu,  un  răspuns  amănunţit  supra  acestei  întrebări,  ceeace 
aici  nu  o  putem  face!  Pentru  noi  a  fost  de-ajuns  să  constatăm  «care  este 
munca  noastră  pentru  creşterea  şi  formarea  caracterelor  creştine  în  periodul 
al  tl-lea  şi  să  arătăm  in  liniamente  generale  «cum  să  muncim». 

Să  intrăm  în  periodul  al  111-lea.  In  periodul  I.  s’a  pus  prin  munca  ma¬ 
melor,  un  fundament  sănătos ;  în  periodul  al  II-lea,  in  decurs  de  8—10  ani, 
am  clădit  noi  prin  catehizaţie  păreţii  sufletului,  rămânând  ca  în  periodul 
al  IU-lea  şi  al  IV-lea  să  legăm  acei  păreţi  prin  evanghelia  Iui  Hristos,  cu 
legături  puternice,  ca  timpul  cu  vijeliile  lui  «să  nu-i  poată  distruge». 

Periodul  al  IU-lea  am  zis  că  cuprinde  anii  14  şi  lb — 24.  Adecă  timpul 
de  când  copiii  ies  de  sub  obligamentul  şcolii,  pânăce  căsătorindu-se,  vor 
Intră  în  clasa  oamenilor  maturi,  cu  cari  ne  vom  ocupa  în  periodul  al  IV-lea. 

Când  copilul  întră,  pentru  prima  dată  în  şcoală,  i  se  produc  schimbări 
favorabile  în  suflet;  tot  aşa  părăsind  şcoala  şi  ne  mai  purtând  grijă  de  .el, 
putem  să  ne  aşteptăm  la  mari  schimbări  ce  le  va  produce  vieaţa  în  su¬ 
fletul  lui,  adeseori  durere,  în  mod  nefavorabil. 

Să  ne  dăm  puţin  seama  de  sarea  sufletească  a  copiilor  când  ies  din 
şcoală  şi  să  vedem  ce  influenţă  ar  putea  avea  asupra  lor  vieaţa,  dacă  ar 
rămânea  fără  sprijinul  nostru,  cum  durere  rămân  azi. 

Pânăce  copiii  sunt  în  familie,  a  cărei  centru  este  mama,  contemplată 
de  noi,  el  nu  va  auzi  şi  nu  va  vedea  nimic  râu.  Tot  aşa  şi  în  şcoală, 
crescând  sub  aripile  ocrotitoare  ale  noastre,  deşi  vor  auzi  şi  vedea  răul 
în  afară  de  şcoală,  aceia,  prin  munca  noastră  va  fi  paralizat  şi  vieaţa  lor 
va  fi  alcătuită  din  tot  ce  e  bun  şi  nobil.  Sunt  sigur,  când  vor  păşi  peste 
pragul  şcoalei,  ieşind  în  vieaţa.  vor  aştepta  ca  totul  să  se  petreacă  aşa 
după  cum  şi-au  făcut  ei  concepţii  despre  oamenii  şi  lucrurile  ce-i  încun- 
jurau.  In  curând  însă  vor  avea  să  se  convingă  despre  deşertăciunile  lumii, 
despre  partea  neagră  a  vieţii.  Urechile  lor  deprinse  până  acum  să  audă 
numai  lucruri  bune,  vor  trebui  să  asculte  şi  cuvinte  despre  înţelesul  că¬ 
rora  până  acum  poate  nici  ideie  nu  aveau,  ochii  lor  dedaţi  să  vadă  numai 
binele,  vor  fi  nevoiţi  să  vadă  zi  de  zi  şi  contrarul  celor  văzute  până  acum. 
Şi  să  ne  dăm  seama  că  păcatul  agereşte  auzul  şi  înteţeşte  văzul,  ispita 
va  deschide  deci  cale  largă  vîţiilor  şi  sufletul  lor  încă  necristalizat  pe 
deplin  la  o  vârstă  de  14  24  ani,  uşor  se  poate  clătină  şi  lăsat  şi  pe  mai 
departe  în  mâna  sorţii  se  va  şi  prăbuşi. 

Care  trebuie  să  fie  deci  direcţia  muncii  noastre  pentru  creşterea  şi 
formarea  caracterelor  creştine  în  periodul  al  treilea?  Este  îngrijirea  pă¬ 
rintească  de  tineretul  expus  la  toate  vânturile  păcatelor.  Este  datorinţa  de 
a  ne  extinde  aripile  ocrotitoare  asupra  acelor  suflete  pe  cari  până  la 
acest  stadiu  le-am  îngrijit  şi  crescut  noi  şi  pe  cari  nu  le  putem  lăsă,  nu 
iertat  să  le  lăsăm  în  voia  sorţii,  care  de  cele  mai  multeori  ar  distruge 

ceeace  am  edificat  în  periodul  1.  şi  al  ll-lea.  Să  continuăm  deci  munca 
începută,  acum  când  e  mai  mare  trebuinţă  de  mâna  puternică  a  edu¬ 
catorului. 

Cauza,  că  tineretul  nostru  cade  azi  în  atâtea  păcate,  este  că  nu  e 
controlat  destul  ori  aproape  de  loc.  Constatând  necesitatea  unei  supra- 
veghierj,  vom  şi  căută  să  aplicăm  acest  remediu  în  următorul  chip :  Vom 
pune  bază  în  fiecare  comună  la  câte  o  «reuniune  de  flăcăi »  (fetele  mai 
mari  vor  lua  parte  la  reuniunile  de  femei).  Scopul  nostru,  prin  înfiin¬ 
ţarea  astor  fel  de  reuniuni,  este  dorul  de-a  adună  tineretul  întrun  mă- 
nunchiu  pentru  de  a-1  putea  cuprinde  bine  sub  aripile  noastre  ocrotitoare, 
sub  cari  desvoltarea  şi  formarea  caracterelor  va  merge  in  direcţia  arătată 
de  noi.  Statutele  acestor  reuniuni  intenţionat  le  vom  compune  aşa,  ca 
tinerii  $ă  se  conducă  ei  de  ei,  sub  paza  noastră. 

Sistemele  engleze  şi  americane  cari  îritroduc  şi  în  şcoală  metodul 
de  a  se  supraveghiâ  şi  conduce  elevii  ei  de  ei,  să  le  adoptăm  şi  noi, 
f;ind  foarte  acomodate  scopului  nostru  de  creştere  şi  formare.  Ei  îşi  vor 
alege  oficianţi,  for  judiciar  şi  for  executiv.  Activitatea  acestor  reuniuni  va 
lucră  în  două  direcţii:  a)  pentru  cultivarea  intelectului  şi  b)  pentru  culti¬ 
varea  şi  nobilitarea  sufletului.  Pentru  scopul  prim  prin  cotizaţiile  lunare  de  4 
sau  6  fileri  vor  pune  bază  ia  o  bibliotecă,  iar  mai  târziu  la  o  sală  de  lectură, 
cu  ziare  şi  reviste.  Vom  căută  astfel  să  le  lărgim  cercul  de  cunoştinţe  an 
de  an!  Vom  pune  un  pond  deosebit  pe  studiul  istoriei,  cultivându-le 
astfel  sentimentul  iubirii  de  neam  şi  patrie,  unul  dintre  cele  mai  scumpe 
sentimente  ale  omului  Nu  vom  lăsă  nici  un  ram  al  economiei  necultivat, 
făcându-le  cunoscute  toate  înlesnirile  economice,  explicându-le  avantagiile 
lor  etc.  Le  vom  trezi  şi  cultivă  dorul  de  a  munci,  de  a  se  şti  bucură  de 
lucrul  isprăvit,  de  binefacerea  muncii  etc. 

Să  vedem  acum  din  punct  de  vedere  sufletesc  cum  îşi  va  îndeplini 
această  reuniune  chemarea.  Legile  moralei  vor  fi  prinse  în  statute,  pe  cari 
toţi  membrii  reuniunii  vor  aveâ  să  le  respecteze.  Celce  voeste  să  fie  mem¬ 
bru  al  acestor  reuniuni  Ia  intrarea  respective  primirea  lui  de  membru,  tre¬ 
buie  făcut  atent  la  următoarele:  O  vieaţă  conform  cerinţelor  moralei  lui 
Hristos  trebuie  să  ducă  celce  voeşte  să  fie  demn  de  a  face  parte  dintr’o 
corporaţiune  menită  să  pună  în  aplicare  legile  credinţii  creştine;  purtare 
exemplară  la  petreceri  şi  în  vieaţa  particulară,  evitarea  cuvintelor  murdare 
şi  a  înjurăturilor  ordinare;  frăţietate,  pretinie  sinceră  şi  mai  presus  de  toate 
un  dor  de  a  munci  pentru  binele  obştesc  trebuie  să  unească  inima  şi  su¬ 
fletele  membrilor.  Controla  şi  pedeapsa  să  se  facă  după  merit,  stârpind 
orice  pornire  a  urii  şi  insinuării.  Un  cor,  cu  menirea  de-a  cântă  Dumineca 
şi  în  serbători  la  biserică,  prin  ceeace  le  vom  face  dragă  tufurora  merge¬ 
rea  la  biserică,  este  neapărat  de  lipsă,  explicându-le,  în  decursul  instruării 
cântărilor,  însemnătatea  fiecărei  cântări  şi  înţelesul  ei  în  sf.  liturghie.  Un 
element  de  ordine  trebuie  să  fie  tineretul  reuniunilor  noastre  şi  care  să 
se  însufleţească  pentru  tot  ce  e  bun  şi  nobil. 

Astfel  sufletele  cari,  şi  în  această  etate,  adecă  în  periodul  dela  14 — 24 
ani,  sunt  într’o  continuă  desvoltare  vor  primi  nutremânt  din  abundantă, 
pentruca  vieaţa,  cu  păcatele  ei  să  nu  poată  distruge  pe  nici  unul  din  ele. 
în  acest  period  intimitatea  dintre  conduşi  şi  conducător  va  fi  mai  mare 
ca  până  acum,  ca  nemărginita  lor  încredere  în  noi  să  ne-o  asigurăm  de 
acum,  pe  care  apoi  se  va  bază  munca  noastră  din  periodul  al  lV-lea.  Crescuţi 
tinerii  în  aceste  3  perioade  cu  îngrijire,  după  metodul  arătat,  având  cu¬ 
noştinţe,  credinţă  şi  morală  înainte  de-ai  lăsă  să  sboare  cu  aripile  lor,  ca 
să  ne  convingem  despre  puterile  lor  îi  vom  putea  supune  la  mult  accen¬ 
tuatul  examen  de  pietate .  Sunt  sigur  că,  pe  lângă  o  creştere  bazată  pe 
perceptele  noastre,  fiecare  va  putea  face  acest  examen  cu  succes. 

Înainte  de  a  trece  la  tratarea  periodului  al  IV-lea,  trebuie  să  amintesc 
câ.  în  periodul  al  IU-lea,  activitatea  reuniunilor  de  flăcăi,  pe  lângă  cele 
amintite  de  mine,  în  şedinţele  lor  vor  putea  îmbrăţişa  şi  explicarea  Sf. 
Scripturi,  declamări,  cântări,  teairu  etc.  lucruri  accentuate  de  mulţi  alţii 
înaintea  mea. 

Asemenea  pentru  bibliotecă  e  superfluu  să  amintesc  că,  pentru  ale¬ 
gerea  cărţilor  să  avem  în  vedere  scopul  ce-1  urmărim  prin  ele  —  creşterea 
şi  formarea  caracterelor  creştine. 

Dar  să  vedem  cum  ni  se  reprezintă  munca  noastră  in  periodul  al 
IV-lea,  adecă  dela  etatea  de  24  ani  până  la  finea  vieţii  credincioşilor 
noştri? 

Deşi  acest  period  e  cel  mai  lung,  permitămi-se  totuşi,  să  zic,  că 
acest  period  nu  este  numai  periodul  muncii,  ci  şi  al  bucuriei!  Şi  va  fi 
periodul  bucuriei  tuturora  cari  au  ştiut  în  perioadele  anterioare  să  fie  la 
locul  lor.  Va  există  propunere  bine  venită  din  partea  noastră  pe  caic 
aceşti  credincioşi  crescuţi  să  nu  o  primească?  Va  există  lucrare  pentru 
care  să  nu  se  însufleţească  cu  toţii?  Predicile  rămâneâ-vor  fără  rezultat? 
Nu!  aceştia  vor  înţelege  rostul  lor  şi  rostul  tuturor  stăruinţelor  noastre, 
convinşi  fiind,  că  lucrăm  pentru  binele  lor.  Fonduri,  reuniuni,  fundaţiuni, 
cursuri  vor  răsări  ca  din  pământ;  e  destul  un  indenm,  un  cuvânt!  In 
acest  period  se  vor  perîecţionâ  sentimentele  bune,  iar  caracterele  vor  ieşi 
pas  de  pas  la  iveală,  vădind  roada  ostânelilor  noastre  de  până  acum. 
Pentru  cultivarea  ţăranului  român  acum  putem  să  ne  organizăm  satele 
noastre,  căci  fondul  trebuincios  există,  şi  există  de-aceea,  pentrucă  bunii 
păstori  au  ştiut  să-şi  organizeze  satele  din  punct  de  vedere  sufletesc.  Am 
fi  în  rătăcire  însă,  când  am  crede  că  prin  aceea  că  zic:  acest  period  e 
periodul  bucuriei,  aş  vot  să  zic  şi  aceea,  că  în  acest  period  nu  mai  avem 
de-a  munci,  sau  ce  munci.  Nu!  decât  că  munca  în  acest  period  —  având  in 
vedere  programul  amintit  —  se  poate  asemănă  cu  munca  grădinarului  care-şi 
culege  fructele  de  pe  altoii  plantaţi  şi  îngrijiţi  de  el.  Muncă  împreunată  cu  bu¬ 
curie,  cu  uşurare.  Nu  vom  lăsă  nici  în  acest  period  fără  cârmă  corabia 
noastră,  ci  ca  cârmaci  dibaci,  o  vom  cârmuî  cu  tact  şi  înţelepciune  amă- 
surat  planului  nostru  de  educatori.  Munca  noastră  in  acest  period  va  fi 

o  continuare  a  celor  din  perioadele  anterioare,  însă  în  alte  condiţii  şi  cu 
alte  măsuri  şi  mijloace !  Despre  munca  noastră  în  acest  period  e  superfluu 
să  vorbesc  amănunţit;  împrejurările  şi  cerinţele  locale  ne  vor  indică  şi 
arătă  ogorul  ce  trebuie  să-l  cultivăm. 

In  rapoartele  conferinţelor  acestui  an  s'au  indicat  aproape  toate  di¬ 
recţiile,  pe  cari  muncind,  vom  satisface  cerinţelor  de  creştere  şi  formare 
a  caracterelor.  S’a  semnalat  dorinţa  de  a  predică  conştienţios  şi  liber,  de  a 
formă  reuniuni  cooperative  şi  cursuri  diferite,  de  a  fonda  biblioteci  pa¬ 
rohiale  şi  coruri,  de  a  supune  credincioşii  la  o  etate  anumită  unui  examen 
de  pietate  etc.  etc.  Toate  acestea  ne  reprezintă  un  teren  vast  de  muncă. 
Toate  mijloacele  amintire  sunt  bune,  ţin  insă  să  atrag  atenţia  educatorilor 
asupra  celui  mai  eficace  mijloc  de  a  formă  şi  creşte  caractere  în  acest 
period,  asupra  mărturisirii,  asupra  spovedaniei.  N’am  amintit  acest  mijloc 
in  perioadele  anterioare,  în  periodul  II.  şi  III.  din  următorul  motiv:  E  ştiut 
că  ţinta  noastră  prin  spovedanie  este  de  a  îndreptă,  de  a  corege,  de  a 
edifică,  de  a  creşte  şi  formă  sufletele  credincioşilor  noştri.  Ei  bine,  dar 
e  ştiut  şi  aceea,  că  pentru  ajungerea  acestora  trebuie  ca  pe  celce  vine 
să-l  mărturisim,  să-l  cunoaştem  bine,  trebuie  să-i  ştim  caracterul,  să-i  cu¬ 
noaştem  temperamentul,  înclinările  şi  mediul  în  care  trăieşte,  cu  un  cuvânt: 
sufletul  respectivului  trebue  să  ne  fie  ca  o  icoană  clară  înaintea  noastră 
ca  duhovnici,  pentrucâ  numai  în  acest  caz  vom  ştî  prin  aplicarea  unui 
canon  potrivit  să  îndreptăm  şi  edificăm. 

Icoana  clară  a  sufletelor  credincioşilor  noştrii  în  acest  period  o  putem 
avea  cu  siguranţă,  dacă  în  perioadele  anterioare  am  ştiut  să  le  observăm. 
Dacă  prin  planul  nostru  de  creştere  am  ştiut  să  străbatem  la  cele  mai 
adânci  pături  ale  sufletului  păstoriţilor  noştrii,  atunci  in  acest  period  tu¬ 
turor  cerinţelor  «linei  adevărate  mărturisiri  i  se  vor  putea  satisface. 

E  mare  diferinţa  între  mărturisirea  unui  om  necunoscut  sufleteşte 
înaintea  duhovnicului  şi  între  efectul  mărturisirii  unuia  pe  care-I  cunoaştem 
şi  înţelegem! 

lată  deci  datorinţa  de  a  avea  oameni  crescuţi  de  noi,  caractere  for¬ 
mate  de  noi.  Puterea  cea  mare  de  a  legă  şi  deslegâ  in  acest  period 
acestor  crescuţi  de  noi  o  vom  putea  aplică  cu  succes  mare. 

Ani  ajuns  la  finea  expunerii  modalităţilor  prin  cari  cred  eu  că  po¬ 
porul  nostru  s’ar  putea  creşte  şi  formă. 

De  încheiere  permită-mi-se  să  amintesc  următoarele :  Ce  înseamnă 
oare  faptul  că  înţeleptul  episcop  a!  Caransebeşului  cere  înfiinţarea  unei 
catedre  pentru  combaterea  aberaţiunilor  religioase  ce  câştigă  teren  tot  mai 
larg  în  mijlocul  poporului  nostru?!  Ce  înseamnă  faptul  că  harnicul  preot 
din  Sebeşul-săsesc,  Dr.  S.  Stanca,  lucrează  la  cartea  sa  pentru  combaterea 
pocăitismului  ?  Ce  înseamnă  faptul  că  preotul  din  Banat  Aurel  Pop,  propune 
congresului  să  se  ia  măsuri  pentru  pregătirea  unor  preoţi  misionari  pentru 
combaterea  sectarilor?  Ce  înseamnă  făptui  că  plângerile  contra  credin¬ 
cioşilor  noştrii  din  toate  părţile  că  morala  a  scăzut,  că  credinţa  Românului 

slăbeşte  sunt  tot  niai  dese?  Toate  acestea  înseamnă  că  poporul  nostru, 
credincioşii  noştrii,  de  soarta  cărora  foarte  puţin  ne  interesăm,  pentru  su¬ 
fletul  cărora  foarte  puţin  lucrăm,  lăsându-1  in  mâna  sortii  —  se  depăr¬ 
tează  tot  mai  mult  de  mama  lui,  de  biserica  şi  de  strămoşeasca  credinţă. 
Românul  bietul,  fără  tărie,  fără  fond  moral,  fără  credinţă  tare,  ofere  teren 
prielnic  contrarilor  credinţii  şi  bisericii  noastre.  Umblăm  să-l  deşteptăm 
pe  Român  şi  nu-i  înţelegem  sufletul  şi  cerinţele  acestui  suflet.  Voim  să 
ne  organizăm  intelectualmente  şi  nu  ne  dăm  seama  de  aceea,  că  inte¬ 
lectul,  fără  razimul  puternic  al  întregului  suflet  cultivat,  se  prăbuşeşte! 
Românul  în  trecut  n’a  fost  ocrotit  de  păstorii  săi  aşa  cum  azi  un  curent 
nou  voeşte  să-l  ocrotească.  Vechii  păstori  au  ştiut  să  lucreze  pentru  suflet 
în  rândul  prim  apoi,  cât  le-a  îngăduit  cunoştinţele  lor,  şi  pentru  intelect. 
Azi  şi  în  trecutul  apropiat  s’a  cam  desconsiderat  cerinţele  sufletului  şi 
iată  unde  am  ajuns !  Avem  semne  de  tot  triste.  Datorinţa  fiecărui  om  de 
bine  care-şi  iubeşte  neamul  şi  biserica  este,  ca  să  cugete  la  asanarea  şi 
schimbarea  stărilor  rele  de  azi.  Să  nu  lăsăm  să  treacă  zi  după  zi,  fără  ca 
să  începem  a  munci  în  aceasta  direcţie.  O  cauză  sfântă  ne  cheamă  să  o 
ducem  la  îndeplinire. 

Cunoaştem  soarta  popoarelor  cari  n’au  înţeles  ce  înseamnă  a  avea 
credinţă  tare,  morală  şi  convingeri  puternice.  Dumnezeu  ferească  scumpul 
nostru  popor  de  această  soarte!  Zic  Dumnezeu  ferească,  dar  să  ne  ferim 
şi  noi,  şi  să  începem  munca  sfântă  pentru  creşterea  şi  formarea  caracte¬ 
relor  creştine,  singure  capabile  de  un  progres  stabil. 

Preot.  I.  Dăncilă. 


NOUA  SITUAŢIUNE  RELIGIOASĂ  ÎN  PENINSULA 
BALCANICĂ  DUPĂ  RĂSBOI. 

P.  Cuvioşia  Sa  părintele  Arhimandrit  Iuliu,  Scriban,  într’un 
articol  publicat  in  ziarul  « Minerva»  din  Bucureşti ,  dă  preţioase 
lămuriri  asupra  situaţiei  religioase  din  peninsula  balcanică  după 
răsboi,  precum  şi  asupra  problemei  ce  o  are  statul  şi  biserica  ro¬ 
mână  din  Regat  de- a  organiză  vieaţa  religioasă  şi,  în  cadrele 
acesteia ,  şi  cea  naţională  a  Românilor  macedoneni  şi  a  Albanezilor 
ortodocşi.  Reproducem  şi  noi  în  cele  următoare  acel  articol. 

După  stingerea  focului  în  Balcani,  una  din  chestiunile  care 
se  va  impune  să  fie  rezolvată,  şi  nu,  de  sigur,  cea  mai  uşoară, 
va  fi  cea  religioasă.  Căci  odată  cu  trecerea  teritoriilor  dela  o 
stăpânire  la  alta,  se  schimbă  şi  multe  stări  cari  au  existat  sub 
stăpânirea  trecută.  Atât  creştinii  ortodocşi,  cât  şi  cei  catolici,  nu 
vor  mai  putea  să  rămâe  în  stările  vechi,  ci,  pentru  unii  şi  pentru 
alţii,  se  impune  acum  o  organizare  religioasă  nouă. 

In  ceeace  priveşte  pe  ortodocşi,  fără  îndoială  că  patriarhia 
ecumenică  a  Constantinopolului  va  fi  acum  mult  scăzută,  fiindcă 
pierde  pe  toţi  creştinii  ortodocşi  din  Europa,  minus  cei  din  Con- 
stantinopol  şi  din  teritoriile  neanexate,  rămânând  numai  cu  creş¬ 
tinii  din  Asia.  Iar  ortodocşii  care  nană  acuma  erau  ai  ei,  se  vor 
găsi  în  state  naţionale  şi  vor  trece  la  biserica  respectivă  a  acelui  stat. 

Greutatea  va  fi  când  ortodocşii  care  trec  sub  noua  stăpânire 
nu  vor  fi  toţi  de  aceiaşi  naţiune.  Atunci,  negreşit,  vor  fi  frecări 
şi  încordări,  pentru  că  ortodocşii  care  se  află  sub  un  stat  străin 
de  naţiunea  lor,  vor  căuta  să-şi  asigure  traiul  lor  naţional  pe 
viitor,  înainte  de  toate  prin  biserică.  Şi,  de  asemenea,  statul  cu 
ortodocşi  de  alt  neam  decât  al  Iui  nu  va  fi  bucuros  să  aibă  în 
sânul  lui  o  biserică  tare  a  unui  neam  străin,  prin  care  acela  să 
fie  apărat  de  amestecul  stăpânirii  statului. 

Cazul  acesta  se  pune  în  special  pentru  noi  cu  Românii  noştri 
macedoneni,  căci  vom  căută  să  le  asigurăm  vieaţa  lor  de  naţiune 
desinestătătoare  printr’o  biserică  românească.  Lucrul  acesta  însă, 
se  înţelege,  nu  va  plăcea  nici  unuia  din  statele  în  graniţele  că¬ 
ruia  se  vor  afla  Români  de  ai  noştri.  De  aci  greutatea  de  a  se 
recunoaşte,  nu  drepturile  noastre  în  conferinţe  de  pace,  căci 
aceasta  e  mai  uşor,  ci,  ceiace  e  mai  mult  şi  mai  greu,  recunoaş¬ 
terea  cinstită  a  acestor  drepturi  la  faţa  locului,  când  va  fi  vorba 
de  organizare  şi  delimitare  a  influenţelor  şi  punerea  în  funcţiune 
a  bisericii  nou  organizate. 

Starea  aceasta  însă  nu  ne  va  atinge  numai  pe  noi.  Căci  în 
fiecare  stat  vor  fi  ortodocşi  şi  de  alt  neam  decât  al  Iui,  iar  atunci 
şi  aceia  se  vor  vedea  în  trebuinţa  de  a  se  organiza  a  parte, 
ceiace  statul  stăpânitor  va  acordă  cu  restricţiuni  şi  cu  posibili¬ 
tăţi  pentru  el  de  a  se  amesteca  şi  a  pune  beţe  în  roate. 

Vor  fi,  poate,  Bulgari  în  teritoriile  greceşti  şi  Greci  în  cele 
bulgăreşti.  De  asemenea,  Sârbi  sub  Bulgari  şi  Bulgari  sub  Sârbi. 
Ei  bine,  în  toate  aceste  cazuri,  chestiunea  se  va  pune  la  fel. 

Pentru  Bulgari  însă  va  fi  şi  o  schimbare  mai  mare:  Ei  nu 
vor  mai  putea  avea  exarhat  bulgar  în  Constantinopol.  Exarhatul 
lor  de  acum  trebue  disolvat  în  organizarea  sinodală  a  regatului. 
Căci  îndreptăţirea  existenţei  exarhatului  în  Constantinopol  eră 
faptul  că  atâta  număr  de  Bulgari  se  aflau  sub  dominaţiunea 
străină  a  Turcilor,  şi  fiindcă  de  ei  nu  putea  îngriji  biserica  na- 

ţională  bulgărească,  s’a  înfiinţat  o  biserică  bulgărească  deosebită, 
cu  rezidenţa  în  Constantinopol,  al  cărei  cap  se  numi  exarh. 
Acuma  însă,  când  teritoriile  bulgăreşti  ale  Turciei  au  trecut  sub 
alte  stăpâniri  şi  când  nici  un  Bulgar  nu  mai  rămâne  sub  stăpâ¬ 
nirea  politică  a  Turcilor,  exarhatul  nu  mai  are  nici  un  rost  şi 
probabil  vom  vedea  o  organizare  nouă,  unitară,  a  bisericii  bulgare. 

Dacă  ar  fi  avut  norocul  să  rămâe  la  situaţiunea  anterioară 
răsboiului  cu  Grecii  şi  cu  Sârbii!...  Poate  că  atunci  Bulgarii  se 
organizau  în  patriarhat,  făcând  să  trăiască  din  nou  vechile  pa- 
triarhate,  şi  primul  patriarh  ar  fi  fost  exarhul. 

Acum  însă!... 

O  chestiune  deosebită  şi  care  ne  priveşte  de  aproape  pe 
noi,  e  chestiunea  ortodocşilor  din  Albania.  Intr’adevăr,  Al¬ 
banezii  sunt  de  un  neam,  dar  nu  de  aceiaş  religiune.  Unii  sunt 
mohamedani,  iar  creştinii  sunt  unii  catolici,  iar  alţii  ortodocşi.  In 
cea  mai  grea  poziţiune  acuma  sunt  ortodocşii,  pentrucă  Alba¬ 
nezii  mohamedani  îşi  iau  înainte  pe  preoţii  lor  fără  schimbare, 
cei  catolici  se  găsesc  cu  un  cler  de  care  totdeauna  are  grijă 
Roma,  pe  când  ortodocşii  au  avut  cler  dependent  de  patriarhia 
Constantinopolului,  cler  străin  ca  neam  şi  limbă  şi  care  nu  mai 
poate  stâ  într’un  stat  naţional  nou.  Rupându-se  legăturile  cu  pa¬ 
triarhia,  Albanezii  ortodocşi  se  găsesc  deodată  fără  biserică  şi 
fără  cler.  Ei  nu  au  nimic  organizat  ca  biserică  proprie  a  lor. 

Ce  e  de  făcut? 

In  Albania  mai  există  un  număr  de  ortodocşi:  Românii,  care 
fără  îndoială,  se  vor  organiză  prin  noi.  Deci  noi  vom  fi  în  Al¬ 
bania  singurul  sâmbure  ortodox  organizat. 

Atunci  se  ridică  pentru  noi  datoria  de  a  nu  lăsă  fără  ajutor 
pe  ceilalţi  ortodocşi  din  Albania.  Ei  trebue  să  se  organizeze  prin 
noi,  fie  traducându-le  şi  tipărindu-Ie  cărţi  liturgice,  fie  formând 
cler  pentru  ei  în  şcoalele  noastre,  aşa  cum  şi  Ruşii  fac  cu  multe 
neamuri  ortodoxe,  fie  hirotonindu-le  preoţi  pe  puţinii  care-i  vor 
fi  având  şi  vor  putea  exercită  ministeriul  pastoral.  Va  trebui  să 
facem  ca  ortodocşii  albanezi  să  fie  în  atârnare  spirituală  de  noi. 

Dacă  cineva  ar  obiectă  că  poate  ei  singuri  n’ar  apelă  la  noi, 
fiindcă  există  biserici  ortodoxe  mai  aproape  de  ei,  precum  cea 
sârbească  şi  cea  grecească,  trebuie  să  răspundem  că  pe  cât  se 
poate  chibzui,  având  în  vedere  raporturile  naţionale  în  care  Al- 

banezii  stau  atât  cu  Sârbii  cât  şi  cu  Grecii,  credem  că  nu  se  vor 
gândi  ei  nici  la  unii  nici  la  alţii. 

Dimpotrivă,  deoarece  noi  vom  şi  avea  ierarhie  ortodoxă 
proprie  în  Albania,  înseamnă  că  vom  îi  cei  mai  aproape  de  ei. 
Şi  apoi,  ţinând  socoteală  de  vieaţa  frăţească  dintre  un  popor  şi 
altul  şi  că  niciodată  nu  putem  aspiră  la  stăpânire  politică  în  acele 
părţi,  îndreptarea  lor  către  noi  e  şi  aşteptată. 

Deci  să  nu  pierdem  ocaziunea  de-a  face  din  biserica  noastră 
biserica  mamă  a  bisericei  ortodoxe  albaneze,  Să  lucrăm  pentru 
naşterea  unei  biserici  fiice  care  să  se  uite  totdeauna  cu  drag  la 
mama  ei. 

Indiferent  de  partea  politică  pe  care  o  poate  avea  chestiunea 
aceasta,  eu  ca  preot  mă  uit  la  partea  strict  religioasă  şi  zic  că 
sunt  acolo  fraţi  ortodocşi  pe  care  nu  trebuie  să-i  lăsăm  neîngrijiţi. 

Aşadar  se  vede  cum  schimbarea  politică  după  răsboi  aduce 
cu  dânsa  şi  schimbarea  tuturor  raporturilor  religioase. 

Arh  im.  1.  Scrib  an. 

O  CHESTIUNE  LITURGHICĂ. 

Chiemarea  Duhului  sfânt  la  prefacerea  pânii  şi  a  vinului  în 
cursul  sf.  liturghii  în  liturghierele  ce  ni-se  pun  la  îndemână  prin 
librăria  noastră  arhidiecezană  e  greşită.  In  Pidalion  Ia  subînsem- 
narea  canonului  19  din  Laodicea  găsim  următoarea  lămurire: 
«Şi  cea  mai  de  pe  urmă,  dau  ştire  că  tetradiile  (caietele)  cele 
mai  vechi  şi  cărţile  liturghiilor,  în  vremea  sfinţirii  dumnezeeştilor 
taine  aceasta  nu  o  au:  «Doamne  cela-ce  pre  preasfântul  tău  Duh... 
Nici  stihurile,  ci  îndată  după  ce  zice:  «Şi  trimite  pe  Duhul  tău 
cei  sfânt  preste  noi  şi  preste  darurile  aceste,  ce  sunt  puse  îna¬ 
inte,  au  pe:  «Şi  fă  adecă  pânea  aceasta...  şi  celelalte.  Că  oa- 
recari  mai  noi  au  adaus  oarecum  pentru  evlavie  (Troparul  şi  con- 
dacul  pogorîrei  Duhului  sfânt  şi  stihurile),  care  nici  loc  au  acolo; 
iară  de  voieşte  cineva  a  le  zice  de  obiceiu  ţinându-se,  zică-le  îna¬ 
intea  rugăciunii  acesteia:  «încă  aducem  Ţie  această  slujbă  cu¬ 
vântătoare»  ... 

Deşi  d!  prof.  T.  Tarnavschi  în  cartea  sa  Liturgica  bisericei 
ortodoxe  pag.  519,  admite  uzul  aşa  cum  se  găseşte  fixat  în  li¬ 
turghierele  tipărite,  totuşi,  pentru  importanţa  lucrului,  fiind  vorba 
de  partea  cea  mai  esenţială  din  sf.  liturghie,  se  cuvine  să 

atragem  atenţiunea  slugitorilor  la  altarul  Domnului,  cum  şi  a 
celor  ce  vor  îngriji  pe  viitor  tipărirea  Liturghierului,  ca  să  se 
îndrepteze  scăderea  aşa  cum  ne  îndrumă  subînsemnarea  Ia  ca¬ 
nonul  pomenit.  Anume:  în  cursul  cântării  «Pre  Tine  te  lăudăm».,, 
în  scopul  de  a  imploră  cu  mai  multă  apăsânţă  trimiterea  Duhului 
sfânt  peste  darurile  puse  înainte,  şi  fiind  deplin  consunătoare  cu 
spiritul  lucrării  sfinte  şi  întărind  pe  ministrul  sacramentului  întru 
isprăvirea  lui,  cum  s’a  primit  de  biserică  în  Liturghierele  mai 
noue  (Tarnavschi)  —  să  reciteze  preotul  cu  profundă  pietate,  mai 
întâi:  Doamne  cela  ce  ai  trimis  pe  preasfântul  Tău  Duh  (de  3 
ori)  împreună  cu  stihurile:  Inimă  curată  şi  Nu  mă  lăpădâ  pre 
mine...  şi  apoi  să  rostească:  încă  aducem  Ţie  această  slujbă»... 
aşa  ca  după  şi  preste  aceste  daruri  ce  surit  puse  înainte»  să 
urmeze  imediat  «Şi  fă  adecă  pânea  aceasta...»  Astfel  se  va  păstră 
nedesfăcută  legătura  firească  dintre  rugăciunea  chiemării  Duhului 
sf.  care  este  forma  tainei  sf.  cuminecături,  şi  însaş  lucrarea  bine¬ 
cuvântării  la  prefacere.  Socotesc  chiar  de  o  mare  greşală  a  des¬ 
părţi  prin  troparul  şi  stihuri  formula  sacramentului,  care  trebuie 
să  rămână  în  legătura  continuativă :  ...  Trimite  Duhul  Tău  cel 
sfânt  preste  noi  şi  preste  aceste  daruri  ce  sunt  puse  înainte,  şi  fă 
adecă  pânea  aceasta  cinstit  trupul  Christosului  Tău ,  iar  ce  este 
în  potirul  acesta  cinstit  sângele  Christosului  Tău». 

Chestiunea  se  evidenţiază  mai  mult  dacă  observăm  textul 
însuşi.  în  tropar  ne  rugăm  lui  Dumnezeu-Fiiul,  ca  să  nu  ia 
dela  noi  pe  preasfântul  Duh,  pe  care  l-a  trimis  în  ora  a  3-a 
apostolilor  săi,  iară  în  rugăciunea  «încă  aducem  Ţie...»  ne  referim 
Ia  Dumnezeu-  Tatăl,  ca  prin  Duhul  Său  cel  sfânt  să  facă  pânea 
şi  vinul  în  cinstit  trupul  şi  sângele  Christosului  Său. 

întreruperea  nepotrivită  prin  tropar  şi  stihuri  iasă  la  iveală 
şi  mai  mult  în  liturghia  Sf.  Vasile.  Aici  rugăciunea  trimiterii 
Duhului  se  termină...  «Ţie  ne  rugăm  şi  dela  Tine  cerem,  Sfinte 
a!  sfinţilor,  cu  bunăvoinţa  bunătăţii  Tale,  să  vie  Duhul  Tău  cel 
sfânt  preste  noi  şi  preste  darurile  acestea,  ce  sunt  puse  înainte 
şi  să  le  binecuvinteze  pre  dânsele  şi  să  le  sfinţească  şi  să  le 
arate»...  Pentruca  cuvintele  binecuvântării  darurilor  să  aibă  în¬ 
ţeles,  trebuie  să  urmeze  imediat  după  —  «şi  să  le  arate»  — 
—  «Adecă  pânea  aceasta  însuşi  cinstit  trupul  Domnului...  Iar 
potirul  acesta  însuşi  cinstit  sângele  Domnului»...  Prin  întreru- 

perea  cu  troparul  par  a-şi  pierde  înţelesul  cuvintele  de  consa¬ 
crare:  Adecă  pânea  aceasta...  şi  iară  potirul  acesta;...  Şi  acesta 
duce  pe  unii  în  rătăcirea  de  a  adauge  şi  aici  cuvintele:  Şi  fă 
—  adecă  pânea  aceasta... 

Asemenea  greşală  de  tipărire,  care  aşteaptă  îndreptare,  e 
adaugerea  cuvintelor  «Prefăcându-le  cu  Duhul  Tău  cel  sfânt»  şi 
în  liturghia  Sf.  Vasile,  unde  nu  au  loc.  lată  ce  spune  aceiaşi 
subînsetnnare  a  canonului  pomenit  cu  referire  la  aceasta:  «Preoţii 
când  liturgisesc  liturgia  Marelui  Vasile,  trebuie  în  ceasul  pre¬ 
facerii  şi  a  sfinţirii  dumnezeeştilor  Taine,  să  nu  zică,  «prefăcân¬ 
du-le  cu  Duhul  Tău  cel  sfânt».  Căci  aceasta  este  adăugire  a 
oarecăruia  prost  de  învăţătură,  carele  împotrivindu-se  datinilor  a 
luat  cuvintele  acestea  dela  liturghia  lui  Hrisostom  şi  le-a  pus  la 
liturghia  Marelui  Vasile,  Că  nici  în  cele  vechi  de  mână  scrise 
Liturghii  se  găsesc  aceste,  precum  cu  multă  sârguinţă  s’au  cer¬ 
cetat,  ci  nici  după  alcătuire  au  loc  acolo  acest  fel  de  cuvinte». 

Conştiinţa  datoriei  şi  demnitatea  oficiului  sfânt  de  slujitori 
la  altarul  Domnului  pretinde  să  avem  mai  multă  pătrundere  pentru 
chestiunile  cele  mai  esenţiale,  să  nu  ne  mărginim  la  formalismul 
moştenit  din  greşala  altora,  ci  să  ne  sârguim  a  înţelege  fiecare 
cuvânt  şi  a  pătrunde  în  spiritul  fiecărui  act,  pe  care  îl  săvârşim, 
măcar  atunci  când  e  vorba  de  formule  precise,  la  cari  nu  putem 
adauge  nimic,  nici  putem  lăsă  afară.  Preot,  P.  Moruşca. 


MIŞCAREA  LITERARĂ. 

„Mica  Biblie"  cu  icoane,  la  îndemâna  tuturor  creştinilor.  Adeseori 
s’a  accentuat  în  această  revistă  necesitatea  editării  Sf.  Scripturi,  potrivită 
a  se  pune  la  îndemâna  tuturor  creştinilor.  Mai  ales  noi  preoţii  satelor 
simţeam  lipsa  celui  mai  de  seamă  ajutor  în  propovăduirea  cuvântului 
dumnezeesc,  lipsa  acestei  cărţi,  spre  care  să  îndrumăm  atenţiunea  credin¬ 
cioşilor  noştri,  în  chip  statornic  şi  sistematic.  De  acum  Biblia  poate  fi  la 
îndemâna  oricui  pe  un  preţ  scăzut.  Sub  îngrijirea  cuminte  a  unei  tovărăşii 
de  oameni,  cu  inimă  şi  cu  dreaptă  înţelegere  pentru  nevoile  sufleteşti  ale 
unui  neam  lipsit  în  măsură  mare  de  binefacerile  unei  creşteri  religioase, 
la  temelia  căreia  să  se  găsească  o  conştiinţă  religioasă  vie  şi  luminoasă,  sub 
îngrijirea  «Asociaţiunii  biblice»  în  fruntea  căreia  se  află  P.  Sfinţitul  episcop 
Nicodem  al  Huşilor  şi  a  cărei  suflet  e  păr.  Arhimandrit  iuliu  Scriban,  a 
apărut  anul  acesta  «Mica  Biblie  cu  icoane»,  cum  spun  ostenitorii,  —  «o 
Biblie  scurtată,  în  care,  intr’o  carte  nu  prea  groasă  şi  la  îndemâna  oricui, 


375 


se  cuprind  lucrurile  şi  povestirile  cele  mai  însemnate  din  Sfânta  Scriptură». 
E  presărată  cu  numeroase  chipuri  şi  icoane,  după  cei  mai  buni  pictori, 
pentruca  această  carte  să  învioreze  şi  să  atragă,  să  se  îndrepte  nu  nurnai 
cătră  mintea  cetitorului,  ci  dela  început  să-i  înveselească  şi  ochiul  şi  să-i 
fie  dragă».  Cătră  sfârşitul  cărţii  se  dau  cunoştinţe  despre  Palestina:  ţara, 
aşezarea  şi  numirile  Palestinei,  munţii  şi  văile,  apele  şi  deşerturile,  împăr¬ 
ţirea  ei  şi  oraşele  mai  însemnate,  locuitorii  şi  felul  lor  de  trai.  Apoi,  ce 
e  Sfânta  Scriptură,  Tâlcuirea  fericirilor,  pe  urmă  harta  pământului  sfânt 
pe  timpurile  Mântuitorului,  Hanaanul  împărţit  între  cele  12  seminţii.  Un 
tablou  a!  întâmplărilor  mai  însemnate  din  istoria  V.  şi  N.  Testament  cu 
anii  dela  facerea  lumii  şi  înainte  de  naşterea  lui  Hristos  şi  indexul  alfa¬ 
betic  al  numelor  întâlnite  în  carte  cu  înţelesul  lor.  Cum  cartea  se  poate 
căpătă  la  Librăria  Arhidiecezatiă,  şi  cred  că  la  toate  librăriile  şi  dela  noi, 
pe  preţul  de  2  cor.  broşată,  3  cor.  legată  în  pânză,  iară  în  piele  4  cor., 
atrag  îndeosebi  atenţiunea  împreună  lucrătorilor  în  via  Domnului  să  se 
ostenească  fără  preget,  pânăce  nu  va  rămânea  casă  de  creştin  fără  această 
comoară  a  vieţii.  Toate  tractele  sunt  împărţite  acum  în  grupuri  religioase. 
Cel  mai  nimerit  obiect  al  unei  conferinţe,  ce  se  ţine  cu  prilejul  întrunirilor, 
pe  rând  în  fiecare  sat,  ar  fi  despre  importanţa  Bibliei  pentru  vieaţă  şi 
imediat  având  la  îndemână  un  număr  corespunzător  de  exemplare  din 
« Mica  Biblie »  să  se  poată  împărţi  doritorilor  de  a  o  avea.  Am  înlesni 
astfel  chipul  de  a  şi-o  însuşi  ţăranul  nostru  nededat  să  procure  cartea,  ci 
să  o  cumpere  când  i  se  îmbie.  Io  rândul  datoriilor  noastre  pastorale  ar  fi 
un  lucru  acesta  între  cele  dintâi.  Preot.  P.  Mornşca. 


CRONICA  BISERICEASCĂ-CULTURALĂ. 

Fereşte-te  de  vorbe  uşuratice!  Un  om  bolnav  pe  patul  de  moarte 
a  chemai  la  sine  pe  preotul  său  şi  i-a  spus:  «Înainte  de  aceasta  cu  două¬ 
zeci  de  ani,  într’o  Duminecă  din  postul  mare,  ai  predicat  atât  de  pătrun¬ 
zător  despre  pocăinţă,  încât  atunci  îndată  am  luat  hotărîrea  să  mă  măr¬ 
turisesc  şi  să  mă  curăţ  de  păcate.  Dupăce  s’a  isprăvit  slujba,  te-am  aşteptat 
la  ieşire  înaintea  bisericii  şi  te-am  întrebat:  când  aş  putea  să  vorbesc  ceva 
cu  Sfinţia  Voastră!  La  aceasta  mi-aţi  răspuns:  «Vino  cu  mine,  căci  am  timp 
acum».  Mergând  tăcut  pe  lângă  Sfinţia  Voastră,  am  ascultat  vorbele  uşu¬ 
ratice  ce  le  vorbeaţi  cu  prietinii  cari  Vă  însoţeau  pe  cale  şi  cum  făceaţi 
glume  pe  contul  cutărei  femei  bătrâne  din  parohia  Sfinţiei  Voastre.  Dintr’o- 
dată  mi-s’au  schimbat  toate  simţămintele  şi,  ajungând  la  uşa  casei  Sfinţiei 
Voastre,  V’am  spus:  m’am  socotit  altcum  şi  nu  mai  am  trebuinţă  să  vor¬ 
besc  cu  Sfinţia  Voastră.  Am  continuat  apoi  vieaţa  mea  de  mai  înainte, 
trăind  în  noroiul  viţiilor  şi  a  fărădelegilor,  iar  acum  când  simt  că  nu  mai 
am  să  trăesc  mult  şi  că  sunt  pierdut,  V’am  chemat  la  mine  numai  ca  să 
Vă  blastăm !  Cu  acea  ocazie  nenorocită  m’aţi  abătut  dela  pocăinţă  şi  acum, 

trecând  în  cealaltă  vieaţă,  Vă  voiu  acuză  înaintea  tronului  dreptului  Jude- 
cător» !  Zicând  aceste  cuvinte,  bolnavul  a  închis  ochii  şi  şi-a  dat  sufletul. 
Cât  de  serioasă  este  chemarea  preotului,  aşezat  de  Dumnezeu  să  poarte 
grijă  de  mântuirea  sufletelor! 

Păcatul  schimbă  şi  faţa  omului.  Pe  păretele  refectorului  unei  vechi 
mănăstiri  din  oraşul  Milan  se  găseşte  vestitul  tablou  al  pictorului  Leo- 
nardo  da  Vinci:  « cina  cea  de  taină».  Acest  cap  de  operă  al  picturei  a 
fost  lucrat  cu  multă  răbdare  în  decurs  de  mai  mulţi  ani.  Se  spune  că  ar¬ 
tistul  şi-a  ales  ca  modele,  pentru  ea  să  zugrăvească  pe  apostoli,  pe  cei 
mai  distinşi  bărbaţi  dintre  cunoscuţii  săi.  Când  a  ajuns  însă  să  zugrăvească 
chipul  Mântuitorului,  n’a  găsit  nici  o  fisionomiă  care  să  se  potrivească  cu 
idealul  ce  şi-l  formase  el.  După  o  căutare  de  mai  mulţi  ani,  a  găsit  în 
fine  intre  coriştii  domului  din  Milan  un  tinăr,  care  prin  trăsăturile  sale 
frumoase  şi  nobile,  şi  prin  fiinţa  sa  blândă  şi  atrăgătoare  a  făcut  o  impresie 
atât  de  bună  asupra  lui  Leonardo,  încât  l  a  ales  ca  model  pentru  zugră¬ 
virea  chipului  Mântuitorului  din  maestru!  tablou  ia  care  lucră.  Cu  multă 
îngrijire  şi  inspiraţie  plină  de  evlavie  şi-a  continuat  artistul  lucrarea,  dar 
nici  după  alţi  câţiva  ani  opera  nu  eră  terminată,  li  mai  iipseâ  chipul  lui 
Iuda,  ca  tabloul  să  fie  complet.  Ca  model,  după  care  a  zugrăvit  chipul 
trădătorului,  artistul  şi-a  ales  un  om  decăzut  şi  cu  faţa  desfigurată  prin  pă¬ 
cate.  Când  artistul  a  dat  drumul  acestui  om,  acesta  i-a  răspuns :  «Pe  mine 
m’ai  mai  zugrăvit  încă  odată»,  şi  cu  multă  durere  de  inimă  a  primit  Leo¬ 
nardo  da  Vinci  explicarea,  că  acel  om  decăzut  eră  frumosul  tinăr  de  odi¬ 
nioară  pe  care-1  alesese  dintre  coriştii  domului  din  Milan  ca  model  pentru 
zugrăvirea  chipului  Domnului  Hristos  din  acelaş  tablou.  De  atunci  tinărul 
a  ajuns  in  societatea  unor  prietini  răi,  cu  cari  împreună  s’a  dedat  ia  un 
traiu  plin  de  viţii,  încât  toată  înfăţişarea  i-s’a  schimbat  atât  de  mult,  că  el, 
care  odinioară  a  servit  artistului  ca  model  la  zugrăvirea  chipului  Mântui¬ 
torului,  a  fost  găsit  pe  urmă  ca  model  potrivit  pentru  zugrăvirea  chipului 
lui  luda. 

Câteva  întrebări  ale  omului  şi  răspunsuri  ale  lui  Dumnezeu. 

Pentruce  trebuie  să  trec  eu  atât  de  singur  prin  această  vieaţă?  Pentruca 
toate  fibrele  fiinţii  tale  să  fie  îndreptate  spre  Mine. 

La  ce  atâta  cădere  în  păcate?  Pentruca  să  încetezi  odată  a  fi  încântat 
de  tine. 

Pentruce  m’ai  lăsat  să  rătăcesc?  Fiindcă  ai  osândit  cu  asprime  pe  alţii. 

De  ce  am  ajuns  într’o  aşa  strâmtoare?  Pentruca  să  te  deprinzi  la 
răbdare. 

Pentruce  am  ajuns  tocmai  în  mijlocul  acestei  împrejurimi,  a  acestui 
mediu  în  vieaţă?  Pentruca  să  te  poţi  cunoaşte  pe  tine  şi  să  trăeşti  cu 
atenţiune  la  cele  ce  ai  să  le  faci. 

Pentruce  nu  sunt  mai  talentat?  Pentiuca  să  fi  atârnător  de  Mine. 

De  ce  am  ajuns  într’o  situaţie  atât  de  primejdioasă?  Pentruca  să  te 
gândeşti  la  Mine  şi  să  mă  chemi. 

Pentruce  am  să  sufăr  atât  de  mult?  Pentrucă  trebuie  să  serveşti  al¬ 
tora  spre  edificare. 

Pentruce,  o  Doamne,  atâtea  poveri?  Pentrucă  aşa  găsesc  Eu  cu  cale 
pentru  binele  tău,  fiul  meu. 

* 

Ospitalitate.  Burkhardt,  un  învăţat  care  a  făcut  călătorii  de  studii 
în  multe  părţi  ale  lumii,  spune  următoarele  lucruri  despre  arabii  cari  lo- 
cuesc  în  munţi :  Dacă  îi  ajunge  sara  într’un  sat.  intră  în  casa  vre-unui  cu¬ 
noscut  al  lor  şi-i  zic:  «Eu  sunt  oaspele  vostru»!  Gazda  căsii  îi  dă  apoi 
călătorului  cină  şi  dacă  e  om  mai  cu  stare,  îi  dă  şi  animalului  de  povară 
de  mâncare.  Dacă  însă  călătorul  nu  are  nici  un  cunoscut  în  sat,  atunci 
intră  în  ori  care  casă  i-se  pare,  îşi  leagă  calul  şi  aşteaptă  până  ce-1  pri¬ 
meşte  gazda  căsii  cu  o  vorbă  bună.  Acolo  nu  se  găseşte  nimenea  care 
să  nu  primească  pe  călători  ca  pe  prietini.  Dimineaţa,  când  pleacă  călă¬ 
torul,  se  desparte  de  toţi  ai  casei  cu  cuvintele:  «Dumnezeu  cu  voi»! 

* 

Smerenia  pe  tronul  împărătesc.  împăratul  Wilhelm  I.  după  ultimul 
râsboiu  cu  Francia  invitase  odată  la  prânz  pe  mai  mulţi  bărbaţi,  cari  se 
distinseseră  în  râsboiu.  După  masă  împăratul  a  întrebat  pe  unul  dintre 
oaspeţi:  «Spune-mi  d-ta  ce  crezi:  cum  de  mi-s’a  întâmplat  mie  un  lucru 
ca  acesta?»  —  caşicând  ar  fi  voit  să  zică:  Eu  nu  m'am  gândit  în  vieaţă 
nici  chiar  la  aceea  că  aş  putea  ajunge  pe  tron,  cu  atât  mai  puţin  ca  să 
port  un  răsboiu  atât  de  greu  ca  acesta  şi  să  1  sfârşesc  cu  un  rezultat  atât 
de  strălucit.  Oaspele  i-a  răspuns:  «Majestate,  explicarea  e  uşor  de  găsit». 
«Uşor?»  —  întrebă  împăratul  —  «atunci  spune-mi-o  şi  mie».  Oaspele  i-a 
răspuns:  «Trei  cauze  pot  să-ţi  înşir».  «Eu  nu-mi  pot  da  seamă  nici  de  una» 
—  zise  împăratul  —  «şi  d-ta  şti  trei,  spune-mi-le  şi  mie».  «Cea  dintâi 
cauză»  —  începu  să  vorbească  oaspele  —  «este  a  se  căută  în  împreju¬ 
rarea,  că  Majestatea  Voastră  sunteţi  moştenitorul  binecuvântării  unui  tată 
credincios  şi  a  unei  mame  evlavioase,  iar  despre  astfel  de  copii  stă  scris : 
«Binecuvântarea  tatălui  zideşte  casele  copiilor».  A  doua  cauză  zace  in 
faptul  că  Majestatea  Voastră  împreună  cu  oastea  întreagă,  a  fost  însoţită 
de  rugăciunile  profunde  aior  multe  mii  de  supuşi  credincioşi  ai  Majestăţii 
Voastre,  iar  despre  acestea  stă  scris:  «Mult  poate  rugăciunea  drepţilor, 
dacă  e  făcută  cu  judecată».  A  treia  cauză  constă  în  aceea,  că  Majestatea 
Voastră  nu-şi  atribue  biruinţa  şieşi,  ci  Domnului,  iar  despre  aceasta  stă 
scris:  «Celor  smeriţi,  Dumnezeu  le  dă  har».  Explicarea  aceasta  i-a  plăcut 
foarte  mult  împăratului,  care  îndată  a  chiemat  pe  fiiul  său  şi  i-a  zis:  «Fiiule, 
ascultă  ce  mi-a  spus  mie  tocmai  acum  acest  domn,  că-ţi  va  fi  şi  ţie  de 
folos».  Dar  şi  nouă,  fie  că  suntem  tineri  ori  bătrâni,  încă  ne  poate  fi  de 
folos  ca  să  ne  aducem  adeseori  aminte  de  cuvintele:  «Celor  smeriţi 
Dumnezeu  le  dă  har». 

* 

Sabia  scoasă,  in  decursul  unei  straşnice  furtuni  pe  mare,  când  co¬ 
rabia  se  învăluia  de  valurile  năpraznice,  soţia  unui  ofiţer  dela  marină  a 
zis  cătră  soţul  ei:  «Cum  poţi  fi  tu  atât  de  liniştit  în  mijlocul  unei  astfel 
de  furtuni?»  Atunci  ofiţerul  sculându-se  şi-a  scos  sabia,  a  îndreptat-o  cu 
vârful  spre  pieptul  soţiei  sale  şi  a  întrebat-o:  «De  ce  eşti  liniştită  şi  nu 
ai  frică?»  «Şi  de  ce  să  am  frică?»  răspunse  soţia.  «De  ce  să  nu  ai?»  în¬ 
toarse  ofiţerul.  «Pentrucă»  — -  adaose  soţia  sa  —  «sabia  se  găseşte  în 
mâna  bărbatului  meu  care  mă  iubeşte  cu  mult  mai  mult  decât  ca  să-mi 
poată  face  vre-un  rău».  «Dacă  e  aşa»,  —  răspunse  soţul  ei  — -  «cugetă-te 
la  Acela  în  care  credem  noi  şi-ţi  dă  seama  că  vântul  şi  valurile  sunt  în 
mâna  Lui:  oare  am  motiv  de  a  fi  neliniştit  şi  cuprins  de  frică?» 

* 

Ferecat  în  cătuşele  proprii.  în  vremile  vechi  a  fost  aruncat  în  în¬ 
chisoare  un  lăcătuş  vestit  ca  măiestru.  Mult  s’a  tot  cugetat  el  cum  ar  puteâ 
scăpă  din  închisoare.  A  examinat  deaproape  cătuşele  cu  cari  era  ferecat, 
crezând  că  doar  va  găsi  ia  ele  vre-o  parte  rău  încheiată,  pe  care  să  o 
poată  desface.  Dar  îndată  s’a  convins  că-i  este  zadarnică  orice  nădejde, 
căci  după  mai  multe  semne  recunoscu  că  el  însuş  a  fabricat  cătuşele  cu 
cari  eră  ferecat.  Mai  nainte  s’a  lăudat  cătră  toată  iumea,  că  nu  se  găseşte 
om  care  ar  fi  în  stare  să  rupă  vre-o  cătuşă  pe  care  el,  măiestrul  cel  ve¬ 
stit,  a  lucrat-o.  Acum  îl  ţineau  ferecat  propriile  cătuşe. 

înţelegem  noi  învăţătura?  Aşa  stă  lucrul  şi  cu  omul  căzut  în  noroiul 
viţiilor  şi  păcatelor.  Cu  mânile  sale  şi-a  pregătit  el  însuş  cătuşile  cari  îl 
ţin  ferecat.  Nici  o  mână  omenească  nu  i-le  poate  desface.  Celce  face  pă¬ 
catul,  este  rob  al  păcatului.  Există  numai  o  singură  cale  care  duce  la  li¬ 
bertate:  Hristos  singur  poate  să  deslege  cătuşile  păcatelor  cu  cari  eşti 
legat.  De  aceea:  să  ne  apropiem  de  Ei  şi  să-i  implorăm  ajutorul.  Când 
el  ne  eliberează,  din  robi  ce  eram,  ajungem  fii  ai  lui  Dumnezeu  şi  oa¬ 
meni  liberi  cu  sufletul.  Eliberează-ţi  deci  sufletul! 

* 

Compătimire.  Vestitul  pastor  Funke,  decedat  mai  anii  trecuţi,  ne 
povesteşte  într'o  scriere  a  sa  următorul  incident: 

Trecând  odată  cu  tramvaiul  spre  casă,  am  văzut  cum  conducătorul 
cu  o  deosebită  prevenire  sărise  într’ajutor  unei  dame  mai  în  etate,  ca  să 
se  dea  jos.  După  faţă  acea  damă  imi  era  cunoscută  şi  de  aceea  m’am  in¬ 
teresat  dela  conductor  de  numele  ei.  «Numele  nu  i-1  ştiu»  —  zise  con¬ 
ductorul  —  «dar  atâta  ştiu  că  e  ca  un  înger».  «Cum  înţelegi  aceasta»? 
—  îl  întrebai  eu,  iar  el  îmi  spuse  următoarele  Azi  dimineaţă  mi-a  murit 
singurul  copil  ce  l-am  avut,  şi  dela  patul  pe  care  murise  eu  am  trebuit 
să  viu  deadreptul  în  serviciu.  Toată  ziua  n’am  putut  vorbi  cu  nimenea 
nici  măcar  un  cuvânt  despre  durerea  mc".  Toţi  domnii  şi  toate  damele 
cari  s’au  suit  în  tramvai  m’au  considerat  numai  ca  pe  o  maşină  pusă  să 
le  vizeze  biletele.  Această  damă  însă  a  privit  adânc  în  ochii  mei  şi  m’a  în¬ 
trebat  ce- mi  lipseşte  de  sunt  atât  de  întristat.  Lucru!  acesta  altcineva  nu 

|-a  descoperit,  dar  acestei  dame  puteam  să-i  destăinuesc  toată  jalea  şi  du¬ 
rerea  mea.  Când  eră  să  se  coboare,  mi-a  strâns  cu  căldură  mâna,  dar  nu 
mi-a  spus  nimic,  fiindcă-i  curgeau  iacrămile  şiroaie  pe  obraz  ţi  nu  era  în 
stare  să  scoată  un  singur  cuvânt.  Ea  m’a  înţeles  şi  eu  încă  am  înţeles  ce 
eră  în  inima  ei  pentru  durerea  mea.  Conductorul  însuş  plângea  cu  lacrămi 
de  durere,  dar  în  acelaş  timp  şi  de  bucurie,  pentrucă  s’a  găsit  un  suflet 
care  a  simţit  împreună  cu  el. 

Nu  uită,  iubite  cetitorule,  că  oamenii  nu  sunt  maşini  şi  nu  trebuiesc 
trataţi  ca  nişte  maşini,  ci  sunt  suflete,  cari  îşi  au  năcazurile  lot',  pentru 
cari  şi  noi  trebuie  să  avem  ochi  deschişi. 

* 

Să  se  deslege  limba!  în  timpurile  vechi  a  trăit  în  Lidia  un  împărat 
cu  numele  Croesus.  împăratul  aveă  un  singur  fiu,  care,  din  nenorocire  s’a 
născut  mut  şi  nu  putea  să  rostească  o  singură  vorbă.  Cu  toate  acestea, 
prinţul  a  fost  crescut  cu  multă  îngrijire  în  casa  tatălui  său.  Când  a  ajuns 
june,  împărăţia  Lidiei  a  fost  ameninţată  de  o  mare  primejdie:  în  contra  ei 
se  ridicaseră  Perzii,  cari  au  biruit  oştite  lui  Croesus  şi  pe  împăratul  însuş 
l-au  făcut  captiv.  Un  ostaş  persian  a  voit  să  ucidă  pe  Croesus  înaintea 
ochilor  fiiuiui  acestuia,  dar  fără  să  ştie  că  el  este  împăratul.  în  acel  mo¬ 
ment  groaza  şi  iubirea  au  făcut  ceeace  nici  o  iscusinţă  omenească  n’a 
putut  face :  au  deslegat  limba  fiiuiui  mut,  care  a  strigat  în  gură  mare  osta¬ 
şului:  «Cruţă  vieaţa  tatălui  meu,  căci  el  este  împăratul»!  Voinţa  mare  a 
fiiuiui  de  a  mântui  vieaţa  tatălui  său  a  rupt  legăturile  cu  cari  îi  eră  legată 
limba  şi  l-a  făcut  să  vorbească  cu  glas  puternic. 

Această  păţanie  are  aplicare  şi  la  vieaţa  pastorală:  preotul  care  e  pă¬ 
truns  de  dragostea  de  a  mântui  sufletele  oamenilor,  precum  fiiul  de  îm¬ 
părat  a  voit  să  mântuiască  vieaţa  tatălui  său,  se  va  convinge  că  poate  să 
vorbească.  Acel  preot  nu  va  rămânea  mut,  ci  va  vesti  oamenilor  adevă¬ 
rurile  mântuirii. 

* 

Cum  putem  rezistă  ispitelor?  Un  om  dela  o  curte  împărătească 
a  întrebat  odată  pe  stăpânul  său,  cum  ar  putea  rezistă  ispitelor  spre  rău. 
împăratul  a  luat  o  cană,  pe  care  a  umplut-o  cu  apă  până  in  vârf  şi  apoi 
dându-o  celuice  l-a  întrebat,  i-a  zis:  «Ia  această  cană  cu  apă  şi  o  poartă 
pe  toate  uliţele  oraşului,  dar  să  şti,  că  de  vei  vărsă  din  ea  numai  un  picur 
de  apă,  ţi-ai  pierdut  vieaţa» !  Omul  s’a  întors  cu  cana  înapoi  —  fără  să  fi 
vărsat  un  picur  de  apă  din  ea.  «Ce  ai  văzut  pe  uliţele  oraşului»?  —  îl 
întrebă  împăratul.  «N’am  văzut  nimic,  fiindcă  nu  m’am  uitat  decât  la  apă, 
ca  să  n’o  vărs».  «Vezi»  —  adause  împăratul  —  «îndreaptă -ţi  ochii  de  aici 
înainte  spre  Dumnezeu,  precum  i-ai  aţintit  asupra  apei,  căci  aici  se  gă¬ 
seşte  explicarea  tainei:  cum  să  poţi  rezistă  ispitelor  cari  te  trag  Ia  rău». 

* 

Episcopie  ortodoxă  maghiară?  Ziarele  maghiare  au  răspândit  ştirea, 
că  guvernul  ţării  proiectează  înfiinţarea  unei  noue  episcopii  ortodoxe  ma¬ 
ghiare  —  un  fel  de  nou  Hajdudorogh.  Din  această  episcopie  —  se  spune  — 

vor  face  parte  61  de  parohii  greceşti,  cari  în  cele  spirituale  au  fost  supuse 
până  acum  mitropolitului  dela  Carloveţ.  Tot  la  această  episcopie  se  vor  în¬ 
corpora  acele  parohii  ortodoxe  maghiare,  cari  se  vor  înfiinţa  de  aici  înainte, 
precum  şi  acele  parohii  aparţinătoare  mitropoliei  sârbeşti  ori  româneşti, 
din  cari  două  terţialitâţi  se  vor  declară  de  maghiare  şi  vor  cere  să  fie  în¬ 
corporate  la  noua  episcopie.  Limba  liturgică  a  acelei  episcopii,  pe  al  cărui 
episcop  —  se  zice  —  îi  va  sfinţi  mitropolitul  de  Carloveţ,  iar  noi  va  trebui 
să-i  denegăm  dela  început  comunitatea  bisericească  şi,  de  va  fi  lipsă,  să-l 
dăm  anatemei,  —  va  fi  limba  grecească,  iar  ca  limbă  administrativă  se  va 
întrebuinţa  cea  maghiară.  Ne  vom  pronunţă  intr’un  număr  viitor  mai  pe 
larg  asupra  acestei  chestiuni.  Deşi  ea  a  fost  adusă  în  discuţie  numai  din 
partea  presei  maghiare,  totuş  credem  că  e  de  lipsă  ca  arhiereii  noştri  să 
intre  în  legături  cu  mitropolitul  de  Carloveţ  şi  să  ceară  explicaţii  şi  dela 
guvern,  ca,  dacă  ştirea  se  va  adeveri,  să  fim  orientaţi  de  cu  bună  vreme 
asupra  atitudinei  noastre  şi  să  fim  pregătiţi  pentru  lupta  ce  ni-se  va  im¬ 
pune.  Asupra  posibilităţii  înfiinţării  şi  a  situaţiei  canonice  a  unei  asemenea 
episcopii  hibride,  precum  şi  asupra  primejdiei  ce  ar  putea  să  ne  ameninţe 
din  partea  ei  —  vom  reveni. 


Tipicul  cultului  religios. 

Cazuri  liturgice,  date  şi  indigitări  tipiconale  pe  luna  August,  1913. 

Joi  în  15  August.  Adormirea  Născătoarei  de  Dumnezeu.  La  utrenie:  La  *D-zeu 
este  Domnul  troparul  praznicului  de  3-ori.  Sedelnele  mineiului  cu  ecteniile  obişnuite 
—  polileul  şi  prielele  şi  celelalte  din  mineiu.  Evanghelia  utreniei  dela  Luca:  */«  zilele 
acelea  sculăndii-se  Mariam ».  La  peasna  a  9-a  a  catavasiilor  în  loc  de  « măreşte  suflete 
al  meu *  cântăm  pripelele  praznicului. 

La  Itturgie  fericirile  pe  troparul  glasului  1  cu  «mărire  —  şi  acum»  dela  peasna  a 
6-a  a  canonului. 

Duminecă  în  18  August.  Sf.  muc.  Fior  şi  Laur.,  Dumineca  a  11-a  după  Rusalii 
glas  2  voscr.  11.  Evanghelia  la  liturgie  dela  Mateiu:  «Zis-a  Domnul  pilda  aceasta:  ase- 
mânatu-s’a  împărăţia  ceriurilor  omului  —  împărat».  Fiindcă  aceasta  Duminecă  cade 
înlăuntrul  sărbătorii  praznicului  Sf.  Adormiri,  vecernia  şi  utrenia  se  face  ca  şi  in  Du¬ 
mineca  din  11  August  descrisă  mai  sus. 

Duminecă  în  25  August.  întoarcerea  moaştelor  Sf.  apostol  Bartolomei  şi  Sf.  ap. 
Tit.  dumineca  a  12-a  după  Rusalii  glas  3  voscr.  1.  Evanghelia  ta  liturgie  dela  Mateiu: 
~In  vremea  aceea  apropiatu-s’a  cătră  Isus  un  tânăr ■». 

Mercuri  în  28  August.  La  vecernie:  începutul  cu  binecuvântare  şi  celelalte. 

•  Doamne  strigat-am>  cu  8  stiluri  ale  mineiului  şi  cu  «mărire  şi  acum»  tot  de  acolo. 
Vohod  —  Lumina  lină  —  prohimenul  zilei  —  cele  trei  pnremii  ale  praznicului  şi  ec¬ 
teniile  obişnuite,  La  stihoavnâ  se  cântă  stihirile  mineiului.  După  «Tatăl  nostru»  troparul 
sfântului  şi  «mărire  —  şi  acum»  bogorodicina  lui. 

Joi  în  29  August.  Tăia  ea  cinstitului  cap  al  cinstitului  măritului  proroc;  înainte 
mergătorului  şi  botezătorului  loan.  La  «Dumnezeu  este  Domnul»  troparele  dela  înche¬ 
ierea  vecerniei.  Sedelnele  mineiului  şi  celelalte  cântări  din  mineiu.  Evanghelia  utreniei 

•  In  vremea  aceea  a  auzit  Irod »  psalm  50  şi  eatavasisle  crucii. 

La  liturgie:  Fericirile  pe  antifon  8  cu  «mărire  —  Cu  rugăciunile  Tale  prorocule» 
şi  «şi  acum  —  Ceeace  numai  Tu  prin  cuvânt»  dela  peasna  a  6-a  a  canonului. 

Cantor. 


